(9 ޖެނުއަރީ 2018 އާ ގުޅޭ)\nއެހެން މީހުންގެ އަނިޔާތަކަށް ކެތްކުރުމަށްފަހު ވެސް އެ މަންމަގެ ދިރިއުޅުމަށް އުފާވެރިކަން މިންވަރުކުރެއްވީތީ ﷲއަށް ހިތުގެ އަޑިން ޝުކުރުވެރިވެވުނެވެ. ހިފަހައްޓާލައިގެން އިން ސައިޖޯޑު ތަބަކުގެ ތެރޭ ބަހައްޓާފައި ހައިފާގެ އަތްތިލާގައި ޒޭން ހިފާލިއެވެ.\n"މަންމަ ވަރަށް ހިތާމަކުރި. އެ މަންމަހާ ކެތްތެރި އަންހެނަކު އަޅުގަނޑަށް އެނގިފައެއްނެތް. ބައްޕަގެ ކުށަށް މަންމަ މަޢާފުކުރި. އަޒާންއާއެކު ދިރިއުޅުމެއް ފެށުމަށް ގަސްދުކުރި ނަމަވެސް އެކަން އެހެންނުވީ ތަޤުދީރުގައި އެގޮތަށް އެކަން ވާން ނެތީމާކަން މަންމަ ޤަބޫލުކުރި. އެހެންވެ ކަންނޭނގެ ބައްޕައަށް މަޢާފުކުރީ ވެސް. އަޒާންގެ ހަނދާންތައް މާޒީއަށް ދޫކޮށްލުމަށްފަހު ބައްޕައާއެކު މުސްތަޤުބަލާ ކުރިމަތިލާން މަންމަ ނިންމި ނިންމުމަކީ ޚުދު މަންމަގެ އަމިއްލަ ނިންމުމެއް. މަންމަގެ ހަޔާތުން ބާކީ އޮތް ދުވަސްތައް ވޭތިކުރީ އުފަލުގައި. އަޅުގަނޑަށް މަންމައާއި ބައްދަލުކޮށް މަޢާފަށް އެދޭނޭ ފުރުޞަތެއް ނުލިބުނު. އެހެންވިޔަސް މަންމަގެ ހިތުގައިވާ އެއްޗެއް އެ ޑައިރީގައި ލިޔެފައިވަނީ... މަންމަ އަބަދުވެސް ލޯބިވާކަން ބުނެފައި އޮތް. އަޅުގަނޑު ކަންތައް ކުރާގޮތުން މަންމަގެ ހިތުގައި އެއްވެސް ބުރަކަމެއްނެތްކަމަށް ބުނެފައި އޮތް. އަޅުގަނޑަށް ޔަޤީން ހަފިއްތައަށް ހެޔޮ ވިސްނުންލިބި ކުރެވުނު ކުށް ޤަބޫލުކުރެވި މަޢާފަށް އެދެން ބޭނުންވުމުން މަންމަ މަޢާފު ނުދީއެއް ނުހުންނާނޭކަން. މަންމަގެ ހިތް އަޅުގަނޑުމެން އެކަކަށް ވެސް އަންދާޒާކުރަން ނޭނގޭހާ ބޮޑު. އަޅުގަނޑުމެން އެންމެންދެކެ ވެސް މަންމަ ލޯބިވޭ. ދެން ހިތާމަނުކުރޭ ހަފިއްތާ. އަޅުގަނޑުގެ އެއްވެސް ޝަކުވާއެއްނެތް އެކަމުގައި. މަންމަގެ ދިރިއުޅުން ނިމިގެންދިޔައީ ހިތްދަތިކަމާއި ވޭނުގައެއްނޫން" ޒޭންގެ ވާހަކަތަކުން ހައިފާގެ ހިތަށް ލިބުނު ހަމަޖެހުމަށްވުރެ ނަފްސަށް ވެރިވެގެންދިޔަ ކުށްވެރިކަމުގެ އިހުސާސް މާ ވަރުގަދަވެފައި ފުނެވެ. އެ ދެ ލޮލުން ހޯސްލާފައި ކަރުނަފައިބަމުންދިޔައިރު އޭނާއަށް ރަނގަޅަށް ވާހަކައެއް ނުދެއްކުނެވެ. ގިސްލެވެނީއެވެ. ސޯފާގައި އިން އަކީލު ތެދުވެ ހައިފާގެ ގާތުގައި ހުއްޓުނެވެ. އަދި އަނބިމީހާ ގެނެސް ގަޔާލާ ބޮނޑިކޮށްލާ ފިރުމަމުން ދިޔައެވެ. އުނި ސިފައެއްނުވާ އިންސާނަކު ނުހުންނާނޭކަން އަކީލު ޤަބޫލުކުރެއެވެ. ހައިފާއަކީ އޭނާ އެ މީހަކުދެކެ އިންތިހާއަށް ލޯބިވާ އަންހެނާއެވެ. ހުރިހާ ހަޤީޤަތެއް އެނގުމުން ވެސް ލޯބިވާ އަނބިމީހާ ނިކަމެތިކޮށްލާކަށް އަކީލުގެ ޟަމީރު އެއްބަހެއްނުވިއެވެ. އޭނާގެ ލޯތްބަށް ބަދަލެއް ނައީ ހައިފާއަށް ކުށުގެ އިހުސާސް ކުރެވި އެކަމަށް ތަޢުބާވާން އޭނާ ކުރަމުންދާ މަސައްކަތް ފެނިފައެވެ. އެއީ މިހާރު ކުރީގެ ހައިފާއެއްނޫންކަން އަކީލަށްވުރެ ބޮޑަށް އެނގޭނޭ ދެވަނަ މީހަކު ނުހުންނާނޭކަން ޚުދު އަކީލަށް އެނގެއެވެ.\n"އަޒާންއަށް އެނގޭތަ މިންނު އޭނާއާ ވަކިވީ ކީއްވެކަން؟" ހަމައަކަށް އެޅުމަށްފަހު މޫނު ފުހެލާފައި ހައިފާ ސުވާލު ކުރީ ޔާނާއާއެވެ.\n"މި ހުރިހާ ކަމެއް އަޅުގަނޑަށް އެނގުނީ ޒޭންއާ ދިމާވެ މިންނުގެ ޑައިރީ ކީ ފަހުން، މިންނުއާ ގުޅުން ހުރި އެއްވެސް ކަމެއް ބައްޕަގެ ފަރާތުން ނުފެނޭ. ހިނގައިދިޔަ ހުރިހާކަމަކާ ހެދި ބައްޕަގެ ހިތުގައި މިންނުއާ މެދު އޮތީ ކީކޭކަމެއް ވެސް ނޭނގޭ. އެންމެ ކުޑަމިނުން މިންނުގެ ނަން ބުނެލުމުން އެއީ ދަންނަ މީހެއްކަމަށް ވެސް ނުހެދި... ހީވަނީ މިންނުއާ ބެހޭ އެއްވެސް ވާހަކައެއް އަޑުއަހަން ބޭނުންނުވަނީހެން. އެ ހަނދާންތައް އަލުން އާކުރާން ބޭނުންނުވަނީ ކަންނޭނގެ... ނޫނީ ބައްޕަ އެވަނީ މާކުރީން ވެސް މިންނުގެ މަތީން ހަނދާންނައްތާލާފައި" ޔާނާގެ އަމިއްލަ ޚިޔާލު އޭނާ ހާމަކުރިއެވެ.\n"އަޒާނަށް ހަޤީޤަތް އެނގިއްޖެއްޔާ އޭނާ އަހަންނަށް މަޢާފުކުރާނެތަ؟ އަހަރެންގެ ހިތެއް ނުބުނޭ، އަހަންނަށް އޭނާއާ ކުރިމަތިލާކަށް ވެސް ނުކުރޭނެ" ހައިފާ މަޑުމަޑުން އިސްޖަހާލިއެވެ.\n"ޔާންގެ ބައްޕައަށް އަދި އެކައްޗެއް ވެސް ނޭނގޭ، ހަފިއްތަ ކަންބޮޑުނުވޭ، އިރާދަކުރެއްވިއްޔާ މި ހުރިހާ ކަމެއް ހައްލުކުރުމަށް ޓަކައި އަޅުގަނޑުމެން ދެ މީހުން މިތިބީ، އެހެންނު ޔާން" ޔާނާއަށް ބަލާލަމުން ޒޭން ބުނެލިއެވެ. ޔާނާ ވެސް ޒޭންގެ އެ ވާހަކައަށް އާނއެކޭ ބުނުމުގެ ގޮތުން ބޯޖަހާލިއެވެ. އެވަގުތު އުނގުގައި ބާއްވާލައިގެން އިން ޔާނާގެ އަތްދަބަހުގެ ތެރެއިން ފޯނު ވައިބްރޭޓުވާކަން އިހުސާސް ވުމުން އިތުރު ވާހަކައެއް ނުދައްކާ އަވަހަށް ފޯނު ނަގާ ބަލާލިއެވެ.\n"ބައްޕަ ގުޅަނީ... ލަސްވެގެން ކަންނޭނގެ" ފޯނަށް ބަލާލާފައި ޒޭންއާ ނަޒަރު ސީދާކޮށްލާ ޔާނާ ބުނެލިއެވެ. ޒޭން އިޝާރާތުން އަންގާލީ ފޯނަށް ޖަވާބު ދިނުމަށެވެ. ޔާނާ ފޯނުކޯލު ނިންމާލަންދެން އެންމެން ހިމޭނުން ތިއްބެވެ. ކުޑަ އިރުކޮޅަކުން ގެއަށް ދާނަންކަމުގައި ޔާނާ ބުނި އަޑު އެންމެން ވެސް އެހިއެވެ.\n"ދެން ދަނީތަ، ހާދަ އަވަހަކާ ދާން ތި އުޅެނީ، އަދި އަންނާނަންތަ މިގެއަށް" ޔާނާ ކޯލު ނިންމާލާފައި ފޯނު ކަންފަތުން ނައްޓާލުމާއެކު އަކީލް އަހާލިއެވެ.\n"މިއަދު ބައްޕަ އުޅެނީ ކުޑަކޮށް ބަލިވެ. އިރު ވެސް އޮއްސިއްޖެއެއްނު. ހަވީރު ނުކުތް ގޮތަށް މި އުޅެނީ އެހެންވެ ކޮންތާކުތޯ ހުރީ ބަލާލީ" ޔާނާ ކުރުގޮތަކަށް ފޯނުކޯލު ކިޔާދިނެވެ.\nއަޒާން ދަރިފުޅަށް ގުޅީ ހަމައެކަނި އެ ދަރިފުޅު މިވަގުތު ހުރިތަނެއް އެނގެން ބޭނުންވެގެންނެވެ. އެހެންވެ ޔާނާ ވެސް ދޮގެއް ނުހެދިއެވެ. އޭނާ ހުރީ ޒޭންގެ ދައްތައެއްގެ ގޭގައިކަން ބުނުމުން އަޒާން އިތުރަށް އޮޅުން ފިލުވާކަށް ނޫޅުނެވެ. ޔާނާ ވެސް އިތުރު ވާހަކައެއް އެކަމާ ގުޅިގެން ނުދައްކަނީސް ގެއަށް އަންނާނޭ އިރެއް އަޒާން އަހާލުމުން ގިނައިރެއްނުވެ ދާނޭކަމުގައި ބުނެލީއެވެ.\nޒޭންއާއި ޔާނާއަށް ބަލާލާ ކޮންމެފަހަރަކު ހައިފާގެ ތުންފަތުގައި ފަނޑު ނަމަވެސް ހިނިތުންވުމެއްގެ އަސަރު ވެރިވެގެންދެއެވެ. އެ ދެ ޒުވާނުންގެ ތެރެއިން އޭނާ ސިފަ އެކުރަނީ އަޒާންއާއި މިންނުއެވެ. ހައިފާ ހަމަޖެހިފައި އިންކަން އެނގުމުން އަކީލުގެ މޫނުން ވެސް ހިތްހަމަޖެހުން ފާޅުވެގެންދިޔައެވެ. އޭނާ މަޑުމަޑުން ހައިފާއާ ދުރަށް ޖެހިލާ އެތެރެއަށް ހިނގައިގަތީ މަންމަ ގޮވައިގެން އެބަ އަންނަމޭ ބުނެފައެވެ.\n"ތެދެއް ދަނީތަ؟ ސައި ވެސް ނުބޮއެ... ނުބައީތަ؟" އެތެރެއިން އައިސް ހައިފާގެ ގޮނޑީގެ ފަހަތަށް ހުރި މުއްގަނޑުގައި އެއްއަތުން ހިފަހައްޓާލައިގެން ހުރެ ޒޭންގެ މާމަ ވާހަކަދެއްކިއެވެ.\n"ސައިބޮއެގެން މި ދަނީ. މާމައާއި ހަފިއްތައާ ބައްދަލުވީމާ ވަރަށް އުފާވެއްޖެ. އަކީލުބެއަކީ ކާކުކަން ވެސް މަންމަގެ ފަރާތުން ކޮންމެވެސް ވަރަކަށް އެނގުނު" ހިނިތުންވެލައިގެން އިނދެ ޒޭން ބުންޏެވެ.\n"މިލްނާގެ ގޮތް މި ސޮރުގެ ހުރޭ ދޯ" ރާޝިދާ ހުރެފައި ހައިފާއަށް ދޯ ދިނެވެ. ހިނިތުންވެލި ހައިފާ އަނގައިން ނުބުނި ކަމުގައި ވިޔަސް މަންމައާ އެއްބަސްވުމުގެ ގޮތުން ބޯޖަހާލިއެވެ.\n"މިވަގުތު ދެން ގޮސްލަނީ، ވަކިދުވަހެއް ބުނަން ނޭގުނަސް ހަފިއްތައާއި އަކީލްބެއާ ބައްދަލުކުރާން މިގެއަށް އަދި އަންނާނަން، ދެން ފަހަރަކުން ބައްޕަ ވެސް ގެނެވޭތޯ މަސައްކަތްކުރާނަން" ޒޭން ހިނިތުންވެލަމުން ބުނެލިއެވެ. އަދި ސޯފާއިން ތެދުވުމުން އޭނާއާއެކު ޔާނާ ވެސް ތެދުވިއެވެ. އަތުގައި އޮތް ފޯނު އަތްދަބަހަށް ލަމުންނެވެ.\n"އަދި އަންނައްޗޭ މާމައޭ ވާހަކަދައްކާލަން މިގެއަށް. ހުރިހާ މާމަ ދަރީންނާ ބައްދަލުވި އިރު ވެސް މިލްނާގެ ފަރާތުން އަހަންނަށް މާމަ ކިޔާނޭ ދަރިއަކު ނެތޭ ހިތަށް އަރާ" ރާޝިދާގެ ވާހަކަތަކުން އޭނާގެ ހިތުގައި ވެސް މިލްނާ ނެތްކަމުގެ ހުސްކަން އިހުސާސް ކުރަމުން ދާކަން ޒޭނަށް ވިސްނުނެވެ. އޭނާ އެކަމާ ބަހެއް ނުބުންޏެވެ.\nހައިފާއާއި މާމައާ ސަލާމް ކުރުމަށްފަހު ޒޭން އެނބުރިލީ އަކީލްއާ ދިމާއަށެވެ. އޭނާ ސަލާމްކޮށްލާފައި ޒޭންގެ ކޮނޑުގައި ޖަހާލިއެވެ. އަދި އެޕާޓްމެންޓުގެ ދޮރުން ނުކުންނަން ދެން ޒޭންއާއި ޔާނާއާއެކު އަކީލު އައެވެ. ލިފްޓާ ދިމާއަށް ދާން ފެށުމުން އަކީލު އަދިވެސް އެއްފަހަރު ހަނދާންކޮށްދިނީ އެގެއަށް އަންނާންވާނޭ ކަމެވެ.\nހައިފާމެން ގެއިން ޒޭނާއި ޔާނާ ނުކުތް އިރު ހުރީ އިރުއޮއްސި ހަތެއް ޖަހާފައެވެ. ޒޭންގެ ރަތްކާރު ދުއްވަމުން ދިޔައީ ބޮޑުތަކުރުފާނުމަގުންނެވެ. އޭނާ ބޭނުންވީ ޔާނާއާއެކު އެކަނި ވަގުތުކޮޅެއް ހޭދަކޮށްލާށެވެ. އެހެންވެ އެނބުރި ޔާނާ ގެއަށް ގެންގޮސް ދިނުމުގެ ބަދަލުގައި މާލޭގެ ބޮޑު މަގުތަކުގައި ދުއްވަމުން ދިޔައެވެ. އެ ދެމީހުންގެ ދެމެދުގައި ދެކެވެމުން ދިޔައީ ހައިފާގެ ވާހަކައެވެ. އޭނަ މިންނު އާއި ދޭތެރޭ ކަންތައްތައް ކުރިގޮތުގެ ވާހަކައެވެ. އެކަމުގައި ހައިފާގެ ކުށް ބޮޑު ނަމަވެސް އެ ހުރިހާ ކަމަކަށް ފަހު ހައިފާއަށް ހެޔޮ ވިސްނުން ލިބުނީތީ ޒޭން އުފާކުރެއެވެ. އެހެންވިޔަސް ޒޭންގެ ހިތްވަނީ ޝަކުވާއިން ފުރިފައިކަމަށް ބުންޏެވެ.\n"ހިތަށް އަރަނީ މަންމަދެކެ މާމަ ފޫހިވަނީ ކީއްބާއޭ. މަންމައާ ބެހޭގޮތުން އޮޅުންފިލުމުގެ މާބޮޑު ޝައުގެއް ވެސް މާމަގެ ނެތް. މިއަދު މަންމަ ދުނިޔޭގައި ނެތީތީ އެކަމާ ހަޤީޤަތުގައި ވެސް ދެރަވާކަމެއް ނޭނގޭ" ޒޭން ބުންޏެވެ.\n"ބައެއް މީހުންނަށް ހިތުގައި އޮންނަ އެއްޗެއް ދުލާ ހަމައަށް ގެނައުމަކީ ފަސޭހަކަމަށްނުވޭ. ވެދާނެ ޒޭންގެ މާމައަކީ އެކަހަލަ މީހަކަށް. ދެރަވިޔަސް އެކަން ޝޯކުރަން ބޭނުންނުވަނީކަމަށް. މިހާރު މާމަ ވެސް އެ އިނީ މުސްކުޅިވެފައި. އަހަރުމެން އެމީހުންގެ މައްޗަށް ޝަކުވާ ކުރުމަށްވުރެ ރަނގަޅުވާނީ ހިތް ސާފުކޮށްލުން. މިންނުއަކީ ޝަކުވާކުރާނެ ކަހަލަ އަންހެނެއްނޫން... ނޫންތަ؟" ޒޭންއަށް ބަލާލާ ބޯއަރިކޮށްލާފައި ޔާނާ ނިކަން ބޮޑަށް ހިނިތުންވެލިއެވެ. އެ ހިނިތުންވުން ޒޭންގެ ނުތަނަވަސްކަން ފިލުވާލައިފިއެވެ.\n"އައި ރިއަލީ ލަވް ޔޫ" ހިނިއައިސްފައި އިނދެ މަޑުމަޑުން ޒޭން ބުނެލިއެވެ.\nމަޑުމަޑުން ކާރު ލޮނުޒިޔާރަތްކޮޅު ތިނެސްކަން ގާ ފެންނަ ހިސާބުގައި މަޑުކޮއްލިއެވެ. ޔާނާ ހައިރާން ކަމާއިއެކު ޒޭންއަށް ބަލާލަމުން އެ ހިސާބަށް މަޑުކުރީ ކިހިނެއްވެގެންތޯ ސުވާލުކުރިއެވެ. ޒޭން ހިނި އައިސްފައި އޭނާގެ ވައަތްތިލަ ޔާނާއަށް ދިއްކޮއްލިއެވެ. އެ އަތްތިލައިގެ ތެރެއަށް ޔާނާގެ އަތްތިލަ ލުމާއެކު ބާރުކޮއްލިއެވެ.\n"ޔޫ އާ ދި މޮސްޓް އެމޭޒިންގ ވޮމެން އައި ހޭވް މެޓް އިން މައި ލައިފް. އައި ލަވް ޔޫ ސޯ މަޗް. ޔާން! އައި ރިއަލީ ލަވް ޔޫ އަ ލޮޓް. އަހަރެން މާލެ އައީ ޒަވާޖީ ހަޔާތެއް ފަށާކަށްނޫން. އެހެންނަމަވެސް އަހަރެންގެ ވިސްނުން އެ ދިމާއަށް ގެންދިޔައީ ޔާން"\nޔާނާދެކެ ލޯބިވާވަރު ޒޭން ހާމަކުރަމުންދިޔައެވެ. އޭރު މި ވާންއުޅެނީ ކިހިނެއްކަމެއް ނޭނގިފައި އެހެންނަމަވެސް ޒޭންގެ ޖުމްލަތަކުން ހިތްފުރެމުންދާތީ ހިނިއައިސްފައި ޔާނާ އިނީއެވެ. ކުއްލިއަކަށް ޒޭންގެ މައުޟޫޢު ޒަވާޖީ ހަޔާތެއް ފެށުމާ ދިމާއަށް މިސްރާބުޖެހީ ކީއްވެބާއޭ ޔާނާ ހިތައްއެރިއެވެ.\n"ޔާން! އަހަރެންގެ ލޯބިވާ ބައްޕަ މަންމައާއެކު އައު ދިރިއުޅުމެއް އުޅުމަށް ފުރަތަމަ ފިޔަވަޅު ނެގީ މާލޭގެ މި ސަރަޙައްދުގައި، މި ކާރުގެ ތެރޭ ތިބެ... މިރޭ... އަހަރެން ވެސް މި އުޅެނީ އެފަދަ ފިޔަވަޅެއް ނަގަން، މާތް މަޤްޞަދަކާއެކު، ޔާން! މިވަގުތު އަހަރެން ޔާންއާއެކު ވިޔަސް މާދަންވާނެ ގޮތެއް ނޭނގެ، އެކަމަކު ޔަގީންވާ އެކަމެއް އެބައޮތް، އެއީ އަހަރެން ޔާންދެކެ އަބަދުވެސް ލޯބިވާނަންކަން، އެ ލޯބި ގެއްލިގެން ނުދާނެކަން، އަހަރެން ބޭނުންވަނީ އަހަރެން ދުނިޔޭގައި އުޅޭ ހުރިހާދުވަހަކު އަހަރެންގެ ބައިވެރިއެއްކަމުގައި ޔާން ވާން، އައިމިނަތް ޔާނާ އަޒާން އަހަރެން އަޙުމަދު ޒޭން ހައިކަލް އާއި ކައިވެނީގެ މަތިވެރި ގުޅުމުން ގުޅެން ޤަބޫލުތަ؟ ވިލް ޔޫ މެރީ މީ... ފޯ ރިއަލް! އިންޝާﷲ! ފޯ އިޓާނިޓީ! ޓިލް ޑެތް ޑޫ އަސް ޕާޓް" ޔާނާގެ އަތުގައި ހިފަހައްޓާލައިގެން އޭނާއާ ހަތަރު ބައްދަލުކޮށްގެން އިނދެ ޒޭން އެހިއެވެ.\nޔާނާއަށް ޤަބޫލުކުރަން ދަތިވިއެވެ. ޒޭންގެ އަތުގެ ތެރޭ އޮތް ޔާނާގެ އަތުން ޒޭންގެ އަތަށް ބާރުކޮއްލެވުނެވެ. ޒޭން އޭނަގެ ޖަވާބެއްގެ އިންތިޒާރުގައި އިންކަންވެސް ހަނދާންނެތުނު ކަހަލައެވެ. އުފަލުންނާއި އަންތަރީސްވެގެން އަނގައިގައި އަތްއަޅާލެވުނެވެ. ދެ ލޯ ފެންކަޅިވީ ޒޭންއާ ކައިވެނިކުރަން އޭނާ ވެސް ބޭނުންވެފައިވާކަން އަމިއްލަ ހިތާއި ޟަމީރު ވެސް އެއްބަސްވާތީއެވެ. ޔާނާގެ އަތުގައި ބޮސްދެމުން ޒޭން ދެވަނަ ފަހަރަށް އޭނާއާ ކައިވެނި ކުރާނަންތޯ އަހާލިއެވެ. އެއާއެކު ޔާނާ އަވަސް އަވަހަށް ބޯޖަހާލިއެވެ. އަދި ވައިއަޑަކުން އާނއެކޭ ބުނެލިއެވެ. އާނބަސް ދިނުމާއިއެކު ޔާނާއަށް ދެން ފެނުނީ ޒޭންގެ ޖީންސުގެ ޖީބުން ނެގި ރަތް މަހުމާފޮއްޓަކުން ރަންއަނގޮއްޓިއެއް ނަގާ ޔާނާގެ ކަށިއިނގިލީގައި އަޅުވާލިތަނެވެ. ވަރަށް ރީއްޗެވެ. ވަރަށް ފުރިހަމައެވެ.\n"އޯމައިގޯޑް! ޒޭން!... މީ.... މީ... ރޫބީ..." ޔާނާ އަނގޮއްޓިއަށް ބަލަން އިނދެ އެއްޗެއް ބުނަން އެޅުނެވެ. އެހެންނަމަވެސް އޭގެ ކުރިން ޒޭން ވާހަކަދައްކަން ފެށިއެވެ.\n"ޔެސް ޔާން! ތީ ހަމަ އެ އަނގޮއްޓި. މަންމަގެ އަތުގައި ބައްޕަ އަޅުވަދިން އަނގޮއްޓި، ޑައިރީގައި މަންމަ ބުނެފައިވާ އޮތް ރޫބީ އަނގޮއްޓި، ބައްޕަ އަހަންނަށް ތި އަނގޮއްޓި ދިނީ، ބުނީ ޔާންއާ ކައިވެނި ކުރާން ގަސްދުކުރާނަމަ މިހާރު އެ އަނގޮއްޓިއާ އެންމެ ގުޅޭނީ ޔާން ކަމުގައި، އަހަރެން އެކަމުގައި ބައްޕައާ އެއްބަސްވަން، ޔާން! އައި ނޯ އިޓްސް އަ ލިޓްލް އޯލްޑް ފެޝަންކަން. އެހެންވިޔަސް ތީ އަހަރެންގެ މަންމަގެ ހަނދާނެއް" ޒޭން ބުނެލިއެވެ.\n"ވާއު! ތެންކްޔޫ!... އައި ޓޯޓަލީ ލަވް އިޓް. މީ ޒޭންގެ މަންމަ، މިންނުގެ އަނގޮއްޓިއަށް ވީކަމީ މި އަނގޮއްޓިއަށް އިތުރު ފުރިހަމަކަމެއް ގެނެސްދިންކަމެއް، އަހަރެންވެސް ވަޢުދުވަން............މި އަނގޮއްޓި ދުވަހަކުވެސް އަހަންނާ ވަތްކެއް ނުކުރާނަން، އައި ލަވް ޔޫ ޓޫ ޒޭން" ޔާނާ ލޯބިން ފުރިގެންވީ ނަޒަރަކުން ޒޭންއަށް ބަލާލިއެވެ. އިނގިލީގައި އިން އަނގޮއްޓީގައި ފިރުމާލާ އަތްތިލަ މެޔާ ކައިރިކޮށްލައިގެން ޔާނާ އިނެވެ.\n"ނައު އިޒް ދި ޓައިމް... ދެން އިތުރަށް ލަސްކުރާކަށް ބޭނުމެއްނޫން. މަޑުކުރުމުގެ ބޭނުމެއް ވެސް ނެތް. އަހަރެން ގަސްދުކުރަނީ މާދަމާ ޔާންގެ ބައްޕަގެ ގާތަށް ގޮސް ޔާންގެ ކައިވެންޏަށް އެދެން، އެދޭނީ ޚުދު އަހަރެން. އެނގޭ ބޮޑު ދުވަހަކަށް ވެގެން ދާނެކަން، ބައްޕައާ ބައްދަލުވެފައި ހުރިއްޔާ އަހަރެން ފެނުމުން ޔާންގެ ބައްޕައަށް ނޭނގިއެއް ނުހުންނާނެ. ކަންތައްވާނީ ކިހިނެއްކަމެއް ބުނާކަށް އެއްގޮތަކަށް ވެސް ނޭނގެ. އެކަމަކު ޔާންގެ ބައްޕައަށް ވެސް ވާން އޮތް ކަމެއް ނުހުއްޓުވޭނެ. އަހަންނާއި ޔާނާ ބައްދަލުކުރުވީ މާ ބާރުވެރި ފަރާތަކުން" ޒޭން ބުނެލިއެވެ.\nރޭގަނޑުގެ ކެއުމަށް އިންސާފުކުރަމުން ދިޔަ އަޒާން އިރުއިރުކޮޅާ ގަޑިއަށް ބަލާލައެވެ. އޭނަ އިނީ ޔާނާގެ ޚަބަރެއް ނުވެގެންނެވެ. އެހެންނަމަވެސް އެއީ މީގެ ކުރިން އޭނަ އުޅުނު ގޮތެއްނޫނެވެ. ދަރިފުޅަށް އޭނަ ފުރިހަމަ އިތުބާރުކުރެއެވެ. ގެއަށް ވަންނަން ކަނޑައާޅާފައިވާ ގަނޑިއަށް ގެއަށްވަދެއެވެ. އަޒާންއަށް އެއްވެސް ކަމަކު ޝަކުވާކުރާކަށް ނުޖައްސައެވެ. ހުރިހާ ވެސް މައްސަލަކީ އޭނަގެ ހަނދާންކުރަން ބޭނުންނުވާ މާޒީއެވެ. އޭނަގެ ދިރިއުޅުން ހަލާކުކޮއްލަން މަސައްކަތް ކުރަމުން ދަނީ މިންނުކަމަށް ހީވާހީވުމެވެ. ނުވައެއް ޖަހަންވާއިރަށް އަނެއްކާ ނީދެވިގެން ޔާނާއަށް އަޒާން ގުޅައިފިއެވެ. ނަސީބަކުން އޭރު ޔާނާ ގޭދޮރުން ވަދެގެން އަންނަނީއެވެ.\n"އެމަންޖެއަށްތަ ތިހާ ވަރަކުން ތިގުޅަނީ" އަޒާންގެ ހަރަކާތްތަކަށް ބަލަންއިން ޝަމްލާ އަހާލިއެވެ.\n"އަޅުގަނޑު މިހުރީ... ލަހެއްނުވަމެއްނު، އަނެއްކާ ބައްޕަ ކަމަކުތަ ތި ގުޅަނީ" ޔާނާ ބަދިގެއަށް ވަންނަމުން ބުނެލިއެވެ. އޭރު އޭނާގެ އަތުގައި ފޯނު އޮތެވެ.\n"ދަރިފުޅު މިހާރު މާގިނައިން ބޭރުގަ އުޅެނީ.... ދެން ވެސް އާދޭ އަވަހަށް ކާން" ޔާނާއަށް ބަލާލަމުން ޝަކުވާގެ ރާގެއްގައި އަޒާން ބުނެލިއެވެ.\n"މަންމާ!... ބަލާލަބާ!" ޔާނާ ޝަމްލާއަށް ގޮވާލަމުން އޭނާގެ އަތްތިލައިގެ ނުފުށް ދައްކާލިއެވެ. ޝަމްލާއަށް ޔާނާގެ ކަށިއިނގިލީގައި އިން އަނގުބޮޑު އަނގޮއްޓިފެނުމުން އަޖައިބުވެގެން ގޮސް އަނގައަށް ލާން ނެގި ބަތްސުވާ މަތިންވެސް ހަނދާންނެތުނު ކަހަލައެވެ. ޔާނާއަށް އޭނަގެ މަންމަ ޝަމްލާއަށް އޭނަގެ އަތްފެނުމުން ދެންވާނެ ގޮތްވެސް އިނގެއެވެ.\n"ތީ ކާކު ދިން އެއްޗެއް؟ ޒޭންތަ؟" ޝަމްލާ އަވަސް އަވަހަށް އަހާލިއެވެ.\n"ކޯޗެއްތަ؟ ބައްޕައަށް ވެސް ދައްކާލަބަލަ" އަޒާން ވެސް ޝަމްލާގެ ޝައުގުވެރިކަން ހޯދި އެއްޗެއް ބެލުމަށް އުޅުނެވެ. ޔާނާ އޭނަގެ އަތްތިލަ އަޒާންއަށް ދައްކާލީ އުފަލުންނެވެ. އޭރު އޭނާގެ ބައްތިރީސް ދަތް ސޭލް އަޅުވާލާފައި އޮތް ކަހަލައެވެ.\n"އަޅުގަނޑު ވަރަށް މުހިންމު ވާހަކައެއް ބުނަންވެފަ އެބައޮތް" ޔާނާ ބުނެލިއެވެ. ޔާނާގެ އެ ޖުމްލައިން އަޒާންގެ ހިތަށް އެތަށް ސުވާލެއް އިތުރުވެގެން ދިޔައެވެ. ދަރިފުޅު ބުނެދާނޭ އެއްޗަކާމެދު މިހާރު އަޒާން ޖެހިލުންވެއެވެ.\n"އަނެއްކާ މަންމައަށް މި ހީވަނީ ރަނގަޅަށްތަ؟" ޝަމްލާ ކުރިއަށްވުރެ ބޮޑަށް ހިނިއައިސްފައި އަހާލިއެވެ.\n"ބައްޕާ! ޒޭން އަޅުގަނޑުގާ ކައިވެނިކުރަން ބޭނުންވޭ. ބުނީ ބައްޕަގެ ގާތުން ހުއްދައަށް އެދެން މާދަމާ މި ގެއަށް އަންނާނަމޯ، ބައްޕަ ޤަބޫލިއްޔާ ވަރަށް އަވަހަށް ރަންކިޔަން ވެސް ފޮނުވާނަމޯ.....ބައްޕަ ޤަބޫލު ދޯ" އަޒާންއަށް ބަލަން އިނދެ ޔާނާ ބުނެލިއެވެ.\n"ޒޭންއަކީ ރަނގަޅު ކުއްޖެއްތަ؟، މަންމަމެންނާ ބައްދަލުކޮއްދޭށޭ މި ބުނަނީ އެހެންވެއޭ... ދަރިފުޅަށް ޒޭން ވަރަށް ކަމުދޭ ދޯ" އަޒާން އެއްޗެއް ނުބުނަނިސް ޝަމްލާ ވާހަކަ ދައްކަންފެށިއެވެ.\n"އާން މަންމާ!، އަޅުގަނޑަށް ވަރަށް ކަމުދޭ، ޒޭންއަކީ ގޯސް މީހެއްނޫން. މާދަމާ މަންމައާއި ބައްޕައާ މީޓުކުރަން އައީމަ އެނގޭނެ އޭނާއަކީ ވަރަށް ރަނގަޅު މީހެއްކަން" ޒޭންދެކެވާ ލޯބި މައިންބަފައިންގެ ކުރިމަތީ ޒޭން ވާހަކަދެއްކުމަށް ޔާނާގެ ހިތްވަރަކަށް ވިއެވެ.\n"މިހާރު ތިހިސާބަށް ވެސް ކަންތައް ދިޔައީތަ؟ ތިފަދަ ނިންމުމެއް ނިންމަން އަދި އަވަސްހެން ބައްޕައަށް ހީވަނީ.... ޒޭންއާ ދިމާވީ އިހަކަށްދުވަހުއެއް ނޫންތަ؟" އަޒާން މާ ހިތްހަމަޖެހޭގޮތެއް ނުވިއެވެ. (ނުނިމޭ)


Emme Furathama Islaah Kuranvee Alhugadumenge Amilla Nafs: Mufthee Menk | Dhiislam\nއައިޝަތު ރަފާހް އަލީ އޮކްޓޯބަރ 8, 2020\nއެންމެ ފުރަތަމަ އިޞްލާޙުކުރަންވީ އަޅުގަނޑުމެންގެ އަމިއްލަ ނަފްސުކަމަށް ޒިމްބާބްވޭގެ މުފްތީ އިސްމާޢީލް އިބްނު މޫސާ މެންކް ވިދާޅުވެއްޖެއެވެ.\nމި މަޢުޟޫއަށް އިތުރަށް ވާހަކަފުޅު ދައްކަވަމުން ޝެއިޚް ވިދާޅުވެފައި ވަނީ ވަރަށް ގިނަ ފަހަރަށް އަޅުގަނޑުމެން މުސްލިމުން އެހެން މީހުން އުޅޭ ނޫޅޭ ގޮތް ބަލާ ހަދާކަމުގައެވެ. އެމީހުން ކުރާ ގޯސް ކަންކަން ބަލާހަދާކަމުގައެވެ. އަދި މީހުން ކައިރި ތިބާ އެފަދަ ގޮތަކަށް ނޫޅޭނެކަމަށް ވެސް ބުނެއެވެ. ނަމަވެސް ވަރަށް ގިނަ ފަހަރަށް އަޅުގަނޑުމެންނަށް ނޭނގި ނަމަވެސް، އެފަދަ މީހުންނަށް ވުރެ އުޅުން ގޯސްވެގްންދެއެވެ.\nމީގެ އިތުރުން ޝެއިޚް ވިދާޅުވެފައި ވަނީ މީހުން ކޮންމެ އެއްޗެއްކީކަމުގައި ވިޔަސް ތިބާ އަމިއްލައަށް ތިބާގެ އަމިއްލަ ނަފްސު އިޞްލާޙުކުރަން މަސައްކަތް ކުރުމަށެވެ. އެއިރުން ކާމިޔާބު ލިބޭނެކަމަށެވެ. ނަމަވެސް އަޅުގަނޑުމެންނަށް ފެންނަ މަންޒަރަކީ ގިނަ މީހުން ޤަބޫލުކުރަނީ އެމީހެއްގެ އަމިއްލަ ނަފްސު އިޞްލާޙުކުރަން ނުޖެހޭނެކަމަށެވެ. އަދި އަމިއްލައަށް ބަދަލުކުރަންޖެހޭ ފަދަ އެއްވެސް ސިފައެއް ނުވަތަ އުޅުމެއް ނެތްކަމަށްވެސް ދަނީ ބުނަމުންނެވެ. މިއީ ވަރަށް ހިތާމަހުރި ކަމެއްކަމަށްވެސް ޝެއިޚް ވަނީ ވިދާޅުވެފައެވެ.\nޝެއީޚްގެ ވާހަކަފުޅު ނިންމަވާލައްވަމުން ވިދާޅުވެފައި ވަނީ އަމިއްލައަށް ކުރެވޭ ކުށްތައް އަމިއްލަައަށް އިޞްލާޙުކުރަން މަސައްކަތް ކުރުމަށާއި އެންމެ ފުރަތަމަވެސް އަމިއްލަ ނަފްސުގެ މަތީން ހަނދާންކޮށް ފާފަފުއްސެވުން އެދި ﷲ ތަޢާލާގެ ހަޞްރަތަށް އަބަދުވެސް ދުޢާ ދަންނަވުމަކީ ވަރަށް މުހިއްމު ކަމެއްކަމުގައެވެ.


ޖިންސީ ގޯނާ ކުރުމަކީ މައްސަލައެއްތަ؟؟ - MV Times\nރިޕޯޓް + ލައްގަނޑު\nޖިންސީ ގޯނާ ކުރުމަކީ މައްސަލައެއްތަ؟؟\n0 January 9th, 2013 - 2:41 AM\nޖިންސީ ގޯނާ ކުރުން ފަހަކަށް އިސް އިތުރުވެގެން އުޅޭ ކަމަށް ބައެއް ފަރާތްތަކުން ޤަބޫލުކުރިނަމަވެސް ހަޤީގަތަކީ އެއް ނޫނެވެ. މިހާރަކަށް އައިސް ޖިންސީ ގޯނާގެ ވާހަކަ ދެކެވެމުން އަންނަނީ މީހުން އެކަމަށް ހޭލުންތެރިވަމުން އަންނަ މިންވަރު އިތުރުވަމުންދާތީކަން މިއަދު ޤަބޫލުކުރަންޖެހެއެވެ. ރާއްޖޭގައި 2008 ވަނަ އަހަރުން ފެށިގެން 2013 ވަނަ އަހަރު މިހާހިސާބަށް ޖިންސީ ގޯނާގެ މައްސަލަތައް ފެންމަތިވަމުން އަންނަނީ ޤަބޫލުކުރަންވެސް ބައެއްފަހަރު ދަތިވާ މިންވަރަކަށެވެ.\nގަދަކަމުން ބަދުއަހުލާޤީ އަމަލް ހިންގުމާއި ކުޑަކުދިންނާމެދު ކުރެވޭ ޖިންސީ ގޯނާއާއި، އެއްޖިންސުން ގުޅުން ހިންގުމުގެ ވާހަކަ ރާއްޖޭގައި މިފަހަކަށް އައިސް ގަދަވެފައި ވިޔަސް މިކަން ކަމަކީ ކޮންކަމެއް ވެގެން ހިނގާ ކަންކަންތޯ ބެލުމަށް ބޭނުންވާ އެއްވެސް ބަޔަކު އުޅޭހެން ހަމަ ހީވެސް ނުވެއެވެ. ކޮންމެ މީހަކުވެސް މިވާހަކަތައް އަޑުއަހާލުމުން އޮންނަނީ ނިމިފައެވެ. މިއީ ކިހާ ބޮޑު އިޖުތިމާއީ މައްސަލައެއްކަން ދަންނަނީ މަދު ބަޔެކެވެ. ރާއްޖޭގައި ފަހަކަށް އައިސް އެންމެ ބާޜަށް އިވޭ އަޑަކީ އަމިއްލަ އުފަން ދަރިންނާއެކު ނުވަތަ ކުޑަކުދިންނާމެދު ހިންގޭ ޖިންސީ ގޯނާގެ ވާހަކައެވެ. ޤާނޫނީ ގޮތުން ޖިންސީ ގޯނާ ކުރާ މީހާއަށް ދެވޭ އަދަބުތައް ކަނޑައެލި ބަޔާންވެގެންވާއިރުވެސް މިކަންކަމާ ދެކޮޅަށް ނުކުމެ އަޑުއުފުލާ މީހުންވެސް މިރާއްޖޭގައި ވަކި މަދެއް ނޫނެވެ. ސީދާ ނޫން ގޮތް ގޮތަށް ޖިންސީ ގޯނާ ކުރާ މީހާގެ ހިމާޔަތުގައި މަސައްކަތްކޮށް ވަކާލާތުކުރާ މީހުން މަދެކޭ ބުނެވޭކަށް ނެތެވެ.\nދާދިފަހުން އެންމެ ބޮޑަށް ފެންމަތިވި އެއް ވާހަކައަކީ ސިވިލްސާރވިސް ކޮމިޝަންގެ ރައީސް މުޙައްމަދު ފަހުމީ ހަސަން އެކޮމިޝަންގެ ރައީސް ކަމުގެ މަގާމުގައި ހުންނަވައިގެން އެ މަގާމާ އެކަށީގެން ނުވާ ފަދަ އަމަލެއް ހިންގެވި ކަމަށް ކަނޑައަޅައި މުހައްމަދު ފަހުމީ ހަސަން ރައްޔިތުންގެ މަޖިލީހުން މަގާމުން ވަކިކޮށްލި ކުރުމެވެ. ޖިންސީ ގޯނާގެ ތުހުމަތުގައި މަޖިލީހުން މިނިވަން މުއައްސަސާއެއްގެ ވެރިއަކު މަޤާމުން ދުރިކުރި ފުރަތަމަ ފަހަރު ވެގެން ދިއައީ ޖިންސީ ގޯނާގެ ޝިކާރައަކަށް ވެގެންދާ ގިނަ އަންހެނުންނަށް ލިބުނު ބޮޑު ހިތްހަމަ ޖެހުމަކަށެވެ. މިފަދަ މައްސަލަތައް ކުރިމަތިވެ ހާމަކުރަން ޖެހިލުންވެ ލަދުވެތިވެފައިވާ އަންހެނުންނަށް ލިބުނު ވަރަށް ބޮޑު ހިތްވަރަކަށެވެ.\nރައްޔިތުންގެ މަޖިލީހުގެ މިނިވަން މުއައްސަސާތަކޭ ބެހޭ ކޮމިޓީން ފަހުމީގެ މައްސަލަބެލުމަށް ފަހު ނިންމާފައި ވަނީ ފަހުމީގެ މައްޗަށް ކުރާ ތުހުމަތަކީ، ނުހިނގާ ކަމަކަށް ވުރެ ބޮޑަށް ހިނގާފައިވާ ކަމެއްގެ ގޮތުގައި ފެންނަ ކަމަށެވެ. ގާނޫނު އަސާސީގައި ބުނަނީ ސިވިލް ސާވިސް ކޮމިޝަންގެ މެންބަރަކު މަގާމާ އެކަށީގެން ނުވާ ފަދަ އަމަލެއް ހިންގައިފި ކަމަށް މަޖިލީހުގެ ކޮމިޓީއަށް ފެނިއްޖެ ނަމަ، ރައްޔިތުންގެ މަޖިލީހުގެ ތަޅުމުގައި ނަގާ ވޯޓަކުން އެ މެންބަރަކު މަގާމުން ވަކިކުރެވޭނެ ކަމަށެވެ. މިމޭރުމުން ފަހުމީ މަޤާމުން ދުރުކޮށްފައިވަނީ މަޖިލީހުގެ 38 މެމްބަރުންގެ ވޯޓުންނެވެ.\nއަޅުގަނޑު މި ރިޕޯރޓްގެ ކުރީކޮޅުގައި ފާހަގަކުރި ގޮތަށް ޖިންސީގޯނާގެ މައްސަލަ ބޮޑަށް ކުރިމަތިވެފައިވާ އަންހެނުންނަށް ދިމާވާ އެންމެ ބޮޑު ހިތްދަތިކަމަކީ ނުވަތަ ނުތަނަވަސް ކަމަކީ ޖިންސީ ގޯނާ ކުރާ މީހުންގެ ދިފާއުގައި ވަކާލާތުކުރާނެ މީހުން ގިނަކަމާއި އެފަދަ މީހުންގެ ނުފޫޒު ގިނަބައެއްގެ މައްޗަށް ފޯރުވަމުންދާ ކަމެވެ. ސީއެސްސީގެ ރައީސް ފަހުމީ މަޤާމުން ދުރުކުރިތާ ގިނަ ދުވަސްތަކެއް ނުވެ އިވިގެންދިޔައަޑަކީ ފަހުމީގެ މަޤާމު ދިފާއުކުރުމަށް ފަހުމީއަށް "ހެޔޮ" އެދޭ ބަޔަކު މަސައްކަތް ފެށިވާހަކައެވެ. އަދި އެމީހުންނަށް ލިބުނު ކުރިއެރުމުގެ ވާޙަކައެވެ. ފަހުމީއަށް އަލުން އަނބުރާ މަޤާމް ލިބެންއުޅޭ ވާޙަކައެވެ.\nފަހުމީގެ މައްސަލަ ސްޕްރީމް ކޯޓަށް ހުށަހެޅުއްވި ޕީޕީއެމްގެ ކައުންސިލް މެންބަރު މުހައްމަދު ވަހީދު އިބްރާހިމް (ވައްޑެ) ވިދާޅުވީ ފަހުމީ މަގާމުން ވަކިކުރި މައްސަލަ އޭނާ ހުށަހަޅުއްވަނީ ދުސްތޫރީ މައްސަލަތަކެއް ފާހަގަކުރައްވާފައި ކަމަށެވެ. ފަހުމީ ވަކިކުރި މައްސަލަ އަންނަ ހަފްތާގެ ހޯމަދުވަހުގެ 00: 14 ގައި ސްޕރީމް ކޯޓްގައި ބެލުމަށްވަނީ ތާވަލްކޮށްފައެވެ. ޕީޕީއެމްއިން މިމައްސަލަ ސްޕްރީމް ކޯޓަށް ހުށަހަޅައިގެން ފަހުމީގެ މަޤާމު ދިފާއުކުރަން މަސައްކަތް ކުރުމުން ސުވާލު އުފެދެން ޖެހޭނެ އަންހެނުން ތިބޭނެބާ؟\nދިވެހިރާއްޖޭގެ ދިގު ތާރީހަށް ބަލާލުމުން ފެންނަނީ، ދިވެހިންގެ ތެރޭގައި ވަރަށް ކުރީއްސުރެންވެސް ފާޅުކަންބޮޑު ގޮތެއްގައި އެއްޖިންސުން ގުޅުން ހިންގުމާއި ފާހިޝް އަމަލްތައް ހިންގުމުގައި ކުރިހޯދާފައިވާ ބައެއްގެ ގޮތުގައެވެ. ރަސްކަލުންގެ ހިސާބުން ފެށިގެން ރަށްފުށު މީހާ ހަމަޔަށެވެ. ބުނެވޭ ގޮތުގައި ސުމުއްވުލް އަމީރު މުޙައްމަދު އަމީން ދޮށިމޭނާ ކިލެގެފާނު އަވަހާރަކޮށްލާފައިވަނީވެސް އެއްޖިންސުން ހިންގަމުންދިޔަ ގުޅުންތައް ހުއްޓުވަން މަސައްކަތް ފެށި ހިސާބުންނެވެ. ރާއްޖޭގެ ތާރީހީ ފަތްފުށްތަކުން ސައްހަ ލިއއުންތަކެއް ފެންނަން ނެތްކަމުގައި ވިޔަސް މިކަންކަން ދަންނަ މަދު މީހުން އަދިވެސް ރާއްޖޭގައި އުޅެމުންދެއެވެ.\nއެއްޖިންސުން ގުޅުން ހިންގަމުން ހެދިބޮޑުވަމުންއައި މިމުޖުތަމައަކީ އޭރުވެސް ސައްތައިންސައްތަ މުސްލިމް ޤައުމެއްގެ ގޮތުގައި ނަން އޮންނަ ޤައުމެކެވެ. މިހާރުވެސް އެނަން އޮނަންނީ ހަމަ އޭރެކޭ އެއްފަދައިން ސައްތައިން ސައްތަ މުސްލިމް ޤައުމެއްގެ ގޮތުގައެވެ. އެހެން ނަމަވެސް ޝޭހެއްގެ ލަޤަބް ލިބޭ އިރަށް ސިޔާސީވެ ހިތައް އެރި މީހަކު ލާދީނީ ކޮށްލުންވެސް މިއަދު މިވަނީ ޝޭހުންގެ އާދައަކަށް ވެފައެވެ. މިއަދުގެ ޝޭހުންގެ "ޓެގް" ޖަހައިގެން އުޅޭ މީހުންގެ ވާހަކަތައް ގިނަ ފަހަރަށް "ދީން" ހިމަނައިގެން ކޮންމެ ގޯސް ކަންތައް ރަނގަޅުވެސް ކުރަނީއެވެ. ރަނގަޅު ކަންތައް ނުބައިވެސް ކުރަނީއެވެ.\nއަހަރެމެން އިންސާނުން އުޅެންވީ ރީތި އުސޫލުތަކާއި ހަމަތައް އުނގަންނައިދިނުމުގެ ގޮތުން އެއްވެސް ފަރަތާކަށް އެ ބަދަލުނުކުރެވޭނެ ވަރުގެ ޤާނޫނެއް އިލާހީ ނިއުމަތެއްގެ ގޮތުގައި ފޮނުއްވާފައިވަނިކޮށް އެޤާނޫނަށްވެސް އުޅެން އުނދަގޫވެގެން އަމިއްލައަށް ލުއި ގޮތްތަށް ހިމަނައި އުޅެންވީ ގޮތުގެ ޤާނޫނެއް ހަދައިގެންވެސް މިދަނީ އުޅެންވީ ގޮތް ހަމަ އެކަކަށްވެސް ނޭނގިއެވެ. މަގު އޮޅުވާލަނީއެވެ. މަގު ގެއްލޭ މީހާ ހަލާކުވާން ދޫކޮށްލަނީއެވެ.\nމިރިޕޯރޓްގައި ބުނެދޭން މަސައްކަތް މިކުރަނީ، ދިވެހިންގެ ތެރެއިން ގިނަބަޔަކީ 2000 ގެ އަހަރުތައް ފެށިގެން އައި އިރުވެސް އެމީހެއްގެ އަމިއްލަ ވިސްނުމުގައި ކަންކަން ނިންމުމުގެ "ޤާބިލް"ކަން ނެތް ބައެއް ކަމެވެ. ދިވެހިންގެ ހޭލުންތެރިކަން ކަންކަމުގައި ހުރީ ވަރަށް ކުޑަ މިންވަރަކަށެވެ. "ވެރިން" ބުނާ ބަސް އަހައިގެން މަޑު މަޑުން ހަމަތިބީއެވެ. އެ ވެރިންނަކީ ތިމާއަށް އެހީތެރިކަމެއް ބޭނުންވާ ވަގުތު އެހީއެއްދީ ރަށްފުށުން ފެށިގެން ވަލިއްޔުލް އަމްރު އާއި ހަމައަށް ތިބިހާ ވެރިންނެކެވެ.\nޖިންސީ ގޯނާގެ ވާހަކަތަކުގެ އަޑު 2008 ން ފެށިގެން ދުވަހެއް ދުވަހަކަށް އަންނަނީ ގަދަވަމުންނެވެ. އެގޮތުން 2008 ގެ ޖެނުއަރީގައި މޯލްޑިވެސް ޕޮލިސް ސާރވިސްއަށް 22 މައްސަލަ ހުށަހެޅިފައިވެއެވެ. 2009 ޖެނުއަރީގައި 39 މައްސަލަ ހުށަހެޅުނެވެ. 2010 ވަނައަހަރުގެ ޖެނުއަރީގައި 43 މައްސަލަ ހުށަހެޅިފައިވާއިރު 2011 ވަނަ އަހަރުގެ ޖެނުއަރީގައި 59 އަދި 2012 ވަނަ އަހަރުގެ ޖެނުއަރީގައި 51 މައްސަލަ ހުށަހެޅި 2013 ވަނަ އަހަރުގެ ޖެނުއަރީގެ މިހާތަނަށް 19 މައްސަލަ ހުށަހެޅިފައިވެއެވެ. 2008 ވަނަ އަހަރު ޖިންސީ ގޯނާ ކުރުމުގެ 469 މައްސަލަ ޕޮލިހަށް ހުށަހެޅި 2009 ވަނަ އަހަރު 563 މައްސަލަ ހުށަހެޅިފައިވެއެވެ. އަދި 2010 ވަނަ އަހަރު ނިމުނުއިރު 523 މައްސަލަ ހުށަހެޅުނެވެ. 2011 ވަނަ އަހަރު 642 މައްސަލަ ހުށަހެޅި 2012 ވަނަ އަހަރު 577 މައްސަލައެއް ހުށަހެޅިފައިވެއެވެ.\nމަތީގާއި ހިމާނާފައިވާ ތަފާސް ހިސާބްތަކަށް ކުޑަކޮށް ވިސްނާލުމުން އެނެގެނީ ރައްޔިތުން ހޭލުންތެރިވާން ފަށާފައިވާ ކަމެވެ. ކަންކަމުގައި ގަންނަ ބިރު ފަހަނަޅައި ގޮސްފައިވާ ކަމެވެ. 2008 ވަނަ އަހަރުގެ ކުރީގެ ތަފާސް ހިސާބް ނުހިމެނި ނަމަވެސް އެނގޭ އެއްޗަކީ މީގެ މާކުރީ ޒަމާނުއްސުރެވެސް ޖިންސީ ގޯނާއަކީ ރާއްޖޭގައި ހިންގަމުން އަންނަ ޖަރީމާއެއް ކަމެވެ. އެހެން ނަމަވެސް މިވާހަކަތައް ދައްކަން ނުކެރިފަ، ވަރަށް ގިނަބަޔަކު ޖެހިލުންވެފަ ބިރުވެރިކަމެއްގެ ތެރޭގައި ތިބި ކަމެވެ.\nޖިންސީ ގޯނާ ޢާންމުވެގެން މީހުންނަށް އެނގި، އަޑުއިވެން ފެށުމުން މިޢަމަލު ހިންގާ މީޙުންނަށް ނުތަނަވަސްކަން ކުރިމަތިވާނެއެވެ. އެހެން ނަމަވެސް އެމީހުންގެ ދިފާއުގައި މާ "ނުފޫޒު" ގަދަ ބަޔަކު ނުކުންނަން ފެށީމަ އެމީހުންގެ ނުވަތަ މިފަދަ އަމަލު ހިންގަން އިތުރުބަޔަކަށް ހިތްވަރު ދެވެނީ ކަމަށް ޤަބޫލުކުރެވެއެވެ. ޤައުމުގެ ކަންކަން އިސްލާހުކުރުމަށް ކަމަށް ބުނެ ނުކުމެ އަޑުއުފުލާ ފަރާތްތައް ކަމަށްވާ "ޝޭހުން" ބުނަނީ އަންހެހެންވެރިންނަށް އެހެން ދިމާވަނީ އެމީހުން ފިރިހެނުންނެކޭ އެއްގޮތަށް އުޅެމުންދާތީ ކަމަށެވެ. އަންހެންވެރިން ގޭގައި ތިބޭނަމަ އެހެން ނުވާނެނެ ކަމަށެވެ. މީވެސް ގޮތެކެވެ. ބައެއް "ބޯދާ" ޝޭހުންގެ ވިސްނުމެވެ.\nދިވެހިންގެ ސަގާފަތާއި އިސްލާމްދީނާއި ގުޅުވައި، އިސްލާމީ ސަގާފަތަކީ ކޮބައިކަން އުނގަންނައި ނުދީ "ޝޭހުން" އެވެރިން އެވެރިންނަށް ހަޖޫޖަހައި އެކަކަށްވުރެ އަނެކަކު މޮޅުވާނެ ކަމަށް ދައުވާކޮށް ދީނީ ގޮތުން ދެއްކޭ ވާހަކަތައް ނޭނގޭ ހިސާބަށް ގޮސް ތިމާމެންގެ ޒިންމާތައް ހަނދާންނެތި މަގުފުރެދިގެން ދަނީ ވެރިކަމުގެ ދަހިވެތިކަމުގައެވެ. ދިވެހިރާއްޖޭގައި އިސްލާމްދީން މިހާ ދުވަސްވަންދެން އޮތީ އެއްވެސް ޕާޓީ އެއް ނުވަތަ ޖަމާއަތެއް އިސްލާމްދީން ހިމާޔަތް ކުރަން ބާއްވައިގެންނެއް ނޫންކަން ހުރިހާ ދިވެހިންވެސް ދަންނާނެއެވެ. އެހެން ނަމަވެސް އިސްލާމްދީން ހިމާޔަތަކުރަން ސިޔާސީ ޕާޓީއެއް ހެދުމުން ދެންވާނެ ގޮތް މިއަދު މިދަނީ ފެންނަމުންނެވެ. ދިވެހިންގެ ތެރޭގައި އޮތް އެއްބައިވަންތަކަން ގެއްލި ފިތުނަ ފަސާދަ މިދަނީ އުފައްދަމުންނެވެ.\nއިޖުތިމާއީ ބޮޑެތި މައްސަލަތައް ހުރި އިރު، ދަރިންގެ އިއްފަތް ދަރިންގެ ބެލެނެވެރިން ނަގާލަމުންދާއިރު މިކަންކަން ނުދަންނަ، މިވާހަކަ ބޮޑު ކަމަކަށް ނުވާ ދީނީ ޢިލްމުވެރިންނަށް ދެން ކުރެވޭނީ ޤައުމަށް ވަކި ކޮން ކަމެއް ހެއްޔެވެ؟ އަންހެންކުދިންގެ އިއްފަތްތެރިކަން ނަގާލައި، ޖިންސީ ގޯނާ ކުރުމަކީ މިއަދު ދިވެހި ޤައުމުގައި އެއްވެސް މައްސަލައެއްހެން ގިނަ ބަޔަކު ޤަބޫލުކުރާހެން ހިޔެއް ނުވެއެވެ. އަދި މިފަދަ ވާހަކަތައް އަޑު އިވުމުން ހިނުންތުންވެލީމަ ނިމުނީއެވެ.


Arsenal Molhuve, Thaavaluge3Vana Ah Jehilaifi - Vaguthu\nއާސެނަލް މޮޅުވެ، ތާވަލުގެ3ވަނަ އަށް ޖެހިލައިފި\nޑޭވިޑް ލުއިޒް ފުރަތަމަ ހާފުގައި ކާމިޔާބުކޮށްދިން ލަނޑާއެކު 0-1 ގެ ނަތީޖާ އަކާއެކު އޭއެފްސީ ބޯންމައުތް ބަލިކޮށް، އާސެނަލް އިން ޕްރިމިއާ ލީގުގެ ޕޮއިންޓު ތާވަލުގެ3ވަނަ އަށް ޖެހިލާފައެވެ.\nމެދުތެރެއިން އެޓޭކް ކުރެވޭނެ ކުޅެންތެރިއެއްގެ ގޮތުގައި އެޓީމުގެ ސްކޮޑުގައި ފާހަގަކޮށްލެވޭ އެންމެ ހުނަރުވެރި ކުޅުންތެރިޔާ، ސެބަޔޯސް ފުރަތަމަ 11 ގައި ހިމެނިގެން އާސެނަލް ކުޅެމުން ދިޔަ މި މެޗުގެ ފުރަތަމަ ހާފުގައި އާސެނަލް ފެނުނީ މެޗު ކޮންޓްރޯލް ކޮށްގެން މޮޅަށް ކުޅުނު ތަނެވެ. މި ސީޒަނަށް އެޓީމުން ސޮއިކުރި ނިކޮލަސް ޕެޕޭ ނަގައިދިން ކޯނަރަކުން ލަނޑު ޖަހައިދިނީ އަލަށް ގެނައި ޑިފެންޑަރު ޑޭވިޑް ލުއިޒް އެވެ.\nދެވަނަ ހާފު ފަށައިގެން އާސެނަލް އިން މެޗު ކޮންޓްރޯލް ކޮށްގެން ކުޅެމުން އައި ގޭމް ގެއްލިގެން ދިޔައެވެ. ނަމަވެސް ކައުންޓަަ އެޓޭކްތަކުގައި ބޯންމައުތް ގޯލަށް ނުރައްކާ ކުރެވޭތޯ ބެލިތަން ފެނިގެން ދިޔައެވެ. މި ހާފުގައި ގިނަ ހަމަލާތަކެއް އުފެއްދީވެސް ރަށުން ބޭރުގައި ކުޅެމުން ދިޔަ ބޯންމައުތް ޓީމެވެ. މިރޭ އާސެނަ؛ލް މޮޅުވި ނަމަވެސް ޖުމްލަ ގޮތެއްގައި އާސެނަލްގެ ފަރާތުން ފެނިގެން ދިޔައީ ނިސްބަތުން އެޓީމުގެ ސަޕޯޓަރުން ބަލަން ބޭނުންވާ ވަރުގެ ކުޅުމަށްވުރެ އާދައިގެ ކުޅުމެކެވެ.\nމިރޭ ހޯދި މޮޅާއެކު، އާސެނަލް ވަނީ ޕްރިމިއާ ލީގު ތާވަލުގެ3ވަނަ އަށް ޖެހިލާފައެވެ. އެއީ ކުޅުނު 8 މެޗުން ހޯދި 15 ޕޮއިންޓާ އެކީގައެވެ. މިއީ އެންމެ ފަހުގެ ޗެމްޕިއަނުން މެންޗެސްޓާ ސިޓީ އަށްވުރެ އެންމެ ޕޮއިންޓެއް މަދުން ލިބިގެންނެވެ. ލީގު ތާވަލުގެ އެއްވަނައިގައި އޮތީ މިހާތަނަށް ކުޅުނު ހުރިހާ މެޗެއް ކާމިޔާބު ކޮށްގެން، 24 ޕޮއިންޓާ އެއްކޮށް ލިވަޕޫލް އެވެ.\nޓޮޓެންހަމްގެ އާ ކޯޗަކަށް ނޫނޯ، ހަވާލުވީ ދެ އަހަރަށް


Sinagapore ge billionaire Ong Raajje ah hadhiyaa kurevvi 15 ventilator genesfi | Mihaaru\nސިންގަޕޫރުގެ ބިލިއަނަރު އޮންގް: އޭނާގެ ކުންފުނިން ރާއްޖެއަށް ހަދިޔާކުރި ވެންޓިލޭރުތައް ގެނައީ ބެންކޮކް މަގުން ކާގޯ ފްލައިޓެއްގައި-- ފޮޓޯ: ސްޓްރެއިޓް ޓައިމްސް\nސިންގަޕޫރުގެ ބިލިއަނަރު އޮންގް ހަދިޔާކުރެއްވި 15 ވެންޓިލޭޓަރު ރާއްޖެ ގެނެސްފި\n05 މެއި 2020 - 03:15 14 comments\nރާއްޖޭގައި ގިނަ ރިސޯޓުތަކެއް ހިންގާ ސިންގަޕޫރުގެ ބިލިއަނަރު، އޮންގް ބެންގް ސެންގްގެ ހޮޓެލް ޕްރޮޕަޓީ ލިމިޓެޑް (އެޗްޕީއެލް) އިން ރާއްޖެ އަށް ހަދިޔާކުރި 15 ވެންޓިލޭޓަރު އިއްޔެ ރާއްޖެ ގެނެސްފި އެވެ.\nކޮވިޑް-19 އާ ދެކޮޅަށް ރާއްޖެ އިން ކުރަމުން އަންނަ މަސައްކަތަށް އެއްބާރުލުން ދެއްވުމަށް އޮންގް މި ވެންޓިލޭޓަރުތައް ހަދިޔާކުރެއްވީ މިދިޔަ މަހުގެ ފަހުކޮޅެވެ. އެ ތަކެތި ރާއްޖެ ގެނައީ، ތައިލެންޑުގެ ބެންކޮކުން އިއްޔެ އައި ކާގޯ ފްލައިޓަކުން ކަމަށް ފޮރިން މިނިސްޓްރީން ބުންޏެވެ.\nއެ ވެންޓިލޭޓަރުތަކުގެ އިތުރުން 150،000 މާސްކު ވެސް އޮންގް ވަނީ ރާއްޖެ އަށް ހަދިޔާ ކުރައްވައިފަ އެވެ. މާސްކްތައް ރާއްޖެ އަށް ގެނެވޭ ވަރު ވާނީ އަންނަ ހަފުތާގައި ކަމަށް ފޮރިން މިނިސްޓްރީން ބުންޏެވެ.\nއޮންގް ހަދިޔާ ކުރެއްވި ވެންޓިލޭޓަރު ގެނައި މަތިންދާބޯޓުގައި، ސިންގަޕޫރުގެ އެހެން ކުންފުންޏެއް ކަމަށްވާ ހިއަޕް ހުއަޕް ޕެއިންޓްސްގެ އިސްވެރިން ޖޮސެފް އިންގް އާއި އިންގް ސްވާން މީން ރާއްޖެ އަށް ދެއްވި 5،000 މާސްކު ވެސް ގެނަ އެވެ.\nއެ ދެ ކުންފުނީގެ އިސްވެރިން ރާއްޖެ އަށް ވެ ދެއްވި ދީލަތި އެހީ އަށް ފޮރިން މިނިސްޓަރު އަބްދުﷲ ޝާހިދު ޝުކުރު އަދާކުރެއްވި އެވެ.\n— Abdulla Shahid (@abdulla_shahid) May 4, 2020\nމިނިސްޓަރު ޝާހިދު ކުރެއްވި ޓްވީޓެއް\n"[އޮންގް ބެންގް އެންގް] ރާއްޖޭގެ ރައްޔިތުންނަށް މި ދަނޑިވަޅުގައި ތި ދެއްވާ ދީލަތި އެހީތެރިކަން އަޅުގަނޑުމެން ހަނދާނެއް ނުނެތޭނެ،" އެޗްޕީއެލްގެ ފައުންޑަރަށް ޝުކުރު އަދާކުރައްވަމުން މިނިސްޓަރު ވިދާޅުވި އެވެ.\nއޮންގްގެ އެޗްޕީއެލް އިން މަތީ ފަންތީގެ ފަސް ރިސޯޓެއް ރާއްޖޭގައި ހިންގަ އެވެ. އޭގެ ތެރޭގައި ހޮލިޑޭއިން ކަނޑޫމާ އާއި ގިލިލަންކަންފުއްޓާއި ފޯސީޒަން ކުޑަ ހުރާ އާއި ލަނޑާގިރާވަރުގެ އިތުރުން ސިކްސް ސެންސަސް ލާމް ހިމެނެ އެވެ.\nSingapore ge billionaire Ong raajje ah 15 ventilator hadhiyaa kuravvaifi\nމީގެ ކުރިން ވެސް ސިންގަޕޫރުގެ އަމިއްލަ ބަޔަކު ވަނީ ރާއްޖެ އަށް މެޑިކަލް ސަޕްލައި ހަދިޔާކޮށްފަ އެވެ. އެ ގައުމުގެ ޓެމަސެކް ފައުންޑޭޝަނުން ހަދިޔާކުރި 5،000 ޓެސްޓް ހެދޭ 25 ޓެސްޓް ކިޓު ރާއްޖެއާ ހަމައަށް އައީ މިދިޔަ މަހުގެ ފަހު ދުވަހު އެވެ.\nސިންގަޕޫރުގެ އިތުރުން އެހެން ގައުމުތައް ވެސް އަންނަނީ ރާއްޖެއަށް އެކި އެހީ ވަމުންނެވެ. ޚާއްސަކޮށް ޗައިނާ އިން ދީފައިވާ އެހީތެރިކަން ފާހަގަކުރެވެ އެވެ. އެ ގައުމުން ރާއްޖެ އަށް ވަނީ 10 ވެންޓިލޭޓަރާއި މިވަގުތަށް މުހިންމު މެޑިކަލް ގިނަ ސާމާނުތަކެއް މި ހަފުތާގައި ރާއްޖެ ގެނެސްފަ އެވެ.\n10 ventilatoraa eku China ge ehee Raajje genesfi\nމީގެ އިތުރުން ރާއްޖޭގައި ހިންގާ ވެލާ ޕްރައިވެޓް އައިލެންޑް ރިސޯޓުން ވެސް ފަސް ވެންޓިލޭޓަރާއި ޓެސްޓް ކިޓާއި ފޭސް މާސްކް ފަދަ އެއްޗެހި ވަނީ ހަދިޔާކޮށްފަ އެވެ.\nVelaa resortun raajje ah 10,000 test kit aa eku bodu ehee eh\nއިތުރު ލިޔުންތައް ސިންގަޕޫރު ރިލީފް އެއިޑް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-ސިންގަޕޫރު\nއީޔޫ ސަފީރަކަށް ސޯބިރު އައްޔަންކޮށްފި\nޖަޕާނުން ބޮޑު އެހީއެއް، މިފަހަރު 86.4 މިލިއަން


Japan meehunge umuru dhiguvumaa thilfai hama diet ge gulhun bodu - Dhiyares\nޖަޕާނުގައި އުމުރުން ދުވަސްވީ މީހުންގެ އާބާދީ އިތުރުވަމުންދާއިރު އަލަށް އުފަންވާ ކުދިންގެ އަދަދުވަނީ ވަރަށް ބޮޑަށް މަދުވެފައެވެ. / ފޮޓޯ: ދަނޭޝަނަލް\nޖަޕާނަކީ ދުނިޔޭގެ ނިސްބަތުން މީހުންގެ އުމުރު އެންމެ ދިގު އެއް ޤައުމެވެ. އެގޮތުން އެ ޤައުމުގެ އާބާދީގެ އުމުރު ދިގުވަމުންދާއިރު މިހާރުވެސް އެ ޤައުމުގައި 100 އަހަރަށްވުރެ ދޮށީ 80،000 މީހުން އެބަތިއްބެވެ.\nޖަޕާނުގެ މީހުންގެ އުމުރު ދިގުވުމުގެ އެއް ސިއްރަކީ އެ މީހުން ކާ ކާނާއެވެ. ނަމަވެސް ހުޅަނގު މީހުންގެ ކެއުން ޖަޕާނުގައި ނުކެއުމާ ޖަޕާނުގެ އާބާދީގެ އުމުރު ދިގުވުމާ ގުޅުވުމަކީ އެންމެ ހަރުދަނާ ގޮތެއް ނޫން ކަމަށް ޖަމާކުރެވިފައިވާ މައުލޫމާތުތަކުން ސާފުވެއެވެ. ފަހުގެ ދިރާސާތަކުން ފެންނަ ގޮތުގައި ޖަޕާނުގެ މީހުންގެ އުމުރު ދިގުވުމުގައި ހުޅަނގުގެ ކެއުމުގެ އުޞޫލުތައް އެ ޤައުމަށް ތައާރަފުވުމުގެ ދައުރެއް އޮތުމަކީ އެކަށީގެންވާ ކަމެކެވެ.\nޖަޕާނަކީ އަބަދުވެސް އުމުރު ދިގުވުމުގެ ދާއިރާގައި ފާހަގަކުރެވޭ ޤައުމެއް ނޫނެވެ. 1970ގެ ތެރޭގައި ޖަޕާނުގެ މީހުން މަރުވާ ނިސްބަތްހުރީ އޯއީސީޑީގެ ޤައުމުތަކުގެ ތެރޭގައި އެވެރޖު ގޮތެއްގައެވެ. އެއިރު އެ ޤައުމުގައި ކެންސަރާއި ހިތުގެ ބަލީގައި މަރުވާ މީހުންގެ އަދަދު މަދު ނަމަވެސް ލޭ ދައުރުކުރުމުގެ މައްސަލަތަކުގައި މަރުވާ މީހުންގެ ނިސްބަތް އޯއީސީޑީގައި އެންމެ މަތީ ޤައުމަކީ ޖަޕާނެވެ. އެއީ ސިކުނޑިއަށް ލޭ ދައުރުނުކޮށްގެން މަރުވާ މީހުންގެ ނިސްބަތެވެ.\nނަމަވެސް 1970 ވަނަ އަހަރާއި 1990ގެ ދެމެދުގައި ލޭ ދައުރުނުކުރުމުގެ މައްސަލަތަކުގައި މަރުވާ މީހުންގެ އަދަދު އޯއީސީޑީގެ ޤައުމުތަކުގެ އެވެރެޖު މިންވަރަށް ޖަޕާނުގައި ތިރިވިއެވެ. ދުނިޔޭގެ ގިނަ ޤައުމުތަކަށްވުރެ ހިތުގެ ބަލިތަކުގައި މަރުވާ މީހުންގެ ޢަދަދު މަދުވުމާއެކު، ސްޓްރޯކުޖެހޭ މީހުންގެ އަދަދުވެސް ދަށްވުމާއެކު ޖަޕާނުގެ މީހުންގެ އުމުރު ދިގުލައިގެންދާ މިންވަރު އިތުރުވިއެވެ.\nޖަޕާނުގައި މީހުންގެ އުމުރު ދިގުލައިގެން ދިއުމަށް މެދުވެރިވި އެއް ސަބަބަކީ ކެއުމަށް އައި ބަދެލެވެ. 1،200 އަހަރު ވަންދެން ޖަޕާނުގައި އެއްގަމު މަސް ކެއުން އޮތީ މަނާވެފައެވެ. މިހާރުވެސް ޖަޕާނުގެ މީހުން ޖަނަވާރުގެ މަސް ކާ މިންވަރު އެހެން ޤައުމުތަކަށްވުރެ މަދެވެ.\nޖަޕާނުގައި ލޭ ދައުރުކުރުމުގެ މައްސަލަތަކުގައި މަރުވާ މީހުންގެ އަދަދު މަދުވާން ފެށި ދުވަސްވަރުގެ ތެރޭގައި 1960 ވަނަ އަހަރުން ފެށިގެން 2013 ވަނަ އަހަރާ ދެމެދުގައި ޖަޕާނު މީހަކު އެވެރެޖުކޮށް މަސް ކާ މިންވަރު ސުމަކާ ގާތްކުރާ މިންވަރަކުން 52 ކިލޯއަށް އިތުރުވިއެވެ. އެއީ އެމެރިކާ މީހަކު މަސް ކާ މިންވަރުގެ 45 އިންސައްތައެވެ.\nޖަޕާނުގައި ހެދި ދިރާސާއަކުން ދައްކާ ގޮތުގައި ކެއުމުގެ އާދަތައް ބަދަލުވި އެ ޤައުމުގެ ސަރަހައްދުތަކުގައި، ލޭ ދައުރުކުރުމުގެ މައްސަލަތަކުގައި މަރުވާ މީހުންގެ ނިސްބަތްވެސް ދަށަށް ދިޔައެވެ. އެހެން ދިރާސާއެއްގައި 1995 ވަނަ އަހަރާއި 2009 ވަނަ އަހަރާ ދެމެދުގައި 80،000 ޖަޕާނު މީހުންގެ މައުލޫމާތު އެއްކުރުމުން އެނގުނު ގޮތުގައި ލޭ ދައުރުކުރުމުގެ މައްސަލަތަކާއި ސްޓްރޯކު ޖެހޭ ނިސްބަތް އެންމެ ގިނައީ އެންމެ މަދުން މަހާއި ކިރުގެ އުފެއްދުންތައް ބޭނުންކުރާ މީހުންގެ މެދުގައެވެ.\nޖަޕާނުގައި ޞިއްޙީ ޙާލަތަށް އައި ކުރިއެރުމާއެކު އެ ޤައުމަށް ކުރިމަތިވެފައިވާ ހިތްދަތި އެއް ކަމަކީ އެ ޤައުމުގައި އަލަށް އުފަންވާ ކުދިންގެ ނިސްބަތް މަދުވުމާއި އުމުރުން ދުވަސްވީ މީހުން އިތުރުވުމުގެ ސަބަބުން އިޤުތިޞާދަށް ކުރިމަތިވެފައިވާ ގޮންޖެހުމުގެ ބޮޑުކަމެވެ. އެގޮތުން 2060 ވަނަ އަހަރު އެ ޤައުމުގެ އާބާދީގެ 60 އިންސައްތަވާނީ އުމުރުން 60 އަހަރުން މަތީގެ މީހުންނަށް ކަމުގައި ލަފާކުރެވެއެވެ.\nދުވަސްވީ މީހުންގެ އާބާދީ ތަފާސްހިސާބު ޖަޕާން\nއުމުރުން 91 އަހަރުގައި ސުޒުކީގެ ޗެއާރމަން ރިޓަޔަރ ކުރަނީ\nއެސްޓްރާޒެނެކާއިން ޖަޕާނުގައި ވެކްސިން އުފައްދަނީ\nއަންހެނުން ބޯޑު ބައްދަލުވުމުގައި މާގިނައިން ވާހަކަދައްކާ: ޓޯކްޔޯ އޮލިމްޕިކްސް ކޮމިޓީގެ ރައީސް\nޖަޕާނުގެ މަޖިލީސް މެމްބަރުން ނައިޓު ކްލަބުތަކަށް ދިޔަ މައްސަލާގައި ބޮޑުވަޒީރު މާފަށް އެދިއްޖެ


BREAKING: Indonesia Ah Ai Baarugadha Binhelumaa Eku Tsunami Ge Inzaaru Nerefi - Vaguthu\nއިންޑޮނީޝިއާއަށް އައި ބާރުގަދަ ބިންހެލުމާއެކު ސުނާމީގެ އިންޒާރު ނެރެފި\nއިންޑޮނީޝިއާގެ ސުމަޓްރާއަށް ބާރުގަދަ ބިންހެލުމެއް އައުމާއި ގުޅިގެން ސުނާމީގެ އިންޒާރު ނެރެފިއެވެ.\nމި ބިންހެލުން އައިސްފައި ވަނީ ސުމަޓްރާގެ ހުޅަނގުދެކުނު އައްސޭރީގެ ސަރަޙައްދަކަށް ރާއްޖެ ގަޑިން މިއަދު 17:00 ހާއިރު އެވެ.\nބިންހެލުންތައް މޮނިޓާކުރާ އިދާރާއެއް ކަމަށްވާ ޔޫރަޕިއަން މެޑިޓަރޭނިއަން ސެއިސްމޮލޮޖިކަލް ސެންޓަރުން ބުނެފައިވާގޮތުގައި މި ބިންހެލުން އައިސްފައިވަނީ، ސުމަޓްރާގެ ހުޅަނގުދެކުނު އައްސޭރިއަށް ރެކްޓަރ މިންގަނޑުން 6.9 ގެ ބާރުމިނުގައި ބިމުގެ 40 ކިލޯމީޓަރު އަޑިންނެވެ.\nމި ބާރުގަދަ ބިންހެލުމާއެކު އިންޑޮނީޝިއަން ޖިއޯފިޒިކްސް އޭޖެންސީން މިހާރު ސުނާމީގެ އިންޒާރު ނެރެފައިވާއިރު، އެޤައުމުގެ ޑިޒާސްޓަރ މިޓިގޭޝަން ސެންޓަރުން ވަނީ، ސުނާމީގެ ރާޅުތަކުގެ ނުރައްކާ އޮތުމުން ޖާވާގައި އޮންނަ ބަންޓެންގެ އައްސޭރީގައި ދިރިއުޅޭ އާންމުން މިހާރު މިހާރަށް އުސް ސަރަޙައްދުތަކަށް ދިއުމަށް އަންގާފައެވެ.\nމި ބިންހެލުމާއި ގުޅިގެން ޕެސިފިކް ސުނާމީ ވާނިންގް ސެންޓަރުން އަދި އިންޒާރެއް ނެރެފައެއް ނުވެއެވެ.\nސުމަޓްރާއަށް ބިންހެލުން އައި ވަގުތު އެ ސަރަޙައްދުގައި ދިރިއުޅޭ އާންމުން ނަގާފައިވާ ވީޑިއޯތައް މިހާރު ދައުރުވަމުންދާއިރު، ގިނައިރުތަކަކަށް ބިންހެލުމުގެ ލޮޅުންތައް ދިގުދެމިގެން ދިޔައެވެ. އެޤައުމުގެ ބައެއް ނޫސް އިދާރާތަކުން ބުނެފައިވާގޮތުގައި 30 ސިކުންތު ވަންދެން ސުމަޓްރާއަށް ބިންހެލުމުގެ ލޮޅުން އައިސްފައި ވެއެވެ. އެ އިދާރާތަކުން ބުނެފައިވާގޮތުގައި، ބިންހެލުމުގެ ބާރު ގަދަކަމުން އޭގެ ލޮޅުންތައް އިންޑޮނީޝިއާގެ ވެރިކަންކުރާ ޖަކާޓާގައި ވެސް ވަނީ އިހުސާސް ކުރެވިފައެވެ.\nމި ބިންހެލުމާއި ގުޅިގެން ސުމަޓްރާއަށް ލިބުނު ގެއްލުމެއް އަދި ސާފުނުވާއިރު، މި ބިންހެލުމުގައި މީހަކަށް އަނިޔާވި ކަމެއް ނުވަތަ މަރުވިކަމުގެ ރިޕޯޓެއް ލިބިފައި ނުވެއެވެ.\nސުމަޓްރާއަށް މިއަދު އައި ބިންހެލުމާއި ގުޅިގެން ރާއްޖޭގެ މޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ވިދާޅުވީ، މި ބިންހެލުމުގެ ނުރައްކަލެއް ރާއްޖެއަށް ނެތް ކަމަށެވެ.\nމިއަދު ސުމަޓްރާއަށް އައި ބިންހެލުމާއި ގުޅިގެން ނެރުނު ސުނާމީގެ އިންޒާރު، އިންޒާރު ނެރުނުތާ ދެގަޑިއިރު ފަހުން ވަނީ އުވާލާފައެވެ.\nއޮގަސްޓް 2, 2019 17:51\nހާހާހާ ކިތައް ކޯފާ އައީމަ މިމީހުން އިސްލާހުވާނީ\nއޮގަސްޓް 2, 2019 18:17\nފުރަތަމަ އަމިއްލަ ނަފްސު އިސްލާހުކުރަމާ!\nއޮގަސްޓް 2, 2019 18:32\nއެއްވެސް ބަޔަކަށް ދެރައެއް ލިބުމުން އެކަމާ އުފާ ފާޅުކުރުމަކީ މިއުއްމަތުގެ ނަބިއްޔާ ނުރުއްސަވާ ކަންކަމުގެ ތެރޭގަ ހިމެނިގެންވާކަމެއް، ވީމާ މިކަހަލަ ކަންތަށް ނުކުރުމަށް ތިޔަ އެންމެ ބޭފުޅުންނަށް ނަޞޭޙަތްތެރިވެ ވަޞިއްޔަތް ކުރަން.\nއޮގަސްޓް 3, 2019 13:40\nޏުބައި ޏުލަފައި ކަޏްތަށް ކުރާމީހުޏް އެވަރު އެޏގިތިބެ އެކަޏްތައް ތަކުރާރު ކުރުމަކީ ﷲ ގެ ކުރިމަތީ ގަ ގޮޏްޖެހުޏްފަދަ ކަމެއްޏު؟ އަމިއްލަނަފުސު ކޯފާއަށް އެ ހުށަހަޅާލަނީ ﷲ އަށް ގޮޏްޖަހާފައެއްޏު؟ ކޮބާ އެހެޏް ބުޏި މހާގެ މައްސަލައަކީ؟\nއޮގަސްޓް 2, 2019 18:33\nޒަލްޒަލާތަށް ގިނަވުމަކީ ދުނިޔެ ނިމުމުގެ ޢަލާމާތެއް.\nއޮގަސްޓް 2, 2019 20:17\nއޮގަސްޓް 2, 2019 20:16\nThiya bunaahen aharumen emeehunah dhimaakoh furahsaara kuranyaa aharumenah ves koafaa eh kurimathi vedhaane\nއޮގަސްޓް 2, 2019 21:14\nސުނާމީ އިންޒާރު ކެންސަލް ކޮއްފި، އަޅުގަނޑު މިހުރީ ޖާވާ ގަ !


"Gaazee Kamah Anhenaku Ayyan Kuraa Meehaa Faafaveri Vaane" - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 16 މިނެޓް ކުރިން\n"ޤާޟީކަމަށް އަންހެނަކު އައްޔަންކުރާ މީހާ ފާފަވެރިވާނެ"\nޝައިހް އަލީ ޒާހިރު\nގާޒީކަމަށް އަންހެނަކު އައްޔަންކުރާމީހާ ފާފަވެރިވާނެ ކަމަށް ދީނީ ޢިލްމުވެރިން އިޖުމާޢުވެފައިވާ ކަމަށް ރާއްޖޭގެ މަޝްހޫރު ދީނީ އިލްމުވެރިޔާ ޝެއިޚް އަލީ ޒާހިރު ބިން ސަޢީދު ޤާސިމް ވިދާޅުވެއްޖެއެވެ.\nޝެއިޚް އަލީ ޒާހިރު މިގޮތަށް ވިދާޅުވެފައި ވަނީ، އަންހެނުން ފަނޑިޔާރު ކަމަށް އައްޔަންކުރުމަކީ އިސްލާމީ ޝަރީއަތާ ހިލާފު ހަރާމް ކަމެއް ކަމަށް ފަތުވާ މަޖިލީސް އިން ނިންމައި، އަދި ރާއްޖޭގެ ގިނަ ދީނީ އިލްމުވެރިން ވެސް އެއީ ދީނާ ޚިލާފު ކަމެއް ކަމަށް ވިދާޅުވަމުންދާ ދަނޑިވަޅެއްގައި، އެފަރާތްތަކަށް ގޮންޖަހައި، ސުޕްރީމް ކޯޓުގެ ފަނޑިޔާރުކަމަށް ޑރ. އަޒްމިރަލްދާ ޒާހިރު އަދި އައިޝާ ޝުޖޫން މުހައްމަދު އައްޔަންކުރުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން، ރައީސް އިބްރާހީމް މުޙައްމަދު ސޯލިހު އަށް ލަފާދީފައި ވަނިކޮށެވެ.\nމި މައްސަލަ އާއި ގުޅޭގޮތުން ޝެއިޚް އަލީ ޒާހިރު ފޭސްބުކް މެދުވެރިކޮށް ކުރެއްވި ޕޯސްޓެއްގައި ވިދާޅުވީ، މަޝްހޫރު އިމާމުވެރި ދަންނަބޭކަލުންގެ ތެރެއިން އެއްވެސް ބޭކަލަކު، އަންހެނުން ޤާޟީ ކަން ކުރުން ހުއްދަކުރައްވާ ކަމަށް ވިދާޅުވާ ބޭފުޅުން އެހައްދަވަނީ ގޯހެއް ކަމަށް މިސްރުގެ މަޝްހޫރު ދީނީ ޢިލްމުވެރިޔާ މުޙައްމަދު އަބޫ ޒަހުރާ ވިދާޅުވެފައިވާ ކަމަށެވެ.\n"މިސްރުގެ މަޝްހޫރު ދީނީ ޢިލްމުވެރިޔާ މުޙައްމަދު އަބޫ ޒަހުރާ ވިދާޅުވެފައިވެއެވެ. މަޝްހޫރު އިމާމުވެރި ދަންނަބޭކަލުންގެ ތެރެއިން އެއްވެސް ބޭކަލަކު، އަންހެނުން ޤާޟީ ކަން ކުރުން ހުއްދަކުރައްވާ ކަމަށް ވިދާޅުވާ ބޭފުޅުން އެހައްދަވަނީ ގޯހެކެވެ. ޤާޟީ ކަމަށް އަންހެނަކު އައްޔަނުކުރާ މީހާ ފާފަވެރި ވާނެކަމަށް ޢިލްމުވެރީން އިޖްމާޢު (އެއްބަސް) ވެފައިވެއެވެ." ޝެއިޚް ޒާހިރުގެ ޕޯސްޓުގައި ވެއެވެ.\nސުޕްރީމް ކޯޓުގެ ފަނޑިޔާރުކަމަށް އަންހެން ދެ ބޭފުޅުން އައްޔަންކުރަން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވުމުން އެކަމާއި ދެކޮޅަށް ގިނަ ބަޔަކު ދަނީ ވާހަކަދައްކަވަމުންނެވެ. އަދި އަންހެނުން ފަނޑިޔާރު ކަމަށް އައްޔަން ކުރުމަކީ އިސްލާމީ ޝަރީއަތާ ހިލާފު ހަރާމް ކަމެއް ކަމަށް ފަތުވާ މަޖިލީސް އިން ވިދާޅުވެފައި ވަނިކޮށް އެކަމާއި ދެކޮޅު ނިންމުމެއް ރާއްޖޭގައި ނިންމާތީ، އެ ނިންމުން ބަދަލު ކުރުމަށް މަޝްހޫރު ދީނީ އިލްމުވެރިން ވެސް ދަނީ ގޮވާލަމުންނެވެ.\nނަމަވެސް ސަރުކާރަށް ތާއީދުކުރާ ފަރާތްތަކުން ދަނީ، ފަތުވާ މަޖިލީހާއި ރާއްޖޭގެ އިލްމުވެރިންގެ ވާހަކަތަކާއި ދެކޮޅަށް ޚިޔާލުފާޅު ކުރަމުންނެވެ.\nއަލީ ޒާހިރުގެ ޅެން ބައިތުތަކެއް، ދޭހަ ކޮށްދެނީ ކޮން ކަމެއް؟\nއޮގަސްޓް 24, 2019 11:04\nމިޤައުމުގައި އިސްލާމީ ވަހުދަތު ދެމެހެއްޓުމަށްޓަކައި ދީނީ ޢިލްމުވެރިން ކޮށްދެއްވާ ބުރަ މަސައްކަތަށް ޝުކުރު ދަންނަވަން.\nއައުމުގެ ވަލިއްޔުލް އަމުރަށް ވ.އަޙްތިރާމާއި އެކު ދަންނަވަން ދީނީ ޢިލްމުވެރިން ނަށް އިޚްތިރާމް ކުރަށްވާ އެބޭފުޅުންގެ ބަސް އަޑު އައްސަވާ ތިޔަ ކުރައްވަން އުޅުއްވާ ކަންތައް ހުއްޓާލައްވާ ޤާބިލް ބޭފުޅުން މަޤާމުތަކަށް ލައްވަވާ.ތިޔައީ ދުޢާދެއްވާފައިވާ ޞާލިޙެއް .\nއެމޭޒަނަް ހިމާޔަތްކުރައްވާ..-ވަލިއްޔުލް އަމްރު-\nއޮގަސްޓް 24, 2019 12:23\nކަލޭދޭ އެމޭޒަން ޖަންގަލި ހިމާޔަތް ކުރަން އެކަނި.\nއޮގަސްޓް 24, 2019 11:22\nއިސްލާހައްޓަކައި ވާހަކަފުޅު ދައްކަވަާތީ ޝުކުރިއްޔާ އަޅުގަނޑު ގެ އަހުން.އަންނިގެ ވަބަާ އިން ގައުމު ސަލަަާމަތްވޭތޯ ދުޢާ ކުރަށްވާ\nއޮގަސްޓް 24, 2019 12:31\nއެކަން ކުރާމީހަގެ ވާހަކަ ދައްއިރު، ފާޅުގައި ބަނގުރާލާ އުރުމަސް ވިއްކައިގެން ގައުމުގަ ދިރި އުޅުމުގެ ބޭނުއްތައް ފުއްދުމަކީ ކޮންކަހަލަ ކަމެއްތޯ\nއޮގަސްޓް 24, 2019 12:47\nކިތައްބިލިޔަން ލިބޭތީ އިސްލާމް ދީނުގެ އުސޫލުތަކަށް ތި ނަފްރަތު ކުރަނީ؟\nއޮގަސްޓް 24, 2019 13:50\nހަމަހިތަށް އަރުވާލި މިންވަރެއް ސުވަރުގެއިން ލިބޭނެކަން ޔަގީންވާތީ. ކޮންމެ ހެޔޮކަމަކަށް 10ދަރުމަވޭ. ދަރުމައިގެ އަގު މިލިޔަނުންގުނާވަރަށްވުރެ މާމަތިވާނެ.\nހޭބައްޔާ7އުޑުމަތިން އިލާހީ ގާނޫ ބާވާލެއްވީ ކިތައް މިލިޔަން ލިބިގެންތޯ ކަލެއަށް ސުވާކުރަން ނުކެރެނީ ކީއްވެ؟ މިހިރަ ނިކަމެތި ވިސްނުންކޮށި އިންސާނާ، ކަލޭގެ މަރު ހިއްޕަވާގަޑި ޖެހުނީމަ ކަލެޔަށް އެ ލަސްކުރެވެން، ކަލެއާ އެންމެ ކައިރީގަހުރި އިންސާނެއްގެ ކައިރީވެސް ބުނުމުގެ ކުޅަދާނަކަން ކަލެޔަށް ލިބިގެން ނުވާކަމަށް ކަލޭ ގަބޫލުކުރަންތަ؟ އެކަން އެހެން ވާނެ ނަމަ ކަލޭ އެމީހަކަށް ތިބުނާ ފައިސާދީފަ ކަލޭ ނިކަން އެކަންކޮށްބަލަ. ބީތާޔާ އިލާހީ ގާނޫނު ކަލެޔަކަށް ބަދަލެއް ނުކުރެވޭނެ މުޅި އުމުރު ދުވަހު ރީންދޫ ގައިގަ ހާކައިގެން މި ލާދީނީ ބައިގަނޑުގެ ވަށައިގެން އުމުރުދުވަހު އެނބުރުނަސް.\nއޮގަސްޓް 24, 2019 12:56\nފާފަވެރިވެދާނެތީ ބިރުގަންނަ ބައެއްނޫން މިޔަދު ވެރިކަމާ ހަވާލުވެތިބީކީ. މިދުނިޔެމަތީގެ ނުބައި ނުލަފާ ކޮންމެ ކަމެއް ބޮޑާކަމާ، ގައްޑާކަން ދެއްކުމުގެ ބޭނުމުގަ ކުރަމުން އަންނަ ލާދީނީ ޔަހޫދީ ފިކުރުގެ ބައިގަނޑެއްގެ ތައްޕާހުގަ މިގައުމު ޖެހިފަ މިއޮތީ. ހުތުރު ގޮތުގަ މިވެރިކަން ނިމިގެންދާނެ ދުވަހެއްގެ އިންތިޒާރު ކުރެވެމުން މިދަނީ.\nއޮގަސްޓް 24, 2019 13:01\nޝޭހު އިމްރާނާ ޝޭހު އިލިޔާސް މިކަމާ ހައްޕު ކިޔައިގެން މިތިބީ ނަމުގަ ދީނީ ބޯޑު އަޅުވައިގެން ކަލޭމެންގެ ނުބައި ނުލަފާކަން ނިކަން ދެކިބަލަ.\nއޮގަސްޓް 24, 2019 13:17\nދުވަސްކޮޅަކުން މިމީހުން ވަކާލާތު ކޮއްފާނެ އަންހެނުނަށް އިމާމުވެ ނަމާދު ނުކުރެވޭންވީ ކީއްވެހޭ ކިޔާފަވެސް\nއަންހެނުން އަންހެނުންގެ ޖަމާއަތުގައި އިމާމުވެ ނަމާދު ކުރުމަކީ އިސްލާމްދީން ހުއްދަކުރާކަމެއް.\nޔޫރަޕާ މޯދީ ހިތްހަމަޖްއްސަން މިފަހަރު ފަނޑިޔާރުން އަޔަންކުރާނެ.\nއޮގަސްޓް 24, 2019 14:24\nމާތްވެގެންވާ އިސްލާމްދީނުގެ ތާޖު އޮތީ ތިމަންނާ އަތުގައިކަމަށްބުނެ، ދިވެހި ރައްޔިތުންނަށް އޮޅުވާލައިގެން މި ޖާހިލް ކަލޭގެ 30 އަހަރު ވެރިކަން ކުރީ ކީރިތި ޤުރުއާންވެސް ހިތުހުރިގޮތަކަށް މާނަކޮށްގެންކަން ވަރަށް ސާފު.\nދައްޖާލު އަރާފަ އެހުރީ. އެއިގެ ފިތުނައިން ސަލާމަތްވޭތޯ ދުޢާކުރުން ލަސްވެއްޖެ.\nއޮގަސްޓް 24, 2019 14:33\nމިކަމުގައި ރާއްޖޭގައި ލާދިނީ ފިކުރަށް ވޯޓްދިން ޢިލްމުވެރިންވެސް ފާފަވެރިވާނެ!\nއޮގަސްޓް 24, 2019 14:44\nރާއްޖެ މިދަނީ ނުބައިއަތަކަ\nއޮގަސްޓް 24, 2019 15:18\nމިވޭތުވެދިޔަ ފަސް އަހަރު ވައްކަން ކުރަމުންދިޔައިރު ތިޔަބުނާ ފުންނާބު އުސް ދީނީ އިލްމުވެރިން ކަންބޮޑެއް ނުވޭދޯ ! މިޔަދު އެކަނި ދޯ ކަންބޮޑު ވަނީ.............\nއޮގަސްޓް 24, 2019 16:05\nޒާހިރޫ، އިއްޔެދޯ ތިފަތުވަާ ނެރެފަ ވާކަން އެގުނީ. ރައީސް މައުމޫނު އެކަން ކުރިއިރު އަދި ފަތުވާނުނެރެވެނީ ދެއްތޯ؟\nއޮގަސްޓް 24, 2019 19:30\nހާދަވައްތަރޭ ކޭތައްހިފުމާ ބަރިގަނޑު އަޅައިގެންފަ ތިވަނީ ތިއެންމެންގެ ފަސްބައިގެ\nއޮގަސްޓް 24, 2019 22:14\nފަހުޒަމާނުގެ އަލާމަތް ފެންނަމުން ދާނެތާދޯ


Abhishek-Aishwarya ge "Gulab Jamun" huttaaleetha?\nއަބީޝެކް އާއި އައިޝްވަރިޔާގެ "ގުލާބް ޖާމޫން" ހުއްޓާލީތަ؟\nއައިޝްވަރިޔާ ރާއީ އާއި އަބީޝެކް އެކުގައި\nއަބީޝެކް ބައްޗަން އާއި އަންހެނުން އައިޝްވަރިޔާ ރާއީ މިހާތަނަށް އެކުގައި އަށް ފިލްމެއް ކުޅެފައި ވެއެވެ. އަދި ނުވަ ވަނަ ފިލްމެއް ވަރަށް އަވަހަށް ފަށަން އުޅޭ ކަމަށް އިންޑިޔާގެ ބައެއް ނޫސްތަކުން ރިޕޯޓު ކޮށްފައި ވެއެވެ.\nކުރިން ބެލެވިފައި އޮތީ މި ދެ އެކްޓަރުން އެކުގައި ކުޅޭ ނުވަ ވަނަ ފިލްމަކަށް ވާތީ އަނުރާގް ކަޝޭޕްގެ "ގުލާބް ޖާމުން" ކަމަށެވެ. ނަމަވެސް މި ފިލްމު މިހާރު އޮތީ ފެށޭނެ ދުވަހެއް ނޭނގި ހުއްޓިފަ އެވެ.\nއަބީޝެކް ބުނި ގޮތުގައި އެ ޕްރޮޖެކްޓަށް ވެގެން އުޅޭ ގޮތެއް އޭނާއަކަށް ވެސް ނޭނގެ އެވެ. އަބީޝެކްގެ "މަންމަރްޒިޔާން" އަކީ އަނުރާގު ކަޝޭޕް އުފެއްދި ފިލްމެއް ކަމަށާއި އެ ފިލްމުގައި އަނުރާގު އާއެކު މަސައްކަތް ކުރުމުގެ ތަޖުރިބާ ވަރަށް ރަނގަޅު ކަމަށް ވެސް އަބީޝެކް ބުންޏެވެ.\n"އަހަރެން ވަރަށް ފަޚުރުވެރިވާ ފިލްމެއް 'މަންމަރްޒިޔާން' އަކީ. އެހެންވެ އަނުރާގު އާއެކު އަލުން ފިލްމެއް ކުޅުމުގެ އުންމީދުގައި މިހުރީ،" އަބީޝެކް ބުންޏެވެ.\nއަންހެނުން އައިޝްވަރިޔާ އާއެކު އިތުރު ފިލްމެއްގައި މަސައްކަތް ކުރުމާ ގުޅޭ ގޮތުން އަބީޝެކް ބުނީ އަބަދުވެސް އައިޝްވަރިޔާ އާއެކު ފިލްމު ކުޅުމަކީ އޭނާ ވަރަށް ހިތްހަމަޖެހޭ ކަމެއްކަމަށެވެ.\n"އައިޝްވަރިޔާ އަކީ މަގޭ ފޭވަރިޓް ކޯ-ސްޓާ. އޭނާއާއެކު ފިލްމު ކުޅޭއިރު އަބަދުވެސް މޮޅަށް އެކްޓް ކުރަން ހިތްވަރުލިބޭ،" އަބީޝެކް ބުންޏެވެ. ނުވަ ވަނަ ފިލްމު ހުއްޓިފައި އޮތަސް އަވަސް ފުރުސަތެއްގައި އައިޝްވަރިޔާ އާއެކު އާ ފިލްމެއްގެ މަސައްކަތް ކުރަން އުންމީދުކުރާ ކަމަށް ވެސް އަބީޝެކް ބުންޏެވެ.


Mashooru TV Host Larry King Covid Ah Fassive Hospital Gai Admit Koffi - Vaguthu\nމަޝްހޫރު ޓީވީ ހޯސްޓު ލެރީ ކިންގް ކޮވިޑަށް ފައްސިވެ ހޮސްޕިޓަލުގައި އެޑްމިޓް ކޮށްފި\nސީއެންއެންގެ މަޝްހޫރު ޓީވީ ހޯސްޓު ލެރީ ކިންގް ކޮރޯނާ ވައިރަސް ނުވަތަ ކޮވިޑް-19 އަށް ފައްސި ވުމާއި ގުޅިގެން ހޮސްޕިޓަލުގައި އެޑްމިޓް ކޮށްފި އެވެ. އުމުރުން 87 އަހަރުގެ ލެރީ ވަނީ މީގެ ކުރިންވެސް ސިއްހީ މައްސަލަތަކެއް ދިމާވެގެން އެޑްމިޓް ކޮށްފަ އެވެ. އޭނާ އަށް ވަނީ އެއްފަހަރެއްގައި ކެންސަރު ބަލި ޖެހުމުން އެބައްޔަށް ވެސް ފަރުވާ ދީފަ އެވެ.\nލެރީ ކިންގް ކޮވިޑަށް ފައްސިވުމާއި ގުޅިގެން އޭނާ އެޑްމިޓްކޮށް ފަރުވާދެމުން ދަނީ ލޮސް އެންޖެލިސް ހޮސްޕިޓަލުގައި އެވެ. ކުރިން ސީއެންއެން އިން ގެނެސްދިން ލެރީ ކިންގް ލައިވްގެ ހޯސްޓަކަށް އުޅުނު ލެރީ ވަނީ ކުރިން ހިތުގެ ބައްޔެއް ޖެހުމުގެ ސަބަބުން ހޮސްޕިޓަލުންވެސް ފަރުވާ ހޯދާފައި އެވެ. ލެރީ ކޮވިޑަށް ފައްސިވެފައި ވަނީ މީގެ 10 ދުވަސް ކުރީންނެވެ.\nކޮވިޑް-19 އަށް ލެރީ ފައްސިވިކަން ފުރަތަމަ ހާމަކޮށްފައި ވަނީ ރޮޖާ ފްރައިޑްމެންސް ހޮލީވުޑް 411 ވެބްސައިޓުންނެވެ. ލެރީގެ އާއިލާ އާއި ގާތް ގުޅުމެއް އޮންނަ ފަރާތަކާއި ހަވާލަދީ މީޑިޔާ ތަކުން ބުނަނީ ލެރީ އަކީ ސިއްހީ އެތައް ބައްޔަކަށް މީގެ އަހަރުތަކެއް ކުރީން ފަރުވާ ހޯދާފައިވާ މީހެއް ކަމަށާއި މިހާރުވެސް އޭނާ ދަނީ ބޮޑު ބައްޔަކާއި ކުރިމަތިލައި ފަރުވާ ހޯދަމުން ކަމަށެވެ.\nހޮލީވުޑް 411 ނޫހުން ހާމަކުރާ ގޮތުގައި ލެރީގެ އަންހެނުން ޝޯން ކިންގް އާއި އެމީހުންގެ ދެ ކުދީން، ޗާންސް ކިންގް 21 އާއި ކެނޮން ކިންގް 20 އަށް ބައްޕަ ބަލާލުމަށް ނުދެވޭ ކަމަށެވެ. ނަމަވެސް ބައްޕަގެ ހާލަތު ވަރަށް ތަފްސީލުކޮށް އެމީހުންނަށް އަޕްޑޭޓް ކުރަމުން ދާކަމަށް އެނޫހުން ބުނެއެވެ.\nއެމެރިކާގެ ގިނަ ހޮސްޕިޓަލް ތަކުގައި ވަނީ ހޮސްޕިޓަލަށް ވަނުމުގައި ހަރުކަށި ފިޔަވަޅުތަކެއް އަޅާފަ އެވެ. އެޤައުމުގައި ކޮވިޑް-19 ފެތުރިފައިވާ މިންވަރުގެ ސަބަބުންނާއި ކޮވިޑް-19 އަށް ފައްސިވެފައިވާ ފަރާތްތަކަށް ފަރުވާދެމުންދާތީ ގިނަ ހޮސްޕިޓަލްތައް ވަނީ ފުރި ބާރު ވެފަ އެވެ.


އެޑިއުކޭޝަންގެ އާ އޮނިގަނޑާއި އެކު ފުވައްމުލަކު ސްކޫލްތަކުގެ ޑެޕިއުޓީ ޕްރިންސިޕަލުންތަކެއްގެ ވަޒީފާ ގެއްލެނީMikal News\nއެޑިއުކޭޝަންގެ އާ އޮނިގަނޑާއި އެކު ފުވައްމުލަކު ސްކޫލްތަކުގެ ޑެޕިއުޓީ ޕްރިންސިޕަލުންތަކެއްގެ ވަޒީފާ ގެއްލެނީ\n18 ޖެނުއަރީ 2015, 11:08 |\nމިނިސްޓްރީ އޮފް އެޑިއުކޭޝަނުން ދާދި ފަހުން އުފެއްދި “ސްޓާފް ރިކުއަމަންޓް 2015″ ގެ ދަށުން ފުވައްމުލަކު ސްކޫލްތަކުގެ ޑެޕިއުޓީ ޕްރިންސިޕަލުންތަކެއްގެ ވަޒީފާ ގެއްލިގެންދާ ގޮތަށް އޮނިގަނޑު އެކުލަވާލައިފިއެވެ.\nއެޑިއުކޭޝަން މިނިސްޓްރީ އިން ނެރެފައިވާ ސާރކިއުލާއެއްގައި ބުނެފައިވަނީ ” ޑެޕިއުޓީ ޕްރިންސިޕަލްގެ މަގާމުގައި ހުންނަ ބޭފުޅެއްގެ އެންމެ ދަށް ޝަރުތަކީ ބެޗްލާސް ޑިގްރީ ކަމުގައެވެ. އަދި ޑެޕިއުޓީ ޕްރިންސިޕަލުންގެ މަގާމް ހަމަޖައްސާފައިވަނީ ސުކޫލްތަކުގެ ޖުމްލަ އާބާދީ އަށް ބަލައި ޑެޕިއުޓީ ޕްރިންސިޕަލުން ކަނޑައަޅާގޮތަށެވެ. އެގޮތުން 500 އަށް ވުރެ އާބާދީ މަދު ސުކޫލްތަކަށް ޑެޕިއުޓީ ޕްރިންސިޕަލްގެ މަގާމެއް ނޯންނަ ގޮތަށެވެ. އަދި 999 އާއި 500 އާއި ދެމެދު އާބާދީގެ ސްކޫލްތަކަށް ޑެޕިއުޓީ ޕްރިންސިޕަލްގެ އެއް މަގާމް އޮންނަ ގޮތަށެވެ. އަދި 1000 ކުދިންނަށް ވުރެ ގިނަ އާބާދީ އޮންނަ ސްކޫލްތަކަށް ދެ ޑެޕިއުޓީ ޕްރިންސިޕަލްގެ މަގާމު އޮންނަގޮތަށެވެ.\nމިބަދަލާއި އެކު ފުވައްމުލަކު ހަތަރު ސުކޫލްގެ ޑެޕިއުޓީ ޕްރިންސިޕަލުންގެ ތެރެއިން ހަ ބޭފުޅެއްގެ މަގާމް ގެއްލިގެންދެއެވެ. އެގޮތުން އެމްޖޭއެމް ސްކޫލްގެ ޑެޕިއުޓީ ޕްރިންސިޕަލްގެ މަގާމްގައި ތިއްބެވި އަލީ ނިޒާރު އާއި ޒިދުނާ ވަހީދުގެ މަގާމް ގެއްލިގެންދެއެވެ. އެއީ 500 ދަރިވަރުންނަށް ވުރެ އާބާދީ މަދުވުމުންނެވެ. ފުވައްމުލަކު ސުކޫލްގެ ދަރިވަރުންގެ އާބާދީވެސް 500 އަށްވުރެ ދަށްވުމުން އެސުކޫލްގެ ދެ ޑެޕިއުޓީ ޕްރިންސިޕަލުން ކަމަށްވާ އައްބާސް އަހްމަދު އާއި އީނާސް އަލީގެ މަގާމްވެސް ގެއްލިގެންދެއެވެ.\nދެން މަގާމް ގެއްލިގެންދަނީ 500 ދަރިވަރުނަށް ވުރެ ގިނަ އިން ތައުލީމް ހާސިލް ކުރަމުންދާ ޏ.އަތޮޅު ތައުލީމީ މަރުކަޒުގެ ޑެޕިއުޓީ ޕްރިންސިޕަލް އަހްމަދު ސިޔާމް މޫސާ އެވެ. ނަމަވެސް އެސުކޫލްގެ އަނެއް ޑެޕިއުޓީ ޕްރިންސިޕަލް ކަމަށްވާ ޝަހްމާ ޑެޕިއުޓީ ޕްރިންސިޕަލްގެ މަގާމްގެ ޝަރޮތު ހަމަވާތީވެ ޝަހްމާގެ ވަޒީފާ އެއް ނުގެއްލެއެވެ. ހާފިޒް އަހްމަދު ސުކޫލްގެ ދެ ޑެޕިއުޓީ ޕްރިންސިޕަލުންކަމަށްވާ އަހްމަދު އަލީ ދީދީ އާއި އާމިނަތު އަހްމަދުގެ ވެސް ވަޒީފާ ގެއްލިގެންދެއެވެ.\nއެމްޖޭއެމްގެ އަލީ ނިޒާރު އާއި އޭއީސީގެ ސިޔާމް ގެ އިތުރުން ހޭޒްގެ އަހްމަދު އަލީ ދީދީ އާމިނަތު އަހްމަދުގެ މަގާމް ގެއްލިގެންދަނީ އަލަށް އެކުލަވާލި އޮނިގަނޑުގެ ޝަރޮތު ހަމަނުވާތީއެވެ. ނަމަވެސް ޒިދުނާ އާއި އީނާސް މަގާމްގެ ޝަރޮތު ހަމަވި ކަމުގައިވިޔަސް ސުކޫލްގެ އާބާދީގެ ނިސްބަތުން މަގާމް ގެއްލިގެންދެއެވެ.\nއެޑިއުކޭޝަންގެ އާ އޮނިގަނޑާއި އެކު ފުވައްމުލަކު ހަތަރު ސުކޫލެއްގެ ހަ ޑެޕިއުޓީ ޕްރިންސިޕަލުންގެ މަގާމް ގެއްލިގެން ދެއެވެ. މިއަހަރު ކުރީކޮޅު އެޑިއުކޭޝަން މިނިސްޓްރީން ޑެޕިއުޓީ ޕްރިންސިޕަލުންގެ މަގާމް އުވާލުމަށް ނިންމުމާއި ގުޅިގެން ގިނަ ބައެއްގެ ފާޑު ކިޔުންތަކާއި ނުރުހުން ފާޅުކުރަމުންދިޔުމުން އެމަގާމް އުވާނުލުމަށް ރައީސުލް ޖުމްހޫރިއްޔާ އަބްދުﷲ ޔަމީން ނިންމަވާފައިވެއެވެ. ނަމަވެސް އެޑިއުކޭޝަނުން އާ އޮނިގަނޑަކާއި އެކު ޝަރުތުތަކަކާއި އެކު އެމަގާމް އުވާލުމަށް އަނެއްކާވެސް މިހާރު ވަނީ ނިންމާފައެވެ.\nމިދިޔަ ހަފްތާ ތެރޭގައި ފުވައްމުލަކު ސުކޫލްތަކުގެ ޕްރިންސިޕަލުންގެ ގޮތުގައި ތިއްބެވި ބޭފުޅުންގެ ވަޒީފާ އެހެން ސުކޫލްތަކަށް ބަދަލުކުރާގޮތަށް އެޑިއުކޭޝަން މިނިސްޓްރީ އިން މެސެޖް ފޮނުވާފައިވެއެވެ. އަދި ފުވައްމުލަކު ސުކޫލްތަކުގެ ޕްރިންސިޕަލްގެ މަގާމް ހަމަޖައްސަނީ ސިޔާސީ ބޭފުޅުންގެ ނުފޫޒުންކަމަށްވެސް ގިނަ ބަޔަކު ތުހުމަތު ކުރެއެވެ.


Teacher Ehge Dhiriulhun Badhaluvee Fenunu Diamond Ehge Sababun - Vaguthu\nޓީޗަރެއްގެ ދިރިއުޅުން ބަދަލުވީ ފެނުނު ޑައިމަންޑެއްގެ ސަބަބުން\nއެމެރިކާގެ ނެބެރާސްކާއަށް ނިސްބަތްވާ ޓީޗަރެއް ކަމަށްވާ ޖޯޝް ލަނިކް ދިރިއުޅެމުން ދިޔައީ އާދައިގެ ދިރިއުޅުމެއްގައެވެ. ޖެމް ހަންޓިންއަށް އަބަދުވެސް ބައެއް ފަހަރު އާއިލާއާއެކު ލަނިކް ދާ ނަމަވެސް އޭނާ އެކަން ކުރަނީ ފައިސާތަކެއް ހޯދާ، މުއްސަނދި ވާކަށް ނޫނެވެ. މުރުފްރީސްބޯރޯ ޕާކަށް ޖަވާހިރު ހޯދުމަށް އާއިލާއާއެކު ދިޔަ ދުވަހެއްގައި ޕާކުގެ ރެކޯޑު މުގުރާލެވޭނެ ކަމަކަށް ލަނިކް ހީވެސް ނުކުރެއެވެ.\nފަކީރާއިން ކޮންނަމުން ދަނިކޮށް، ހަރު އެއްޗެއްގައި ޖެހިގެން ރަނގަޅަށް ބަލާލިއިރު، 4.12 ކެރެޓްގެ ބޮޑު ޑައިމަންޑެކެވެ. އެތައް ބަޔަކަށް އެ ޑައިމަންޑް ފެނި ހައިރާންކަން ގެނުވިއިރު، ޑައިމަންޑްގެ ބޮޑުކަމުން ނޫސްވެރިންވެސް ވަނީ އެތަނަށް އެއްވެފައެވެ. އުމުރުން 36 އަހަރުގެ ޓީޗަރަށް ބޮޑު އުފާވެރި ކަމެއް ލިބުނު ކަމަށް އޭނާ ބުނެފައިވާއިރު، އެ ޑައިމަންޑް ވިއްކާލުމަށް މިހާރު ދަނީ މަޝްވަރާ ކުރަމުންނެވެ.\nޑައިމަންޑް ފެނުމާއެކު ހައިރާންކަން ގެނުވި އެއް ސަބަބަކީ އެފަދަ ޕާކަކުން މީގެ ކުރިން އެހާބޮޑު ޑައިމަންޑެއް ފެނިފައިނުވާތީއެވެ. އޭގެ ކުރީ ދެ ދުވަހުވެސް ވާރޭ ވެހިފައި އޮތުމުން ޑައިމަންޑް ފެނުމަށް މަގުފަހިވި ކަމަށް ގިނަ ބަޔަކު ބުނެފައިވާއިރު، އެ ޑައިމަންޑާއެކު ޓީޗަރުގެ ހަޔާތް ބަދަލުވި ކަމަށް އޭނާ ބުންޏެވެ. ލަނިކް ބުނެފައި ވަނީ ޑައިމަންޑުން ލިބޭނެ ފައިސާއަށްވުރެ ބޮޑަށް، ޑައިމަންޑާއެކު އާއިލާއަށް ވަރަށް ބޮޑު އުފާވެރި ކަމެއް ގެނުވި ކަމަށެވެ.\nސެޕްޓެމްބަރު 11, 2019 23:07\nޑައިމަންޑު ގެ ފޮޓޮއެއް ހިމަނާލި ނަމަ ވަރަށް ސަޅި ވީސް?


MTCC ge aharee aammu jalsaa faskoffi | Mihaaru\nއެމްޓީސީސީގެ އަހަރީ އާއްމު ޖަލްސާ ފަސްކޮށްފި\nމިދިޔަ އަހަރު ބޭއްވި އެމްޓީސީސީގެ އަހަރީ އާންމު ޖަލްސާ- ފޮޓޯ:ހުސައިން ވަހީދު/ މިހާރު\n14 ޖޫން 2019 - 22:59\nމޯލްޑިވްސް ޓްރާންސްޕޯޓް އެންޑް ކޮންސްޓްރަކްޝަން ކޮމްޕެނީ (އެމްޓީސީސީ)ގެ އަހަރީ އާއްމު ޖަލްސާ ބާއްވާ ތާރީހު ފަސްކޮށްފި އެވެ.\nއެ ކުންފުނިން ބުނިގޮތުގައި ޖަލްސާ ފަސްކުރީ "ޕްރޮކްސީ" ފޯމު ހުށަހެޅުމުގައި ސުވާލު އުފެދޭ ކަންތައްތަކެއް ހުރި ކަމުގެ ޝަކުވާ ލިބުމުންނެވެ. ޕްރޮކްސީ ފޯމަކީ ހިއްސާދާރުގެ ބަދަލުގައި އަހަރީ އާންމު ޖަލްސާ އަށް ހާޒިރުވާ ފަރާތްތަކުން ފުރަން ޖެހޭ ފޯމެކެވެ.\nއެ ޝަކުވާ ހުށަހެޅީ އެ ކުންފުނީގެ ޑިރެކްޓަރު ކަމަށް ނޮމިނޭޓު ވެފައިވާ ބައެއް މެމްބަރުންގެ ފަރާތުންނެވެ.\nޖަލްސާ ދެން ބާއްވާނެ ތާރީހެއް އެމްޓީސީސީ އަކުން ނުބުނެ އެވެ. ބަޔާނުގައި ބުނެފައި ވަނީ ޖަލްސާ އޮންނާނެ ތާރީހު ވަރަށް އަވަހަށް އިއުލާން ކުރާނެ ކަމަށެވެ.\n9 ކޮމެންޓް, 12 ރިއެކްޝަންސް\nމިކަމުގެ ޒިންމާ ފުރިހަމައަށް ކޮމްޕެނީ ސެކެރެޓަރީ ނަގަންޖެހޭ. އޭނާއަކީ މިކަހަލަ ކުންފުންޏެއްގެ ކޮމްޕެނީ ސެކެރެޓަރީކަމަށް އެންމެ އެކަށޭނަ ގާބިލު މީހެއް ނޫންކަން. އަދި ދެމުސާރަ ނަގައިގެން އަމިއްލައަށް ގިނައެލަވަންސް ތަކެއްވެސް ނަގާކަން.\nކޮމްޕެނީ ސެކްރެޓެރީ ބޭނުންވާ މީހަކު ގެނައުމަށް ސިއްރުން ފޯމްތަކެއް އެތެރެކޮށް އޮޅުވާލީ . މިކަމުގެ ސަބަބުން ކުންފުންޏައް ލިބުނު މާލީ ގެއްލުމާއި ލިބުނު ހުތުރު ނަމަށްޓަކައްޓަކައި ފިޔަވަޅު އަޅަންޖެހޭ. ސެކެޓްރީ ގެ މަގާމުގައި މިފަދަ ޖަރީމާ ހިންގާ މީހުން ބައިތިއްބައިގެން ނުވާނެ\nމިކަމުގެ ޒިންމާ މީހަކު ހޯދާ ފިޔަވަޅު އަޅާ. މިފަދަ ބޮޑުކަމެއް ހިގާދާއިރު އެކަމަކީ އެސޫލުން ބޭރުން ނުވަތަ އިންތިޒާމީ މައްސަލައެއްނަމަ އަވަހަށް ކޮމްޕެނީ ސެކއރެޓަރީ އިސްތިއުފާ ދިނުމަށް ގޮވާލަން\nކަމެއް ވާއިރަށް އިސްތިއުފާއަށް ތިގޮވަނީ. ކަޑައޭ\nޕީޕީއެމްގެ އެކުޓިވިސްޓެއް ގެނައުމަށް ކޮމްޕެނީ ސެކުރެޓަރީ ކުރި މަސައްކަތް ނާކާމިޔާބުވީ. އޭނާއަށް ކެމްޕޭނުކުރަނީ ޕީޕީއެމް އިން\nޥީ ގޮތަކީ ކޮންޕެނީ ސެކެރަޓަރީ ގަވައިދާ ހިލާފަށް ގަޑި ޖެހުނު ފަހުން ފޯމުތައް ނެގީ. ޥަރަށް އިންޓެގްރިޓީ ނެތް މީހެއް އެއީ\nވީ ގޮތަކީ2ދައުރުން އެއްދައުރު ހޮވެން ޖެހޭކަމަށް ގަބޫލް ކުރެވުނީ ޓިނު ވިއްކި ޒަމާން ނިމިއްޖެ\nވީ ގޮތަކީ ބައެއް ބޯޑް ގައި އުޅެފަތިބި މީހުން ހޮވެން ބޭނުން ވެގެން އިންތިޒާމް ތަކާއި މެދު ފާޑު ކިޔާ ހާޖާނު ކޮށްލީ\nވީގޮތް ވަރަށް ސާފު. ޕީޕީއެމް ވެރިކަމުގައި ހިންގި ޖަރީމާ ފޮރުވަން މީހަކު ގެންނަން ގަވާއިދުން ބޭރުން ކޮމްޕރނީ ސެކުރެޓަރީ މަސައްކަތް ކުރަނީ.


ކޮވިޝީލްޑް ވެކްސިން ޖެހުން ވަގުތީގޮތުން ހުއްޓާލައިފި ކޮވިޝީލްޑް ވެކްސިން ޖެހުން ވަގުތީގޮތުން ހުއްޓާލައިފި\nކޮވިޝީލްޑް ވެކްސިން ޖެހުން ވަގުތީގޮތުން ހުއްޓާލައިފި\nމާލެ ސަރަޙައްދުގައި ކޮވިޝީލްޑް ވެކްސިން ޢާއްމުކޮށް ޖެހުން ވަގުތީގޮތުން ހުއްޓާލައިފިއެވެ. އެޗްޕީއޭއިން ވިދާޅުވީ އަލުން ވެކްސިން ޖަހަން ފެށޭނެ ތާރީޚެއް ފަހުން އަންގާނެކަމަށެވެ.\nކޮވިޝީލްޑް ވެކްސިން ޖެހުން ވަގުތީގޮތުން މެދުކަނޑާލާފައިވަނީ ރާއްޖޭގައި މިވަގުތު ހުރި ކޮވިޝީލްޑް ވެކްސިން ސްޓޮކް މަދުވުމުގެ ސަބަބުންނެވެ. ސްޓޮކް މަދުވެފައިމިވަނީ އިންޑިއާގެ ސިރަމް އިންސްޓިޓިއުޓާއެކު ވެފައިވާ އެއްބަސްވުމާ އެއްގޮތަށް ރާއްޖެއަށް ލިބެންޖެހޭ ކޮވިޝީލްޑްގެ ވެކްސިން ޝިޕްމަންޓް މިދިޔަމަހު ލިބިފައިނުވާތީ ކަމަށް އެޗްޕީއޭއިން ވިދާޅުވެއެވެ. އިންޑިއާގެ ވެކްސިން ކުންފުންޏާއެކުވެފައިވާ އެއްބަސްވުމުގެ ދަށުން އިންޑިޔާއިން3ލައްކަ ވެކްސިން ޑޯޒް ހޯދުމަށްވަނީ ފައިސާ ދައްކާފައެވެ.\nމީގެތެރެއިން އެއްލައްކަ ޑޯޒް މިހާތަނަށް ލިބިފައިވާއިރު ކުރިން އޮތްގޮތުން މިދިޔަ މަހު އިތުރު އެއްލައްކަ ޑޯޒް ރާއްޖެއަށް ލިބޭގޮތަށްވަނީ ހަމަޖައްސާފައެވެ. އެހެންނަމަވެސް މިވަގުތު ކޯވިޑްގެ ޙާލަތު މުޅި ދުނިޔޭގައި ގޯސްވެ ވެކްސިން ލިބުމުގައި ދަތިތަކެއް ކުރިމަތިވެފައިވާކަމަށް އެޗްޕީއޭއިން ވިދާޅުވެއެވެ. އަދި މިކަންކަން ޙައްލުކުރެވި ވެކްސިން ޝިޕްމަންޓް ރާއްޖެއަށް ލިބެންދެން ކޮވިޝީލްޑް ވެކްސިން ޢާއްމުކޮށް ދިނުން ހުއްޓާލާފައިވާ ކަމަށް އެއެޖެންސީން ވިދާޅުވެއެވެ.\nކޮވިޝީލްޑް ވެކްސިންޖެހުން އާއްމުކޮށް ހުއްޓާލިނަމަވެސް ބަލީގެ ހައިރިސް މީހުންނަށާއި، ވެކްސިންގެ ފުރަތަމަ ޑޯޒް ފުރިހަމަކޮށްފައިވާ ފަރާތްތަކުގެ ތެރެއިން 12 ހަފްތާ ހަމަވެފައިވާ ފަރާތްތަކަށް ކޮވިޝީލްޑް ވެކްސިން ދެމުންގެންދާނެކަމަށް އެޗްޕީއޭއިން ވިދާޅުވެއެވެ.\nއެޗްޕީއޭއިން މިހެން އަންގާފައިވާއިރު ވޭތުވެދިޔަ ދުވަސްތަކުގައި ވަނީ ކޮވިޝީލްޑްގެ ވެކްސިންގެ ފުރަތަމަ ޑޯޒް ޖެހި މީހުންގެ ތެރެއިން 12 ހަފްތާ ހަމަވެފައިވާ މީހުންނަށް އިސްކަންދީގެން ވެކްސިންދިނުމުގެ ކަންކަން ސޯޝަލް ސެންޓަރުގައި ކުރިއަށްގެންގޮސްފައެވެ.\nސިންގަޕޫރުގެ އެސްޓްރާޒެނެކާ އާއި ގުޅިގެން ރާއްޖެއަށް ވެކްސިން ގެނައުމުގެ މަސައްކަތް ސަރުކާރުން ކުރައްވަމުން އަންނައިރު މިވެކްސިން ޝިޕްމަންޓް އަންނަ ޖޫންމަހު ލިބޭނެ ކަމަށް ހެލްތު މިނިސްޓަރވަނީ މީގެކުރިން ވިދާޅުވެއެވެ. އެގޮތުން ކޮވިޝީލްޑްގެ7ލައްކަ ވެކްސިން ޑޯޒް ރާއްޖެއަށް ގަތުމަށް ސަރުކާރުންވަނީ ނިންމަވާފައެވެ.\nރާއްޖޭގައި ކޮވިޝީލްގެ ވެކްސިން އެންމެ ފުރަތަމަ ޖަހަން ފަށާފައިވަނީ ފެބްރުއަރީ މަހުގެ އެއްވަނަ ދުވަހުއެވެ. ފެބްރުއަރީ މަހުގެ ފުރަތަމަ ހަފްތާއާއި ދެވަނަ ހަފްތާގައި ވެކްސިންގެ ފުރަތަމަ ޑޯޒް ޖެހި މީހުން ދެވަނަ ޑޯޒް ޖަހަންޖެހޭ އެންމެ ފަހުގެ މުއްދަތު މިހާރުވަނީ ހަމަވެފައެވެ. މުއްދަތު ހަމަވެފައިވީނަމަވެސް ވީއެންމެ އަވަހަކަށް ވެކްސިންގެ ދެވަނަ ޑޯޒް ފުރިހަމަކުރުމަށް އެޗްޕީއޭއިން އިލްތިމާސްކުރައްވައެވެ.


Powerpuff girls ge live action Series eh hadhany\nޕަވާޕަފް ގާލްސް/ ބަބުލްސް، ބުލޮސަމް، ބަޓާކަޕް\n26 އޯގަސްޓް 2020 - 11:13:17\nނުވަ ދިހައިގެ އަހަރުތަކުގައި ކުޑަކުދިން އަދި ހާއްސަކޮށް އަންހެން ކުދިންގެ މެދުގައި ބޮޑު މަގްބޫލުކަމެއް ހޯދި އެނިމޭޓަޑް ސީރީޒް "ޕަވާޕަފް ގާލްސް" ގެ ލައިވް އެކްޝަން ސީރީޒެއް ހަދަން އުޅޭކަމުގެ އަޑުތައް ގަދަވެއްޖެ އެވެ.\nސާރާ ޝެކްޓާ އާއި ޑޭވިޑް މެޑަން ޕްރޮޑިއުސްކޮށް ނެރޭ ފުރަތަމަ ޕަވާޕަޕް ގާލްސް ގެ ލައިވް އެކްޝަން ސީރީސް އުފެއްދުމުގެ މަސައްކަތް "ސީޑަބްލިއު" އިން މިހާރު ފަށާފައިވާ އިރު މި ސީރީޒުގައި އާދަޔާ ހިލާފު ބާރުތަކެއް ލިބިފައިވާ ތިން ހީރޯއިން ހިމެނެ އެވެ.\nމި ޕްރޮޖެކްޓްގައި ހަރަކާތްތެރިވަނީ ލިޔުންތެރިޔާ އަދި އެކްޒެކިއުޓިވް ޕްރޮޑިއުސާ ހެތާ ރެޖިނިއާ އަދި ޑިއާބްލޯ ގޯޑީއެވެ. ބަރްލަންޓި ޕްރޮޑަކްޝަންއިން ގެނެސްދޭ މި ސީރީސް ޕްރޮޑިއުސް ކުރާނީ ވާނާ ބްރޯސް ޓެލެވިޝަން އިންނެވެ.\nމި ސީރީސްގެ މައިގަނޑު ކެރެކްޓާތަކަކީ ބުލޮސަމް، ބަބްލްސް އަދި ބަޓަކަޕް އެވެ. މި ސީރީސްއަކީ ހާއްސަކޮށް އަންހެނުންގެ ބާރުތައް ދައްކުވައިދޭ ގޮތަށް ހެދިފައިވާ ސީރީސްއެކެވެ.\nޕަވާޕަފް ގާލްސްގެ އެނިމޭޓަޑް ސީރީޒްގެ ފަހު އެޕިސޯޑު 2005 ވަނަ އަހަރު ގެނެސްދީފައި ވާއިރު މި ސީރީސްގެ އޮރިޖިނަލް ކާޓޫން އުފައްދާފައި ވަނީ ގްރެއިގް މެކްކްރެކެން އެވެ.\nމި ސިރީސްގެ ވާހަކަ ބިނާވެގެންވަނީ ކާޓޫންގައި ހިމެނޭ ކެރެކްޓާ ޕްރޮފޭސާ ޔުޓޯންނިއުމް އަށް ލެބް ރިސާޗެއްގެ ތެރެއިން އޮޅިގެން އެލެމެންޓްރީ ސްކޫލް އުމުރު ސުޕާ ޓީމެއް ހެދި ދެން ހިނގާ ކަންތައްތަކެއްގެ މައްޗަށެވެ. އެއީ ބުލޮސަމްއާއި، ބަބުލްސް އަދި ބަޓާކަޕްއެވެ.\nޕްރޮފޭސާ ޔުޓޯންނިއުމް އާއި އޭނަގެ ސްޕާ ޓީމް\nމި ސީރީސް 1998 އަކުން ފެށިގެން 2005 ވަނަ އަހަރާއި ހަމައަށް ކުރިއަށް ދިއުމަށްފަހު “ދަ ޕަވާޕަޕް ގާލްސް”ގެ ނަމުގައި ފިލްމެއް ވެސް ހެދިގެން ދިއެވެ. 2002 ވަނަ އަހަރު މި ފިލްމް ރިލީސް ކުރެވުނުއިރު 2016 ވަނަ އަހަރު ވަނީ ރީބޫޓެޑް އެނިމޭޓެޑް ސީރީސް އެއްވެސް މީގެ ދަށުން ކުޑަކުދިންގެ މެދުގައި އެންމެ މަގުބޫލް ކަޓޫން ޗެނަލް “ކާޓޫން ނެޓްވޯކިން” ދައްކަން ފަށާފައެވެ.


Dhuvaalaku anna touristun ge adhadhu haahakah araifi\nދުވާލަކު އަންނަ ޓޫރިސްޓުންގެ އަދަދު ހާހަކަށް އަރައިފި\nބޯޑަރު ހުޅުވުމަށްފަހު ކޮއްދިއްޕަރު ރިސޯޓަށް އައި ފުރަތަމަ ޓޫރިސްޓުންނަށް މަރުހަބާ ކިޔަނީ -- ފޮޓޯ: ކޮއްދިއްޕަރު\nރާއްޖެ އަށް ދުވާލަކު އަންނަ ޓޫރިސްޓުންގެ އަދަދު ހާހަކަށް އަރާފައިވާ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nޕީއެސްއެމްގައި ވާހަކަ ދައްކަވަމުން ޓޫރިޒަމް މިނިސްޓަރު ޑރ. މައުސޫމް ވިދާޅުވީ ބޯޑަރު ހުޅުވާލުމަށްފަހު މިހާތަނަށް ކުރެވުނު މަސައްކަތް ކާމިޔާބު ކަމަށާ، ނަތީޖާ ވެސް ފެންނަމުންދާ ކަމަށެވެ. ނަމަވެސް އެންމެ ހިތްހަމަ ޖެހޭނީ ތަންކޮޅެއް ގިނައިން ޓޫރިސްޓުން އައިސްގެން ކަމަށް މިނިސްޓަރު ވިދާޅުވި އެވެ.\nއިތުރަށް ވިދާޅުވީ މިހާރު ރާއްޖެ އަށް 12 އެއާލައިނަކުން ދަތުރު ކުރަމުންދާ ކަމަށާ، ދުނިޔެއާއި ރާއްޖެ ގުޅިފައިވާ ކަމަށެވެ.\n"ފަތުރުވެރިން އަންނަ އަދަދު ފުރަތަމަ އަންދާޒާ ކުރިން ޖުމްލަ އަދަދު 500،000 އަށްވުރެ އިތުރަށް އަރާނެ ކަމަށް. ކުރިން އުންމީދު ކުރީ އޮކްޓޫބަރު މަހު އަންނަ ފަތުރުވެރިންގެ އަދަދު 1000 އަކަށް އަރާނެ ކަމަށް. އެކަންތައް ހާސިލްވެއްޖެ. އޮކްޓޫބަރުމަހާއި ނޮވެމްބަރު މަހު އަދި ޑިސެމްބަރު މަހު އިރާދުކުރެއްވިއްޔާ 100،000 އަށް ވުރެ ގިނަ ޓޫރިސްޓުން އަންނާނެ،" ޑރ. މައުސޫމް ވިދާޅުވި އެވެ.\nމިނިސްޓަރު އިތުރަށް ވިދާޅުވި ގޮތުގައި މިހާލަތުގައި އެންމެ ބޮޑު ގެއްލުމެއް ލިބުނު ބަޔަކީ ޓޫރިޒަމް މަސައްކަތް ތެރިން ކަމަށާ، ޓޫރިޒަމް މަސައްކަތްތެރިން ވަޒީފާއަށް ނެރުމުގެ މަސައްކަތް ވެސް ކާމިޔާބު ވަމުންދާ ކަމަށެވެ.\n"އެންމެ ފާހަގަ ކޮށްލެވެނީ ރައްޔިތުންގެ ޖީބަށް ޑޮލަރު ވަންނަ ގޮތަށް ބައްޓަން ވެފައިވާ ގެސްޓްހައުސްތައް ހުޅުވިގެން ދިއުން،" މައުސޫމް ވިދާޅުވި އެވެ.\nމިނިސްޓަރު އިތުރަށް ވިދާޅުވި ގޮތުގައި ރާއްޖޭގެ ބޯޑަރު ހުޅުވުމަށްފަހު، ކާމިޔާބު ތަކެއް ލިބުނު ނަމަވެސް ދުނިޔޭގެ ގިނަ ގައުމުތަކުން ތިބީ ނާއުންމީދުގައި ކަމަށެވެ.\n"ޔޫއެންޑަބްލިއުޓީއޯގެ ކްރައިސް ކޮމެޓީގެ ބައްދަލުވުމުގައި ދާދި ފަހުން އަޅުގަނޑު ބައިވެރިވިން. މި ބައްދަލުވުމުގައި ރާއްޖޭގެ ވާހަކަ ކިޔައި ދިނުން. ގިނަ ގައުމުތަކުން އަދި ވެސް ތިބީ ނާއުންމީދުގަ. އެކަމަކު އުންމީދީ ވާހަކަ ތަކެއް ވެސް ދެއްކީ،" ޑރ. މައުސޫމް ވިދާޅުވި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި ބޯޑަރު ހުޅުވި ފަހުން މިހާތަނަށް އައިސްފައިވަނީ 26،720 ޓޫރިސްޓުންނެވެ. މިހާތަނަށް ރާއްޖޭގެ ރިސޯޓްތަކާއި ހޮޓާ އަދި ސަފާރީ އަދި ގެސްޓްހައުސްތަކުގައި ހުރި ޓޫރިސްޓު އެނދުގެ 55 ޕަސެންޓް މިހާރު އޮޕަރޭޓް ކުރަމުން ގެންދެ އެވެ.\nޓޫރިޒަމް ޓޫރިސްޓް އެރައިވަލް ދައުލަތުގެ އާމްދަނީ + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ކޮވިޑް-19


ދިވެހި ::النبإ - އަންނަބާ\n﴿١﴾ عَمَّ يَتَسَاءَلُونَ އެއުރެން އެކަކު އަނެކަކާ سؤال ކޮށް އުޅެނީ، ކޮންކަމަކާ މެދުގައި ހެއްޔެވެ؟\n﴿٢﴾ عَنِ النَّبَإِ الْعَظِيمِ ބޮޑުވެގެންވާ خبر އާ މެދުގައެވެ.\n﴿٣﴾ الَّذِي هُمْ فِيهِ مُخْتَلِفُونَ އެ خبر އަކީ، އެއުރެން އެއާމެދު خلاف ވެގެންވާ خبر އެވެ.\n﴿٤﴾ كَلَّا سَيَعْلَمُونَ ހަމަހިލާ އެހެންނަކުން ނުވާނެއެވެ. ނިކަންހުރެ އެއުރެންނަށް އެނގޭނެތެވެ.\n﴿٥﴾ ثُمَّ كَلَّا سَيَعْلَمُونَ ދެންވެސް ހަމަހިލާ އެހެންނަކުން ނުވާނެއެވެ. ނިކަންހުރެ އެއުރެންނަށް އެނގޭނެތެވެ.\n﴿٦﴾ أَلَمْ نَجْعَلِ الْأَرْضَ مِهَادًا ތަންމައްޗެއް ކަމުގައި، ތިމަންރަސްކަލާނގެ ބިން ނުލައްވަންހެއްޔެވެ؟\n﴿٧﴾ وَالْجِبَالَ أَوْتَادًا އަދި (ބިން ހިފެހެއްޓުމަށްވާ) ކަޑަތަކެއް ކަމުގައި، ތިމަންރަސްކަލާނގެ ފަރުބަދަތައް ނުލައްވަންހެއްޔެވެ؟\n﴿٨﴾ وَخَلَقْنَاكُمْ أَزْوَاجًا އަދި (ދެ جنس ން) ޖޯޑުޖޯޑަށް ތިމަންރަސްކަލާނގެ ތިޔަބައިމީހުން ހެއްދެވީމެވެ.\n﴿٩﴾ وَجَعَلْنَا نَوْمَكُمْ سُبَاتًا އަދި ތިމަންރަސްކަލާނގެ ތިޔަބައިމީހުންގެ ނިދި، އަރާމެއް ކަމުގައި ލެއްވީމެވެ.\n﴿١٠﴾ وَجَعَلْنَا اللَّيْلَ لِبَاسًا އަދި ފޭރާމެއް ކަމުގައި، ތިމަންރަސްކަލާނގެ ރޭގަނޑު ލެއްވީމެވެ.\n﴿١١﴾ وَجَعَلْنَا النَّهَارَ مَعَاشًا އަދި ދިރިއުޅުމަށް މަސައްކަތްކުރުމުގެ ވަގުތެއް ކަމުގައި، ތިމަންރަސްކަލާނގެ ދުވާލު ލެއްވީމެވެ.\n﴿١٢﴾ وَبَنَيْنَا فَوْقَكُمْ سَبْعًا شِدَادًا ގަދަފަދަވެގެންވާ ހަތް އުޑު ތިމަންރަސްކަލާނގެ ތިޔަބައިމީހުންގެ މަތީގައި ބިނާކުރެއްވީމެވެ.\n﴿١٣﴾ وَجَعَلْنَا سِرَاجًا وَهَّاجًا އަދި އަލިކަންގަދަ ވޮށެއް (އެބަހީ: އިރު) ތިމަންރަސްކަލާނގެ ލެއްވީމެވެ.\n﴿١٤﴾ وَأَنزَلْنَا مِنَ الْمُعْصِرَاتِ مَاءً ثَجَّاجًا އަދި ވާރޭވިލާތަކުގެ ތެރެއިން އޮހިގެންއަންނަ ފެން، ތިމަންރަސްކަލާނގެ ބާވައިލެއްވީމެވެ.\n﴿١٥﴾ لِّنُخْرِجَ بِهِ حَبًّا وَنَبَاتًا އެ ފެނުގެ ސަބަބުން، އޮށްޓަރާއި، ފަތްޕިލާވެލި ފަޅުއްވައި، ނެރުއްވުމަށްޓަކައެވެ.\n﴿١٦﴾ وَجَنَّاتٍ أَلْفَافًا އަދި ފަތްތައް ބޯކޮށް ހެދިފައިވާ ބަގީޗާތައް މެއެވެ.\n﴿١٧﴾ إِنَّ يَوْمَ الْفَصْلِ كَانَ مِيقَاتًا ހަމަކަށަވަރުން، ނިޔާކުރެއްވުމުގެ ދުވަސް ކަނޑައެޅިގެންވާ ދުވަހެއް ކަމުގައިވިއެވެ.\n﴿١٨﴾ يَوْمَ يُنفَخُ فِي الصُّورِ فَتَأْتُونَ أَفْوَاجًا ތާޅަފިލި ފުމެލައްވާ ދުވަހުއެވެ. ފަހެ، އެދުވަހުން ތިޔަބައިމީހުން (محشر ބިމަށް) ބައިބަޔަށް އަންނާނޫއެވެ.\n﴿١٩﴾ وَفُتِحَتِ السَّمَاءُ فَكَانَتْ أَبْوَابًا އަދި އުޑުތައް ހުޅުއްވާނެތެވެ. ފަހެ، ދޮރޯށިތަކެއް ފަދައިން އެ އުޑުތައް ވާނެތެވެ.\n﴿٢٠﴾ وَسُيِّرَتِ الْجِبَالُ فَكَانَتْ سَرَابًا އަދި ފަރުބަދަތައް ލުހި، ފުނޑުފުނޑުވެގެންދާނެތެވެ. އަދި އެ ފަރުބަދަތައް އަވާމެންދުރެއް ކަމުގައި ވާނެތެވެ.\n﴿٢١﴾ إِنَّ جَهَنَّمَ كَانَتْ مِرْصَادًا ހަމަކަށަވަރުން، ނަރަކައީ، އެތަނަކުން ކުށްވެރިންނަށް ބަލަބަލައިތިބޭ ތަނެއްކަމުގައިވެއެވެ.\n﴿٢٢﴾ لِّلطَّاغِينَ مَآبًا كافر ންނަށް އެއުރެން އެނބުރިގޮސް ތިބޭނެތަނެއްގެ ގޮތުގައެވެ.\n﴿٢٣﴾ لَّابِثِينَ فِيهَا أَحْقَابًا އެތައްޒަމާނަކަށް އެއުރެން އެތާނގައި، ލަސްވެތިބޭ حال ގައެވެ.\n﴿٢٤﴾ لَّا يَذُوقُونَ فِيهَا بَرْدًا وَلَا شَرَابًا އެތާނގައި ފިނިކަމެއްގެ ރަހަވެސް، އަދި ބުއިމެއްގެ ރަހަވެސް އެއުރެންނަކަށް ނުލިބޭނެތެވެ.\n﴿٢٥﴾ إِلَّا حَمِيمًا وَغَسَّاقًا ކެކިކެކިހުންނަ ހޫނުފެނާއި (ނަރަކައިގެ أهل ވެރިންގެ) ގައިން އޮހޮރޭ ފާދިޔަ މެނުވީއެވެ.\n﴿٢٦﴾ جَزَاءً وِفَاقًا (އެއުރެންގެ عمل ތަކާ) އެއްގޮތްވެގެންވާ ޖަޒާއެއްގެ ގޮތުންނެވެ.\n﴿٢٧﴾ إِنَّهُمْ كَانُوا لَا يَرْجُونَ حِسَابًا ހަމަކަށަވަރުން حساب ބެއްލެވުމަށް ނޭދޭބަޔަކު ކަމުގައި އެއުރެންވޫއެވެ.\n﴿٢٨﴾ وَكَذَّبُوا بِآيَاتِنَا كِذَّابًا ބޮޑުވެގެންވާ ދޮގުކުރުމަކުން، ތިމަންރަސްކަލާނގެ آية ތައް އެއުރެން ދޮގުކުރޫއެވެ.\n﴿٢٩﴾ وَكُلَّ شَيْءٍ أَحْصَيْنَاهُ كِتَابًا އަދި ކޮންމެ އެއްޗެއް ތިމަންރަސްކަލާނގެ ފޮތެއްގައި ހިމެނުއްވީމެވެ.\n﴿٣٠﴾ فَذُوقُوا فَلَن نَّزِيدَكُمْ إِلَّا عَذَابًا ފަހެ، ތިޔަބައިމީހުން (ކުޅަ ނުބައި عمل ތަކުގެ) ރަހަ ލިބިގަންނާށެވެ! ފަހެ، عذاب މެނުވީ، ތިމަންރަސްކަލާނގެ ތިޔަބައިމީހުންނަކަށް އިތުރެއް ނުކުރައްވާ ހުށީމެވެ.\n﴿٣١﴾ إِنَّ لِلْمُتَّقِينَ مَفَازًا ހަމަކަށަވަރުން، تقوى ވެރިންނަށް ހުރީ، نصيب ލިބެނިވި ތަނެކެވެ.\n﴿٣٢﴾ حَدَائِقَ وَأَعْنَابًا ބަގީޗާތަކާއި، އަދި މޭބިސްކަދުރުތަކެވެ.\n﴿٣٣﴾ وَكَوَاعِبَ أَتْرَابًا އަދި އެއްފުރާވަރުގެ ޒުވާން އަންހެން ކުދިންނެވެ.\n﴿٣٤﴾ وَكَأْسًا دِهَاقًا އަދި ފުރިފައިވާ ރާތަށިތަކެވެ.\n﴿٣٥﴾ لَّا يَسْمَعُونَ فِيهَا لَغْوًا وَلَا كِذَّابًا باطل ވާހަކަތަކެއް، އަދި ދޮގެއް އެއުރެން އެތާކު ނާހާނެތެވެ.\n﴿٣٦﴾ جَزَاءً مِّن رَّبِّكَ عَطَاءً حِسَابًا ކަލޭގެފާނުގެ ވެރިރަސްކަލާނގެ حضرة ން ލިބެނިވި ޖަޒާއެއްގެ ގޮތުގައެވެ. ފުދިގެންވާ ދެއްވުމެއްގެ ގޮތުގައެވެ.\n﴿٣٧﴾ رَّبِّ السَّمَاوَاتِ وَالْأَرْضِ وَمَا بَيْنَهُمَا الرَّحْمَٰنِ ۖ لَا يَمْلِكُونَ مِنْهُ خِطَابًا އުޑުތަކާއި، ބިމާއި، އެދެމެދުގައިވާހާ ތަކެއްޗެއްގެ ވެރި رحمن ވަންތަ ރަސްކަލާނގެ حضرة ންނެވެ. އެކަލާނގެ حضرة އަށް ބަސްދެންނެވުމަށް އެއުރެންނަކަށް އެއްވެސްބާރެއް ލިބިގެނެއް ނުވެތެވެ.\n﴿٣٨﴾ يَوْمَ يَقُومُ الرُّوحُ وَالْمَلَائِكَةُ صَفًّا ۖ لَّا يَتَكَلَّمُونَ إِلَّا مَنْ أَذِنَ لَهُ الرَّحْمَٰنُ وَقَالَ صَوَابًا جبريل ގެފާނާއި، ملائكة ން ސަފަކަށް قائم ވެ ތިއްބަވާ ދުވަހެވެ. رحمن ވަންތަ ރަސްކަލާނގެ، އެމީހަކަށް إذن ދެއްވައި، حق ތެދުބަހެއް ބުނެފި މީހަކު މެނުވީ، އެކަކަށްވެސް ވާހަކައެއް ނުދެއްކޭނެތެވެ.\n﴿٣٩﴾ ذَٰلِكَ الْيَوْمُ الْحَقُّ ۖ فَمَن شَاءَ اتَّخَذَ إِلَىٰ رَبِّهِ مَآبًا އެއީ ކަށަވަރުވެގެންވާ ދުވަހެވެ. ފަހެ، ބޭނުންމީހަކު އެމީހާގެ ވެރިރަސްކަލާނގެ حضرة އަށް رجوع ވުމެއް ހިފައިފާހުށިކަމެވެ!\n﴿٤٠﴾ إِنَّا أَنذَرْنَاكُمْ عَذَابًا قَرِيبًا يَوْمَ يَنظُرُ الْمَرْءُ مَا قَدَّمَتْ يَدَاهُ وَيَقُولُ الْكَافِرُ يَا لَيْتَنِي كُنتُ تُرَابًا ހަމަކަށަވަރުން، ގާތްވެގެންވާ عذاب އެއްގެ ވާހަކައިން، ތިމަންރަސްކަލާނގެ ތިޔަބައިމީހުންނަށް إنذار ކުރެއްވީމެވެ. (އެއީ) އެމީހެއްގެ ދެއަތުން އިސްކޮށްފައިވާ ކަންތައް، އެމީހާ ދެކޭނޭ ދުވަހެވެ. އަދި كافر ވި މީހާ ބުނާނެތެވެ. އޭ ސަހަރޯއެވެ! ތިމަން ވެއްޔަށްވީނަމަ، ކިހާ ރަނގަޅުވީސް ހެއްޔެވެ؟


Aa Council Thakun Bodu Masala Eh Adhi Naadhey: LGA - Vaguthu\nލާމަރުކަޒީ ގާނޫނަށް ބޮޑެތި އިސްލާހުތަކެއް ގެނެއުމަށްފަހު އެކުލަވާލި އާ ކައުންސިލްތަކުން މިހާތަނަށް ބޮޑު މައްސަލައެއް އައިސްފައި ނުވާ ކަމަށް ލޯކަލް ގަވަމެންޓް އޮތޯރިޓީ (އެލްޖީއޭ) އިން ވިދާޅުވެއްޖެއެވެ.\nއެލްޖީއޭގެ ސީއީއޯ އަފްޝަން ލަތީފް "ވަގުތު" އަށް ވިދާޅުވީ މިހާތަނަށް އައިއިރު ބޯޑު މެމްބަރުންނާއި ހަމައަށް ދާވަރުގެ ބޮޑު މައްސަލައެއް އެ އިދާރާއަށް ހުށަހަޅާފައި ނުވާ ކަމަށެވެ. ނަމަވެސް މަދު މައްސަލައެއް ހުށަހެޅިފައިވާކަން ފާހަގަކުރެއްވިއެވެ.\nއެލްޖީއޭއަށް ކައުންސިލްތަކުގެ އިތުރުން ރައްޔިތުންގެ ކަންބޮޑުވުމާ ޝަކުވާތައްވެސް ހުށަހެޅޭނެއެވެ.\nއަފްޝަން ވިދާޅުވީ އާންމުކޮށް އެހެން އަންނަ މައްސަލަތައް ތަހުގީގުކުރުމަށްފަހު ރިޕޯޓެއް އެކުލަވާލުމަށް ފަހު ފޮނުވަނީ އަތޮޅު ކައުންސިލަށް ކަމަށެވެ. ނަމަވެސް ސީރިއަސް ބޮޑެތި މައްސަލަތައް އެލްޖީއޭގެ ބޯޑާ ހަމައަށް ގެންގޮސްގެން ބަލާނެ ކަމަށް ވިދާޅުވިއެވެ.\n"އަޅުގަނޑުމެން ގައިމުވެސް ބޯޑާ ހަމައަށް ދާވަރުގެ ބޮޑު މައްސަލައެއް އާ ކައުންސިލްތަކުން ހުވާކުރިފަހަކުން ނާދޭ. އެއީ ވަރަށް ރަނގަޅު ކަމެއް" އަފްޝަން ވިދާޅުވިއެވެ.\nއަފްޝަން ވިދާޅުވީ ކައުންސިލްތަކުގެ އޮޑިޓް ރިޕޯޓްތަކުގައި އާއި އެންޓި ކޮރަޕްޝަން ކޮމިޝަން (އޭސީސީ) ގެ ތަހުގީގަށް ފާހަގަކުރެވޭ ގިނަ މައްސަލަތަކަކީ ނޭނގުމެއްގެ ތެރެއިން ދިމާވާ މައްސަލަތައް ކަމަށެވެ. އަދި އެކަންކަމުގެ މައުލޫމާތު ސާފުވުމާއެކު އެފަދަ މައްސަލަތައް ހުއްޓުވޭނެ ކަމަށް ވިދާޅުވިއެވެ.\nއެގޮތުން ސަރުކާރުގެ އެކި މުއަސަސާތަކާއި އެކު ކައުންސިލްތަކަށް ފުރިހަމަ މައުލޫމާޓު ފޯރުކޮށްދިނުމަށް މަސައްކަތް ކުރަމުންދާކަން އަފްޝަން ފާހަގަކުރެއްވިއެވެ. އަދި އެ މަސައްކަތަށްފަހު ކައުންސިލްތަކުން ފެންމަތިވާ މައްސަލަތައް ވަރަށް ބޮޑަށް މަދު ކުރެވޭނެ ކަމަށް ވިދާޅުވިއެވެ.\nމުއައްސަސާގެ މައިގަނޑު މަސްއޫލިއްޔަތަކީ ކައުންސިލްތަކުގެ މަސައްކަތްތަކާއި ހަރަކާތްތައް ހިނގަމުންދާ ގޮތް ބަލައި ވިލަރެސްކުރުމެވެ. އަފްޝަން ވިދާޅުވީ ކައުންސިލްތައް ލާމަރުކަޒު ކުރެވިގެން ދިއުމާއެކު އެލްޖީއޭ ވެސް ވަރަށް އަވަހަށް ލާމަރުކަޒު ކުރެވިގެން ދާނެ ކަމަށެވެ. އަދި ރާއްޖޭގެ އެކި ސަރަހައްދުތަކުގައި އެލްޖީއޭގެ ޑެސްކްތައް ބެހެއްޓުމުގެ މަޝްވަރާ މިހާރު ކުރަމުންދާ ކަމަށް ވިދާޅުވިއެވެ.\nޖުލައި 20, 2021 08:17\nޢެއްވެސް ކަމެއް ކުރުމަކާއި ނުލައި ބޮޑު މުސާރަނަގައިގެން ތިބޭ އިރު މައްސަލަ ހުށަހެޅުމުގެ ބޭނުމެއް ނޯންނާނެތާ


100 ދުވަހުގެ ވަޢުދުތައް - ޞިއްޙަތު\nޖުމްލަ 1 ދާއިރާއިން 15 ވަޢުދު\nނިމުނު ވަޢުދުގެ ޢަދަދު 14\nނިމުނު އިންސައްތަ 93%\nޞިއްޙަތަށް ރަނގަޅުނޫން ބާވަތްތަކާއި (ދުންފަތް، ސުޕާރީ، އެނާޖީ ބުއިންތައް، ހަކުރުގިނަ ބުއިންތައް) ދުރުވުމަށް ޢާންމުން ހޭލުންތެރިކުރުމަށް ކުރާ ހޭދަ އިތުރުކުރުން\nމަސައްކަތް ހިންގާ ވުޒާރާ މިނިސްޓްރީ އޮފް ހެލްތް\nކުރެވުނު މައިގަނޑު މަސައްކަތްތައް • ދުންފަތުގެ ބާވަތްތަކުގައި ގްރެފިކް ވޯނިންގ ޖަހާ ގޮތަށް އަދި ވަކިވަކިން ސިނގިރޭޓް ވިއްކުން މަނާކުރާ ގޮތަށް "ދުންފަތުގެ ބާވަތްތައް ޕެކެޓްކޮށް ލޭބަލް ޖެހުމާބެހޭ ޤަވާޢިދު" ގެޒެޓްކުރުން (ގަވާއިދަށް ޢަމަލުކުރާނީ 31 މެއި 2019 އިން ފެށިގެން).\n• ޞިއްޙަތަށް ރަނގަޅުނޫން ބާވާތްތަކާއި ދުރުވުމަށް އާންމުން ހޭލުންތެރިކުރުވުމަށް ޕީ.އެސް.އެމް އާއި ގުޅިގެން ސިއްޙީ މަޢުލޫމާތުދޭ ޓީ.ވީ ޕްރޮގްރާމްތަކެއް ތައްޔާރުކުރެވިފައި.\n• ހއ އަތޮޅުގެ6ރަށެއްގައި އެން.ސީ.ޑީ ކްލްނިކް ޤަވައިދުން ހިންގުމަށް ފަށާފައި.\nފެންނާނެ ބަދަލު • ޞިއްޙަތަށް ރަނގަޅުނޫން ބާވަތްތަކާއި ބެހޭ ގޮތުން އާއްމު ހޭލުންތެރިކަން އިތުރުވެ އެފަދަ ބާވަތްތައް ބޭނުންކުރުން މަދުވުން.\n• ވަކިވަކި ސިނގިރޭޓު ގަންނަން ނުލިބުމާއި ގްރެފިކް ވޯނިންގެ ސަބަބުން ދުންފަތުގެ އިސްތިއުމާލުކުރާ މިންވަރު މަދުވުން.\n• ގައިންގަޔަށް ނާރާ ބަލިތަކަށް ޚާއްސަ ކްލިނިކްގެ ޚިދުމަތް ރަށްރަށުން ލިބުން.\nރާއްޖޭގެ އެކިކަންކޮޅުގައި ތިބި ތެލެސީމިއާ ކުދިންނަށް ބޭނުންވާ ބޭހާއި އެހެނިހެން ފަރުވާތައް ފަސޭހަކަމާއިއެކު އެކުއްޖަކު ދިރިއުޅޭ ސަރަޙައްދުތަކުން ލިބޭނެ ގޮތް ހަމަޖެއްސުން\nކުރެވުނު މައިގަނޑު މަސައްކަތްތައް • ތެލަސީމިއާ ކުދިން ދިރިއުޅޭ ރަށްރަށުގެ މަޢުލޫމާތު އެއްކުރެވި، ބޭސް ލިބުން މެދުކެނޑިފައިވާ ރަށްތައް ފާހަގަކުރުމަށްފަހު އެސްޓީއޯ ފާމަސީތައް މެދުވެރިކޮށް އެރަށްރަށުން ބޭސް ލިބޭނެ އިންތިޒާމް ހަމަޖެއްސިފައި.\n• ރާއްޖޭގެ ހުރިހާ ރަށަކުން އެސްޓީއޯ ފާމަސީ މެދުވެރިކޮށް މެދުނުކެނޑި ބޭސް ލިބޭނެގޮތް ހަމަޖެއްސުން.\n• ސިރަމް ފެރިޓިން މެޝިން ނެތް އަތޮޅު ހޮސްޕިޓަލަކަށް ސިރަމް ފެރިޓިންގ މެޝިން މިހާރު ވާނީ ހަމަކޮށްދީފައި. މީގެއިތުރުން، ދެމެހެއްޓެނިވި ގޮތެއްގައި ހިދުމަތް ލިބޭނެ ނިޒާމެއް ހަމަޖެއްސުމަށް ސިއްހީ ހިދުމަތް ދޭ ތަންތަނުން ކޮންމެ މަހަކު ތަފްސީލީ ރިޕޯޓެއް މިނިސްޓްރީ އަށް ފޮނުވަން ވަނީ ކަނޑައަޅާފައި.\nފެންނާނެ ބަދަލު • ތެލެސީމިއާ ކުދިންނަށް ބޭނުންވާ ބޭހާއި އެހެނިހެން ފަރުވާ އެކުއްޖަކު ދިރިއުޅޭ ސަރަހައްދަކުން ފަސޭހައިން ލިބުން.\n• ތެލެސީމިއާ ކުދިންނާއި އެކުދިންގެ އާއިލާތަކުން ފަރުވާ ހޯދުމުގައި އުފުލަންޖެހޭ ތަކުލީފު ކުޑަވުން.\nޞިއްޙީ ޚިދުމަތް ދޭ ސަރުކާރުގެ ހުރިހާ ތަނެއް އެއް ވިއުގައަކުން ގުޅާލުން\nކުރެވުނު މައިގަނޑު މަސައްކަތްތައް • ޞިއްޙީ ޚިދުމަތްދޭ ސަރުކާރުގެ ތަންތަން އެއް ވިއުގައަކުން ގުޅާލުމުގެ ގޮތުން ވީޕީއެން މެދުވެރިކޮށް ރާއްޖޭގައި މީހުން ދިރިއުޅޭ ހުރިހާ ރަށެއް ގުޅާލެވި، ހއ އަތޮޅުގެ މީހުން ދިރިއުޅޭ ހުރިހާ ރަށެއްގައި އާސަންދައިގެ 'ވިނަވި' ޕޯޓަލް ބޭނުންކުރަން ފަށާފައި.\n• އާސަންދަ މެދުވެރިކޮށް ޚިދުމަތްދެވޭ ކޮންމެ ތަނަކުން، ބަލި މީހާގެ ބަލީގެ ތަފްސީލާއި، ތަޙުލީލް ރިޕޯޓަކާއި އެކްސްރޭ ފަދަ މައުލޫމާތު އާސަންދަ ޕޯޓަލްއަށް އަޕްލޯޑު ކުރެވޭނެ ގޮތް ހެދިފައި.\n• އާސަންދަ ޕޯޓަލްގެ ތެރެއިން ބަލީމީހާގެ މެޑިކަލް ހިސްޓްރީއަށް ޑޮކްޓަރަށް އެކްސެސްވެވޭނެ ގޮތް ހެދިފައި.\nފެންނާނެ ބަދަލު • އާސަންދަ މެދުވެރިކޮށް ރާއްޖޭގެ ކޮންމެ ހިސާބަކުން ޑޮކްޓަރަށް ދެއްކި ނަމަވެސް އެމީހެއްގެ މެޑިކަލް ރިކޯޑުތައް އެއް ސިސްޓަމަކުން ލިބެންހުރުން.\n• ބަލިމީހާގެ މެޑިކަލް ރެކޯޑު ސިސްޓަމެޓިކްކޮށް ބެލެހެއްޓޭނެ ނިޒާމެއް ޤާޢިމްކުރެވި ބަލިމީހާއަށް ދޭންވާ ފަރުވާ ދެނެގަތުމަށް ފަސޭހަވެ، އެންމެ އެކަށީގެންވާ ފަރުވާ ދިނުމަށް މަގުފަހިވުން.\n• ޞިއްޙީ ޚިދުމަތްދޭ ސަރުކާރުގެ އެއްތަނުން އަނެއްތަނަށް އަވަސްމިނުގައި މަޢުލޫމާތު ބަދަލުކުރެވި ޚިދުމަތްދިނުމުގައި ފަސޭހަވުން.\nމުޅި ރާއްޖޭގައި މަދިރި، މީދާ އަދި ވާ މަދުކުރުމުގެ ޕްރޮގްރާމް ޤަވާޢިދުން ހިންގަން ފެށުން\nކުރެވުނު މައިގަނޑު މަސައްކަތްތައް • ރާއްޖޭގައި މަދިރި، މީދާ އަދި ވާ މަދުކުރުމުގެ ޕްރޮގްރާމް ގަވައިދުން ހިންގުމަށް ކުރަންޖެހޭ ކަންތައްތަކުގެ ޕްރޮގްރާމް އެކުލަވާލާފައި (މިޕްރޮގްރާމް ހިންގާނީ އެޗް.ޕީ.އޭއާއި ކައުންސިލްތަކާ ގުޅިގެން).\n• މި ޕްރޮގްރާމް ކުރިއަށްގެންދިއުމަށް ބޭނުންވާ ޓީމްތައް އެކުލަވާލާފައި.\n• އެޗް.ޕީ.އޭއިން ލަފަޔާއި އިރުޝާދު ދިނުމަށާއި އެހެނިހެން މައުލޫމާތު ދިނުމަށް ކަނޑައެޅޭ ވަކި މުއްދަތެއްގައި ކައުންސިލްތަކާއެކު ޓެލެކޮންފަރެންސެއް ބޭއްވުމުގެ އިންތިޒާމް ހަމަޖެހިފައި.\nފެންނާނެ ބަދަލު • މަދިރި އުފެދޭ ތަންތަން މަދުވުމާއި މަދިރިއާއި ބަލިފަތުރާ އެހެނިހެން ޖަނަވާރާއި ސޫފާސޫފީގެ ޒަރީއާއިން ފެތުރޭ ބަލިތައް މަދުވުން.\n• މަދިރިއާއި ބަލިފަތުރާ އެހެނިހެން ޖަނަވާރާއި ސޫފާސޫފީގެ ޒަރީއާއިން ފެތުރޭ ބަލިތަކުން ސަލާމަތްވުމަށް އާންމުން ހޭލުންތެރިވުން.\n• ވަލާއި މީދަލުން ގަސްތަކަށް ލިބޭ ގެއްލުމުން ސަލާމަތްވާނެ ގޮތާމެދު އާންމުންގެ ހޭލުންތެރިކަން އިތުރުވުން.\nދިވެހި ބޭސްވެރިކަން ކުރިއެރުވުމާ ގުޅޭ މަހާސިންތާ ބޭއްވުން\nކުރެވުނު މައިގަނޑު މަސައްކަތްތައް • މެޑިކަލް ޑޮކްޓަރުންނާއި އޯލްޓަރނޭޓިވް މެޑިސިންއާއި ދިވެހި ބޭސްވެރިކަން ކުރާ 60 ފަރާތްތަކާއެކު 30 ޑިސެމްބަރު 2018 ގައި މަހާސިންތާ ވަނީ ބާއްވާފައި.\n• މި މަހާސިންތާގައި ދިވެހި ބޭސްވެރިކަން ކުރިއެރުވުމަށްޓަކައި ސަރުކާރުން ކުރެވިދާނެ ކަންކަން ހިމެނޭގޮތަށް އެކްޝަން ޕްލޭންއެއް ވަނީ އެކުލަވާލެވިފައި.\nފެންނާނެ ބަދަލު • ދިވެހި ބޭސްވެރިކަން ކުރިއެރުވުމަށް ސަރުކާރުގެ ސިޔާސަތުތައް ބައްޓަންކުރެވި، ދިވެހި ބޭސްވެރިކަން ކުރާ ފަރާތްތަކުގެ މަސައްކަތްތައް ކުރިއެރުވުމަށް ސަރުކާރުގެ ސިޔާސަތުތަކުގެ ތެރެއިން އިތުރު އެހީތެރިކަން ލިބުން.\nނެޝަނަލް މެންޓަލް ހެލްތު އިންސިޓިޓިއުޓް އުފައްދާ، ނަފްސާނީ ބަލިތަކަށްދެވޭ ފަރުވާ އާސަންދައިގެ ދަށުން ކަވަރުކުރެވޭނެ އިންތިޒާމު ހަމަޖެއްސުން\nކުރެވުނު މައިގަނޑު މަސައްކަތްތައް • 25 މާރިޗު 2019 ގައި ސެންޓަރ ފޮރ މެންޓަލް ހެލްތް އައި.ޖީ.އެމް.އެޗް ގައި ޤާއިމްކުރެވިފައި.\n• ނަފްސާނީ ބަލިމީހުންނަށް ކުރިން ނުލިބޭ އިތުރު ޚިދުމަތްތައް މިސެންޓަރުން ލިބޭނެ އިންތިޒާމް ހަމަޖެހިފައި.\n• މިސެންޓަރުން ކުޑަކުދިންނާއި، ފުރާވަރުގެ ކުދިންނާއި އުމުރުން ދުވަސްވީ މީހުންނަށް ޚާއްޞަ ޚިދުމަތްތަކެއް ދޭންފެށިފައި.\nފެންނާނެ ބަދަލު • ޞިއްޙީ ނިޒާމުގެ ތެރެއިން ނަފްސާނީ ބަލިތަކަށް އިތުރު ޚިދުމަތްތަކާއެކު ފަރުވާދިނުން.\n• އާސަންދައިގެ ދަށުން ފަސޭހަކަމާއެކު މިކަމަށް ފަރުވާހޯދުމުގެ މަގުފަހި ވެގެން ދިއުން.\n• އިތުބާރުކުރެވޭ، ފަހި މާހައުލެއްގައި ކުޑަކުދިންނާއި، ފުރާވަރުގެ ކުދިންނާއި އުމުރުން ދުވަސްވީ މީހުންނަށް ޚާއްޞަ ޚިދުމަތްތަކެއް ލިބުން.\nރާއްޖޭގައި ލިބެން ހުންނަ ބޭހަކީ ފެންވަރު ރަނގަޅު ދުނިޔޭގެ ފެންވަރުގެ އިތުބާރު ލިބިފައިވާ ބޭސް ކަމުގައި ހެދުމުގެ ގޮތުން ފުޑް އެންޑް ޑްރަގް އޮތޯރިޓީގެ އުސޫލުތައް ހަރުދަނާކޮށް ރާއްޖެ އެތެރެކުރާ ބޭސް މޮނިޓަރކުރަން ފެށުން\nކުރެވުނު މައިގަނޑު މަސައްކަތްތައް • ރާއްޖެއަށް އެތެރެކުރާ ބޭހުގެ ފެންވަރު މޮނިޓަރކުރުމަށް ސިންގަޕޯރގެ ކުންފުންޏަކާއެކު ފަހުމްނާމާއެއްގައި ވަނީ ސޮއިކޮށްފައި.\n• ބޭހުގެ ފެންވަރު ބެލުމަށް ސާމްޕަލް ނަގަންވަނީ ފަށާފައި.\nފެންނާނެ ބަދަލު • ރާއްޖޭން ލިބެނު ހުންނަ ބޭހުގެ ފެންވަރު ކަށަވަރުވުން.\n• ފެންވަރު ދަށް ބޭސް ބޭނުންކުރުމުގެ ފުރުސަތު ކުޑަވުން.\n• ރާއްޖެއިން ލިބެން ހުންނަ ބޭހަކީ އިތުބާރު ލިބިފައިވާ ފެންވަރު ރަނގަޅު ބޭސްކަން ރައްޔިތުންނަށް ކަށަވަރުވުން.\nނަފްސާނީ ދުޅަހެޔޮކަމުގެ ޤައުމީ ސިޔާސަތާއި ސްޓްރެޓީޖިކް ޕްލޭން ތަންފީޛުކުރުން\nކުރެވުނު މައިގަނޑު މަސައްކަތްތައް • މެންޓަލް ހެލްތު ކުރިއެރުވުމަށް އާންމުކޮށް މުޖުތަމަޢުގައި މަސައްކަތްކުރާ ގްރޫޕްތަކުގެ ނެޓްވޯކެއްވަނީ ޤާއިމުކޮށްފައި.\n• މި ސްޓެޓީޖިކް ޕްލޭންގެ ދަށުން މިހާރުވަނީ މެންޓަލް ހެލްތް ބިލެއް އެކުލަވާލެވިފައި.\n• މީގެ އިތުރުން، ނަފްސާނީ ބަލި މީހުންނަށް ކޮންމެހެން ބޭނުންވާ ބޭސް ލިބުމަށް ދިމާވަމުންދާ ދަތިތަކަށް ހައްލެއް ހޯދުމުގޮތުން އެސް.ޓީ.އޯ މެދުވެރިކޮށް މެދުނުކެނޑި ބޭސްލިބޭނެކަން ކަށަވަރު ކުރުމަށްދަނީ މަސައްކަތް ކުރެވެމުން.\nފެންނާނެ ބަދަލު • ނަފްސާނީ ބަލިތަކަށް އެކަށީގެންވާ ފަރުވާ ސިއްހީ ނިޒާމުގެ ތެރެއިން އިތުބާރު ހިފޭ ގޮތަކަށް ރަނގަޅު ފެންވަރުގައި ދެވޭނެ އިންތިޒާމް ހަމަޖެހުން.\n• ނަފްސާނީ ބަލީގެ ފަރުވާ ހަރުދަނާގޮތެއްގައި ރައްޔިތުންނަށް ފޯރުކޮށްދެވުމާއެކު ނަފްސާނީ ދުޅަހެޔޮކަމަށް އާންމުން ހޭލުންތެރިވެގެންދާނެ.\nއައިޖީއެމްއެޗުގައި ޚިދުމަތުގެ ކިޔޫއަށް ލުޔެއް ލިބިގެންދާނެގޮތަކަށް ނިޒާމަށް ބަދަލުތަކެއް ގެނައުން\nކުރެވުނު މައިގަނޑު މަސައްކަތްތައް • އެޕޮއިންމަންޓް ބޭނުންނުވާ ޕޭޝަންޓުން މެސެޖްމެދުވެރިކޮށް ފާހަގަކޮށް، ވެއިޓްލިސްޓް އިން އުނިކޮށް އަލުން ލިސްޓް ތަރުތީބު ކުރުން ޤަވާއިދުން ކުރިއަށް ގެންދިއުމުގެ ނިޒާމް މިހާރު ވަނީ ޤާއިމްކުރެވިފައި.\n• އެޕޮއިންޓްމަންޓް ސިސްޓަމް ރިވިއުކޮށް ކޮންމެ3މަހަކުން އެއްފަހަރު އަލުން ލިސްޓް ތަރުތީބު ކުރެވެމުންދާނެ.\nފެންނާނެ ބަދަލު • އައި.ޖީ.އެމް.އެޗްގެ ކޮންމެ ޑިޕާޓްމަންޓަކުންވެސް 1 ހަފްތާ ތެރޭގައި ޑޮކްޓަރަކަށް ދެއްކޭނެ އިންތިޒާމް ހަމަޖެހުން.\n• އައި.ޖީ.އެމް.އެޗްގެ ސްޕެޝަލިސްޓުންނަށް ދެއްކުމަށް މަޑުކުރަންޖެހޭ މުއްދަތު ކުޑަވެ، އަވަސް ފަރުވާ ހޯދުމަށް އެފުލަންޖެހޭ ޚަރަދާއި ތަކުލީފު ކުޑަވުން.\nމުޅި ރާއްޖެއަށް އަމާޒުކޮށްގެން ހަކުރު ބަލީގެ މީހުންނަށް ހަރުދަނާ ނިޒާމެއްގެ ދަށުން ފަރުވާދެވޭނެ ނިޒާމެއް އައިޖީއެމްއެޗް އާއި ގުޅިގެން އަތޮޅުތެރޭގައި ޤާއިމުކުރުން\nކުރެވުނު މައިގަނޑު މަސައްކަތްތައް • މުޅި ރާއްޖެއަށް އަމާޒުކޮށްގެން ހަކުރު ބަލީގެ މީހުންނަށް ހިންގާ ޤައުމީ ޕްރޮގްރާމު އެކުލަވާލާފައި.\n• މިޕްރޮގްރާމްގެ ދަށުން ކ.ތުލުސްދޫގައި ހަކުރުބަލީގެ ޚާއްސަ ކޭމްޕެއް 22 އިން 23 މާރިޗު 2019 އަށް ހިންގާފައި.\n• ދަރުމަވަންދަ ހޮސްޕިޓަލުގައި 'ވަން-ސްޓޮޕް ޑަޔަބެޓިކް ސެންޓަރ' ޤާއިމްކުރުމުގެ މަސައްކަތްތައް ކުރިޔަށްދަނީ.\nފެންނާނެ ބަދަލު • ރައްޔިތުންނާ ގާތުން ހަކުރު ބަލީގެ މީހުންނަށް ފަރުވާ ލިބޭނެ އިންތިޒާމް ހަމަޖެހުން.\n• އެކަށީގެންވާ ތަމްރީންތައް ލިބިފައިވާ ޑޮކްޓަރުންގެ ފަރާތުން ފަރުވާ ކުރެވޭނެ އިންތިޒާމެއް އެކުލެވިގެންދިޔުން.\n• ހަކުރުބަލީގެ ފަރުވާ ހޯދުމަށް ކުރަންޖެހޭ ޚަރަދު ކުޑަވުމާއި އުފުލަންޖެހޭ ތަކުލީފު ކުޑަވުން.\n• ހަކުރު ބައްޔާ ގުޅޭ ހުރިހާ ފަރުވާއެއް އެއްތަނަކުން ލިބިގެންދިޔުން\nދިވެހިރާއްޖެއިން ޓީބީ ނައްތާލުމަށްޓަކައި ރާއްޖޭގެ ދެ ސަރަޙައްދެއްގައި ޖީން އެކްސްޕާޓް މެޝިން ބަހައްޓައިގެން ސްކްރީންކޮށް ފަރުވާގެ ނިޒާމު އިތުރަށް ހަރުދަނާކުރުން\nކުރެވުނު މައިގަނޑު މަސައްކަތްތައް • ހދ. ކުޅުދުއްފުށީގައި އަދި ގދ. ތިނަދޫގައި ޓީބީ ޑައިގްނޯސް ކުރުމަށް ޖީންއެކްސްޕާރޓް ސާރވިސް ތައާރަފް ކޮށް އެކި ފޭސްތަކަށް ބަހާލައިގެން ސްކްރީންކުރުމަށް ފަށާފައި.\n• ފުރަތަމަ ފޭސްގައި ސްކްރީންކޮށްފައިވަނީ ޞިއްޙީ ދާއިރާގައި މަސައްކަތްކުރާ 211 ފަރާތެއް.\nފެންނާނެ ބަދަލު • ޓީބީ ޖެހިފައިވާ ފަރާތްތައް އަވަހަށް ދެނެގަނެ ބައްޔަށް ޞިއްޙީ ފަރުވާ ފެށިގެންދިއުން.\n• ޖީން އެކްސްޕާޓް މެޝިންގެ ސަބަބުން ބޭހަށް ނުގުޑާ ޓީބީ ހުރިތޯ ބެލުމަށް ފަސޭހަވުން.\n• ފަރުވާ ހޯދުމަށް މާލެ އައުމުގެ ބަދަލުގައި، ރާއްޖޭގެ2ސަރަހައްދަކުން ފަރުވާ ލިބޭނެގޮތް މަގުފަހިވުން.\n9 އަހަރާއި 13 އަހަރުގެ ޢުމުރުފުރާގެ އަންހެން ކުދިންނަށް އެޗްޕީވީ ވެކްސިން ތަޢާރަފުކުރުން (ސަވައިކަލް ކެންސަރ އާއި ދެކޮޅަށް ކުރާ މަސައްކަތުގެ ދަށުން)\nކުރެވުނު މައިގަނޑު މަސައްކަތްތައް • މާލޭގެ2ސްކޫލެއްގެ 10 އަހަރާއި 14 އަހަރުގެ އުމުރުފުރާގެ 385 އަންހެން ދަރިވަރުންނަށް (ބެލެނިވެރިންގެ ހުއްދަ ލިބިފައިވާ) މިވެކްސިން ދީފައި. މާލޭގެ ހުރިހާ ސްކޫލުތަކުގެ ދަރިވަރުންނަށް4އޭޕްރިލް 2019 ގައި ވެކްސިން ދީ ނިމޭނެ.\n• އަތޮޅުތެރޭގައި މިއުމުރުފުރާގެ އަންހެން ދަރިވަރުންނަށް (ބެލެނިވެރިންގެ ހުއްދަ ލިބިފައިވާ) އޭޕްރިލް މަހުގެ ފުރަތަމަ ހަފްތާތެރޭގައި ވެކްސިން ދީ ނިމޭނެ.\nފެންނާނެ ބަދަލު • ސަރވިކަލް ކެންސަރ ޖެހުމުގެ ފުރުސަތު ކުޑަވެ ސަރވިކަލް ކެންސަރއިން ދުރުވުމަށް މަގުފަހިވެގެންދިއުން.\n• އެޗް.ޕީ.ވީ ގެ ސަބަބުން ޖެހޭ އެހެނިހެން ބަލިތަކުން ދުރުހެލިކޮށްދީ ދުޅަހެޔޮ މުޖުތަމަޢެއް ބިނާކުރުމަށް މަގުފަހިވުން.\nއަތޮޅުތަކުގައި ޞިއްޙީ ނިޒާމުގެ ތެރެއިން މިވަގުތަށް އެންމެބޮޑު އިސްކަމެއް ދޭންޖެހޭ އިމަޖެންސީ ކެއަރ އަދި އެމްބިއުލޭޓަރީ ޚިދުމަތުގެ މަސައްކަތް ރައްޔިތުންނާއި ގާތުން ދެވޭނެ އިންތިޒާމެއް ޤާއިމުކުރެވި، ހުރިހާ ރަށަކަށް އެމްބިއުލާންސް ހަމަކުރުން\nކުރެވުނު މައިގަނޑު މަސައްކަތްތައް • މާލޭގައި ޖުމްލަ 67 ޓެކްސީ ޑްރައިވަރުންނަށް ފަރސްޓް ރެސްޕޮންޑަރ ޓްރެއިނިންގ ޕްރޮގްރާމް ވަނީ ހިންގާފައި.\n• ރާއްޖޭގެ ހުރިހާ ރަށަކަށް އެމްބިޔުލަންސް ހަމަކުރުމުގެ ގޮތުން، އިތުރު އެމްބިޔުލަންސް ގަތުމަށް3ފަހަރެއްގެ މަތިން އިއުލާންކޮށްފައި.\n• ސެންޓްރަލައިޒްޑް އެމްބިއުލޭޓަރީ ސަރވިސް ކޯލް ސެންޓަރެއް ޤާއިމްކުރުމުގެ މަސައްކަތް ދަނީ ކުރެވެމުން.\nފެންނާނެ ބަދަލު • އެމަރޖަންސީ ހާލަތްތަކުގައި ރައްޔިތުންނަށް އަވަސްފަރުވާ ލިބޭނެގޮތް މަގުފަހިވުން.\n• އެމެޖަންސީ ހާލަތެއް ދިމާވެގެން އެކި ފަރާތްތަކަށް ގުޅުމުގެ ބަދަލުގައި އެއް ނަންބަރަކުން ބޭނުންވާ ޚިދުމަތް ލިބުން.\nސްކޫލު ނިޒާމުގެ ތެރެއިން ޤަވާޢިދުން ކުޑަކުދިންގެ ޞިއްޙަތުބެލޭނެ ނިޒާމެއް ހަމަޖެއްސުން\nމަސައްކަތް ހިންގާ ވުޒާރާ މިނިސްޓްރީ އޮފް އެޑިއުކޭޝަން\nކުރެވުނު މައިގަނޑު މަސައްކަތްތައް • މިހާރު އެޑިޔުކޭޝަން މިނިސްޓްރީ އާއި ހެލްތު މިނިސްޓްރީ ގުޅިގެން ކުރިއަށް ގެންދާ ސްކްރީނިން ޕްރޮގްރާމް އަލުން ރިވިއުކުރެވިފައި.\n• އަތޮޅުތެރޭގައި މިޚިދުމަތް ހޮސްޕިޓަލްތަކުގައި އަދި ހެލްތް ސެންޓްރުތަކުގައި ދެވޭނެ ނިޒާމެއް ޤާއިމްކޮށްފައި.\n• އެލް.ކޭ.ޖީ، ގްރޭޑް 7،4،1 ގައި ހެލްތް ސްކްރީނިންގ ކުރިއަށް ގެންދާ ގޮތަށް ހަމަޖެހިފައި. ނަމަވެސް އެއްވެސް ސިއްހީ މައްސަލައެއް ހުރިކަމަށް ފާހަގަ ވެފައިވާނަމަ ކޮންމެ ގްރޭޑެއްގައިވެސް ޕްރޮގްރެސް ބަލައި، ފޮލޯއަޕް ހެދުމަށް ހަމަޖެހިފައި.\nފެންނާނެ ބަދަލު • ޅައުމުރުގައި ދިމާވާ ސިއްހީ މައްސަލަތައް ދެނެގަނެ އެ ކަމަށް ފަރުވާލިބުން.\n• ސިއްޙަތަބެހޭ ގޮތުން ހޭލުންތެރިކަން އިތުރުވެ، ހަށިއެޔޮ، ދުޅަހެޔޮ ޖީލެއް ބިނާވުން.\nޢާންމު ސަރަޙައްދުތަކުގައި ކަސްރަތު ކުރެވޭނެ އިންތިޒާމް ހަމަޖެއްސުން\nމަސައްކަތް ހިންގާ ވުޒާރާ މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް\nކުރެވުނު މައިގަނޑު މަސައްކަތްތައް • މާލޭގައި ކަސްރަތުކުރާނެ5ސަރަހައްދެއް ވަނީ ކަނޑައެޅިފައި.\n• އަމީނީ ސަންދަރެސް ނަމުގައި ގިނަ އިކުއިޕްމަންޓްތަކަކާއެކު އައުޓްޑޯރ ޖިމްއެއް 25 މަރޗް 2019ގައި ހުޅުވާފައި.\n• ބާކީ4ސަރަހައްދެއްގައި އައުޓްޑޯރ ޖިމް ކުރިއަށްއޮތް މަސްދުވަހުގެ ތެރޭގައި ހުޅުވުމުގެ މަސައްކަތް ކުރިޔަށްދަނީ.\nފެންނާނެ ބަދަލު • ދުޅަހެޔޮ މުޖުތަމަޢެއް ބިނާވުމަށް މަގުފަހިވުން.\n• މާލޭގެ ކޮންމެ ސަރަހައްދެއްގައިވެސް ދިރިއުޅޭ ރައްޔިތުންނަށް ކައިރި ހިސާބަކުން ކަސްރަތުކުރަން ދާނެ ޕާކެއް ނުވަތަ އައުޓް ޑޯ ޖިމް އެއް ހުރުން.


Democracy kuri hoadhaifi: Biden | Jazeera\tޑިމޮކްރަސީ ކުރި ހޯދައިފި: ބައިޑަން - Jazeera\nޑިމޮކްރަސީ ކުރި ހޯދައިފި: ބައިޑަން\nމުޙައްމަދު އަފްޒަލް January 20, 2021 120 views0\nމިއަދަކީ ވަކި ކެނޑިޑޭޓަކަށް ލިބުނު ކާމިޔާބީ އަކަށްވުރެ ބޮޑަށް، ޑިމަކްރަސީއަށް ލިބުނު ކާމިޔާބީއެއް ކަމަށް އެމެރިކާގެ ރައީސް ޖޯ ބައިޑަން ވިދާޅުވެއްޖެއެވެ.\nބައިޑަން މިހެން ވިދާޅުވީ، ރައީސް ކަމުގެ ހުވާ ކުރެއްވުމަށްފަހު ގައުމާއި މުހާތަބު ކުރައްވައި ދެއްކެވި ވާހަކަކޮޅުގައެވެ. އެގޮތުން، އެއްބައިވަންތަކަން އިސްކުރުމަށާއި، ގުޅިގެން މަސައްކަތް ކުރުމުގެ މުހިންމު ކަމުގެ މައްޗަށް ބައިޑަން އަލިއަޅުއްވާލެއްވިއެވެ. އެމެރިކާގެ ތާރީޚުގައި އެތައް ފަހަރަކު ބައިބައިވުންތައް ކުރިމަތިވި ކަމަށާއި އެހެންނަމަވެސް، އަބަދުވެސް އެއްބައިވަންތަކަން ކުރި ހޯދާކަމަށް ތަކުރާރުކޮށް ބައިޑަން ވިދާޅުވިއެވެ.\nއެގޮތުން، މިފަހަރުވެސް އެއްބައިވަންތަކަން ކުރި ހޯދައިފިކަމަށާއި މިއަދަކީ 'އެމެރިކާގެ ދުވަސް' ގޮތުގައި ބައިޑަން ސިފަކުރެއްވިއެވެ. އަދި، ޑިމޮކްރަސީގެ ނާޒުކު ކަމާއި މުހިންމު ކަން މިއަދު ވަޒަންކުރެވޭކަމަށްވެސް ބައިޑަން ވިދާޅުވިއެވެ. އެހެންނަމަވެސް، އަބަދުވެސް ޑިމޮކްރަސީ ކުރި ހޯދާފައިވާކަމަށްވެސް ވިދާޅުވިއެވެ.\nކޮވިޑް-19ގެ ސަބަބުން އެމެރިކާއަށް ދިމާވެފައިވާ ގޮންޖެހުންތަކުގެ މައްޗަށް އަލިއަޅުއްވާލައްވަމުން ބައިޑަން ވިދާޅުވީ، ދެވަނަ ބޮޑު ހަނގުރާމައިގައި އެމެރިކާއިން މަރުވި މީހުންނަށްވުރެ ގިނަ މީހުން މި ބަލީގައި އެ ގައުމުން މަރުވެފައިވާކަމަށެވެ. 400،000 އަށްވުރެ ގިނަ މީހުން ކޮވިޑް-19 ގެ ސަބަބުން އެމެރިކާއިން މަރުވެފައިވާއިރު، އެ މީހުންގެ ހަނދާނުގައި ބައިޑަންވަނީ ސުކޫތެއްވެސް ނަގާފައެވެ. އަދި ބަލިން އަރައިގަނެ، އެމެރިކާ އަނެއްކާވެސް އަލުން ބިނާކުރުމަށް ޖެހިފައިވާކަމަށާއި އެކަމަށް ތައްޔާރުކަމަށް ބައިޑަން ވިދާޅުވިއެވެ.\nއެމެރިކާގެ ޚާރިޖީ ސިޔާސަތުގެ މައްޗަށްވެސް ބައިޑަންވަނީ އަލިއަޅުއްވާލައްވާފައެވެ. އެގޮތުން، ފާއިތުވި ހަތަރު އަހަރަކީ އެމެރިކާއަށް ޓެސްޓެއްގެ ގޮތުގައި ސިފަ ކުރައްވައި، ބައިޑަން ވިދާޅުވީ އެ ޓެސްޓުން ވަރަށް ކާމިޔާބުކަމާއެކު އެމެރިކާ ސަލާމަތްވެފައިވާކަމަށެވެ. ދުނިޔޭގެ އެހެން ގައުމްތަކާއި އަނެއްކާވެސް ގުޅުންތައް ގާއިމްކުރަން ފަށާނެ ކަމަށާއި، އެމެރިކާ އެކަހެރިވެ އޮތުމުގެ ސިޔާސަތު ބަދަލުވާނެކަމަށް ބައިޑަން ވައުދުވެވަޑައިގެންނެވިއެވެ.\nއިތުރަށް ބައިޑަން ވިދާޅުވީ، އެމަނިކުފާނު މަގާމާއި ހަވާލުވީ ހުރިހާ އެމެރިކާ ރައްޔިތުންގެ ރައީސްގެ ގޮތުގައިކަމަށެވެ. ޑިމޮކްރަސީގައި އެއްބަޔަކު ބަލިވާނެކަމަށާއި އެހެންނަމަވެސް އޭގެ ސަބަބުން، ބައިބައިވުން އުފެއްދުމަށް ޖާގަ ދެއްވައިގެން ނުވާނެކަމަށް ބައިޑަން ވިދާޅުވިއެވެ.\nޖޯ ބައިޑަން އެމެރިކާގެ ރައީސް ކަމުގެ ހުވާ ކުރެއްވުމާއެކު އެމަނިކުފާނު ވާނީ އެމެރިކާގެ 46 ވަނަ ރައީސްއަށެވެ. އުމުރުފުޅުން 78 އަހަރުގައި ހުވާ ކުރެއްވިއިރު، މިއީ އެމެރިކާގެ އެންމެ ދުވަސްވީ ރައީސްއެވެ.


Sinus Hunna Meehunnah Kukulhu Soup Vareh Neiy!\nތަރުކާރީ އަޅައިގެން ހަދާފައިވާ ކުކުޅު ސޫޕް ތައްޓެއް…\nސައިނަސް ހުންނަ މީހުންނަށް ކުކުޅު ސޫޕް ވަރެއް ނެތް!\n17 ނޮވެންބަރ 2021 - 07:31:58\nސައިނަސް ހުންނާތީ ވަރަށް އުނދަގޫވޭ ދޯއެވެ. ސައިނަސްގެ ސަބަބުން ކިނބި އެޅުމާއި ބޮލުގައި ރިއްސަން ފެށުމާއެކު މުޅި ދުވަސް ހަރާބުކޮށްލާ ދޯއެވެ.\nސައިނަސް ހުންނަ މީހުންނަށް ސަލާމަތެއް ނޯވެއެވެ. ކިރިޔާ ވަހެއް ނޭފަތުގައި ޖެހިލިޔަސް ކިނބިހި އެޅުމުގައި ހަތަރު ދަން ހޭދަ ކުރަން ޖެހިދާނެ އެވެ.\nފިނިވިޔަސް މިއީ ވޭން ހުރި ކަމެކެވެ. ނޭފަތް ބެދުމާއި ނޭފަތުން ފެން އަންނަ ވަރުން އޮބި ނޯންނާނެ އެވެ.\nތަފާތު ވައްތަރުގެ ބޭސްތައް މި ބައްޔަށް ވެސް ދޭ އިރު ގިނަ ފަހަރު ބޭސްތައް ކެޔަސް ވާކަމެއް ހަރާމެވެ. ނިދިއައިސް މީހާ ވަރުބަލި އިހުސާސް ވުން ނޫން ކަމެއް ގިނަ ފަހަރު ނުވެއެވެ. ނިދެނީ ވެސް ކިނބިހި އަޅަ އަޅާ މީހާ ވަރުބަލިބެ ބޮލަށް ބަރުވެފައި އޮއްވާ އެވެ.\nދިރާސާތަކުން ދައްކާ ގޮތުގައި ސައިނަސް ހުންނަ މީހުންނަށް ކުކުޅު ސޫޕް މިއީ ރަނގަޅު ފަރުވާ އެކެވެ. ސައިނަސް ހުންނަ ނަމަ އަޅެ އަޖުމަ ބަލަން ވެސް މި ސޫޕް ބޯން ފަށާ ބަލާށެވެ.\nކައްކަން މޮޅެތި ފަރާތްތަކަށް މި ސޫޕް އެކި ގޮތްގޮތަށް ތައްޔާރު ކުރަން އިނގޭނެ ކަން ޔަގީނެވެ. ކުކުޅު ސޫޕް ހަދާއިރު ރަހަ މީރު ކުރަން ތަރުކާރީގެ ވައްތަރުތައް ވެސް އެޅިދާނެ ކަމަށް ބައެއް ދިރާސާތަކުގައި ހާމަކޮށްފައި ވެއެވެ.\nކުކުޅު ސޫޕްގެ އިތުރުން ސައިނަސް ހުންނަ ނަމަ އާވި އެރުވުމާއި ގިނައިން ދިޔާ އެއްޗެހި ބޭނުން ކުރުމަށް ދިރާސާ ކުރާ ފަރާތްތަކުން އެދެއެވެ.\nމޭވާ ޖޫސް ތަކާއި ކޮފީ އަދި ހަށިގަނޑަށް ފައިދާ ހުރި ދިޔާ ބުއިންތަކުގެ އިތުރުން ގިނައިން ފެން ބޭނުން ކުރުން މުހިއްމު ކަމެއްގެ ގޮތުގައި ދިރާސާތަކުން ދައްކަ އެވެ.\nސައިނަސްގެ އުނދަގޫ ވާނަމަ މި ބުނާ ކުކުޅު ސޫޕް ތައްޔާރު ކޮށްލައި ގޮތް ބަލާލަން އުޅެބަލާށެވެ. މިއީ ވަރަށް ގިނަ ބަޔަކު ބުނާ ގޮތުގައި ސައިނަސް އަށް ރަނގަޅު ފަރުވާ އެކެވެ. މި ސޫޕުން ވެސް ސައިނަސް އަށް ލުޔެއް ލިބުނިއްޔާ ކިހާ ރަނގަޅު ހެއްޔެވެ.


Raees ge dhekanbalun Kulhudhuffushi city ah vadhaigenfi\nރައީސްގެ ދެކަނބަލުން ކުޅުދުއްފުށި އެއާޕޯޓްގައި: ރައްޔިތުން ވަނީ ހޫނު މަރުހަބާއެއް ކިޔާފައި --\nއުތުރުގެ ތިން ރަށަކަށް ފެއްޓެވި ދަތުރުފުޅުގެ ތެރެއިން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަަދު ކުޅުއްފުށި ސިޓީއަށް ވަޑައިގެންފި އެވެ.\nމިއީ ކޮވިޑްގެ ބަލިމަޑުކަމާއި ގުޅިގެން ހުއްޓިފައި އޮތް ރައީސްގެ އަތޮޅު ދަތުރުފުޅުގެ ތެރެއިން ވަޑައިގެންނެވި ފުރަތަމަ ރަށެވެ. ރައީސްގެ ދެކަނބަލުން ކުޅުދުއްފުއްޓަށް ވަޑައިގަތުމުން އެ ސިޓީގެ ކައުންސިލް މެންބަރުންނާއި އާންމުން ވަނީ މަރުހަބާ ވިދާޅުވެފައެވެ.\nރައީސްގެ ދެ ކަނބަލުންނަށް ކުޅުއްފުށީ އެއާޕޯޓުން ހޫނު މަރުހަބާއެއް ކިޔާފައިވެއެވެ.\nރައީސްގެ ދެ ކަނބަލުން ކުޅުދުއްފުށީ ރީޖަނަލް ހޮސްޕިޓަލްގެ ހާލަތު ބައްލަވާލައްވަނީ --\nކުޅުދުއްފުއްޓަށް ވަޑައިގެން ރައީސް ވަނީ ކުޅުދުއްފުށީގައި ހުންނަ ރީޖަނަލް ހޮސްޕިޓަލަށް ޒިޔާރަތް ކުރައްވާފައެވެ. އެ ހޮސްޕިޓަލަކީ މި ސަރުކާރުން ވަރަށް ބޮޑު އިސްކަމެއް ދީގެން އިތުރަށް ތަރައްގީ ކޮށްފައިވާ ހޮސްޕިޓަލެކެވެ. ސަރުކާރުން މިހާތަނަށް ކުރި މަސައްކަތްތަކުގެ ތެރެއިން އެންމެ ފާހަގަކޮށްލެވޭ އެއް ކަމަކީވެސް ބައެއް ރީޖަނަލް ހޮސްޕިޓަލްތަކަށް ގެނެސްދެއްވި ބަދަލު ތަކެކެވެ.\nރައީސް ވަނީ ކުޅުދުއްފުށީ ރީޖަނަލް ހޮސްޕިޓަލްގެ އެކި ޑިޕާޓްމަންޓްތަކަށް ޒިޔާރަތްކުރައްވާ ހޮސްޕިޓަލްގެ އިސްވެރިންނާއި ބައްދަލުކުރައްވާފައެވެ. އަދި ހޮސްޕިޓަލްގެ އެކި މައުލޫމާތުތައް އޮޅުން ފިލުއްވެވިއެވެ.\nރައީސްގެ މި ދަތުރުފުޅުގައި ހަނިމާދޫ އާއި އެ އަތޮޅު ކުމުންދޫއަށްވެސް ވަޑައިގަންނަވާނެ އެވެ.\nމި ދަތުރުފުޅުގައި ފޮރިން މިނިސްޓަރު އަބްދުﷲ ޝާހިދު އާއި ހެލްތް މިނިސްޓަރު އަހުމަދު ނަސީމް އާއި ބައެއް އެހެން ވަޒީރުންނާއި ކުންފުނިތަކުގެ އިސްވެރިން ބައިވެރިވެވަޑައިގަންނަވައެވެ.\nރައީސް އިބްރާހިމް މުހައްމަދު ސޯލިހު ކުޅުދުއްފުށި ފަޒްނާ އަހުމަދު + ކުޅުދުއްފުށީ އެއާޕޯޓް ކުޅުދުއްފުށި ސިޓީ\nކޮވިޑްގެ ހާލަތު ގޯސްވެ ކުޅުދުއްފުށީގައި ފިޔަވަޅުތައް ވަރުގަދަ ކޮށްފި\nކުއްޖަކު ޕޮޒިޓިވްވެ ކުޅުދުއްފުށި ބަންދުކޮށްފި


Hijaazuge Qaafila 37 - One Online\nޙިޖާޒުގެ ޤާފިލާ 37\n(22 ފެބުރުއަރީގެ އަދަދާ ގުޅޭ)\nحسّان ވިދާޅުވިއެވެ. "ހުރުމުޒު ތިޔަބޭފުޅުންނާމެދު ކަންތައް ކުރައްވާގޮތަށް އަދިވެސް ބަދަލެއް ނާންނަނީތޯއެވެ؟"\n"ނޫނެކެވެ. މިހާރަކު އަޅުގަނޑުމެންނަކަށް ހުރުމުޒުގެ ސަބަބަކުން ކަންބޮޑުވާކަށެއް ނުޖެހެއެވެ. ޢިރާޤުގެ ސަރަޙައްދަށް މުސްލިމުންގެ ޙަމަލަތައް ކުރިމަތިވާން ފެށިފަހުން އޭނާގެ މިޒާޖުވަނީ ވަރަށްބޮޑަށް ބަދަލުވެފައެވެ. މިހާރު އޭނާވަނީ މިސަރަޙައްދުގެ ހަމަކޮންމެ މީހެއްގެ ފަރާތުންވެސް އެއްބާރުލުން ހޯއްދަވާން ބޭނުންފުޅުވެފައެވެ. ދާދިފަހުން އޭނާ ބައްޕާފުޅުގެ ހާލުކޮޅު ބައްލަވާން މިގެއަށްވެސް ވަޑައިގެންނެވިއެވެ. މިދުވަސްވަރު އޭނާގެ ގޭގައި މިސަރަޙައްދުގެ ކުރިޔަށް ތިބިމީހުންގެ ބައްދަލުވުމެއް އެބަބޭއްވެއެވެ. މުސްލިމުންނާ ދެކޮޅަށް ޖަވާބުގެ ފިޔަވަޅުތަކެއް އެޅުމާބެހޭގޮތުން ރޭވިފައިވާ ރޭވުންތަކާމެދު މަޝްވަރާ ކުރެއްވުމަށްޓަކައެވެ. އޭނާ ބައްޕާފުޅުވެސް ބަލައިފޮނުއްވިއެވެ. ނަމަވެސް އާލާސްކަންފުޅާހުރެ ބައްޕަޔަކަށް ވަޑައެއް ނުގެންނެވުނެވެ."\n"ކަލާ ތިޔަވިދާޅުވަނީ ބައްޕާފުޅުގެ ހާލުކޮޅު ރަނގަޅުނަމަ މުސްލިމުންނާ ދެކޮޅަށް ހުރުމުޒާ ބައިވެރިވެވަޑައިގަތީސް ކަމުގައިތޯއެވެ؟"\n"ބައްޕާފުޅު އަދިވެސް ހުރުމުޒަކަށް މާފެއް ނުކުރައްވައެވެ. ނަމަވެސް މުސްލިމުން ޢިރާޤަށް އަރައިގަތުމަކީ ބައްޕާފުޅު ފަހަރެއްގައިވެސް ޤަބޫލުކުރައްވާނެކަމެއް ނޫނެވެ." ހުރުމުޒު ބައްޕާފުޅުގެ އަރިހަށް ވަޑައިގަތުމުން ބައްޕާފުޅު ސާފުބަހުން ވިދާޅުވިއެވެ. "ޢިރާޤުގެ ޢަރަބި ދަނޑުވެރީންނާމެދު އީރާނުގެ ވެރީންނާއި ބިންވެރީން ރަނގަޅަށް ކަންތައް ކުރައްވާނަމަކަ ދާދި މަދު މުސްލިމުންކޮޅަކަށް ޢިރާޤުގެ ސަރަޙައްދާ ދިމާޔަށް އިސްއުފުލައި ބަލައިލާކަށެއްވެސް ނުކެރުނީހެވެ." ބައްޕާފުޅުވަނީ ޢަރަބި ދަނޑުވެރީންނާމެދު ހުރުމުޒު ކަންތައް ބަހައްޓަވާގޮތް ބަދަލުކުރެއްވުމަށް ނަސޭހަތް ދެއްވައިފައެވެ. ހުރުމުޒުވެސް ވަނީ މީގެފަހުން ޢަރަބި ދަނޑުވެރީންނަށް ޝަކުވާކުރާނެ ޖާގައެއް ނުދެއްވާނެކަމަށް ވަޢުދުވެވަޑައިގެންފައެވެ.\nحسّان ވިދާޅުވިއެވެ. "ކަލާ ތިޔަ ވިދާޅުވަނީ މިނިކާވަގަކަށް ބަކަރި ހުއިހައްޕާ މީހެއްގެ ހެދުންލާން ޙާލަތު މަޖުބޫރުކޮށްފިނަމަ ކަންބަޅިތައްވެސް ހިތްހަމަޖައްސައިލާންވީ ކަމުގައިތޯއެވެ؟"\n"ނޫނެކެވެ. ބައްޕާފުޅު ހުރުމުޒާމެދު އެއްގޮތަކަށްވެސް ހިތްޕުޅު ހަމަޖައްސަވައިލެއްވީކީ ނޫނެވެ. ނަމަވެސް މުސްލިމުން މިސަރަޙައްދާ ދުރުގައި ބައިތިއްބުމަށްޓަކައި ކިތަންމެ ނުބައި ވެރިޔަކަށް އެހީތެރިވެދެއްވާކަށްވެސް ބައްޕާފުޅު ފަސްޖެހިވަޑައެއް ނުގަންނަވާނެއެވެ. ބައްޕާފުޅު ވިސްނައިވަޑައިގަންނަވާ ގޮތުގައި ޢަރަބި ދަނޑުވެރީންގެ ސަލާމަތް އޮތީވެސް ޝަހެންޝާހަށް ވަފާތެރިކަން ސާބިތުކޮށް ދިނުމުގައެވެ. އޭރުން ހުރުމުޒު ކަހަލަ އަނިޔާވެރީންވެސް އެބައިމީހުންނަށް އަނިޔާކުރާން ލަދުގަންނާނެއެވެ."\nحسّان ވިދާޅުވިއެވެ. "އެބައެއްގެ ބޭބެއިންނާއި ރަޙުމަތްތެރީން ކިސްރާގެ ތާޖާއި ތަޚުތުގެ ދިފާޢުގައި ފުރާނަ ދީފައިވާ މީހުންނަށް އަނިޔާކުރައްވަން ހުރުމުޒު ލަދުފުޅުގެން ވަޑައިގެންނެވިތޯއެވެ؟"\nماه بانو ވިދާޅުވިއެވެ. "އަޅުގަނޑު ތިޔަވާހަކަ ބައްޕާފުޅަށްވެސް ދެންނެވީމެވެ. ބައްޕާފުޅު ވިދާޅުވިއެވެ. "ޢަރަބި ދަނޑުވެރީން މިހަނގުރާމައިގައި ބައިވެރިވެ ކުރިޔަށް ނުކުމެއްޖެނަމަ ހުރުމުޒުގެ އަނިޔާއާ ދެކޮޅަށް އެބައިމީހުން އުފުލާ އަޑުތައް މަދާއިނުގެ ގަނޑުވަރުތަކާ ހަމަޔަށް ފޯރާނެއެވެ. އީރާނުގެ ވަޒަންދެކެ ލޯބިވާ މީހުން އެބައިމީހުންނަށް ޙިމާޔަތް ދޭނެއެވެ. އޭރުން ހުރުމުޒު ރަނގަޅު މަގު ޚިޔާރު ނުކުރައްވައިފިނަމަ އޭނާގެ ބަދަލުގައި ހެޔޮލަފާ ވެރިޔަކު ފޮނުވޭނެއެވެ. ހުރުމުޒު އަނިޔާ ކުރައްވަނީ އެބައެއްގެ އަޑުތައް ކިސްރާގެ ކަންފަތްޕުޅާ ހަމަޔަށް ނުފޯރާ މީހުންނަށެވެ. އަޅުގަނޑުމެންނާ ދެކޮޅަށް އޭނާގެ ހިތްޕުޅަށް އައިހާކަމެއް ކުރެއްވިދާނެކަމުގެ ޔަޤީންކަން އޭނާއަށް ލިބިވަޑައިގެންފައި އޮތްއިރު އޭނާ ސާބިތުކޮށްދެއްވީ އޭނާގެ ހިތްޕުޅު ހިލައަށްވުރެވެސް ހަރުކަމެވެ. ނަމަވެސް ޒަރުބަޚުތަށް މަދާއިންގެ ނުފޫޒުހުރި ބޭބޭފުޅުންނާ ހަމަޔަށް ވަޑައިގެންނެވިއްޖެކަން ހަމަ އެނގިވަޑައިގަތުމާއެކު އަޅުގަނޑުމެންނާ ދިމާޔަށް ރަޙުމަތްތެރިކަމުގެ އަތްޕުޅު ދިއްކުރައްވާކަށެއް އޭނާ ލަހެއް ނުކުރައްވައެވެ. އެއްދުވަހަކު ބައްޕާފުޅު ވިދާޅުވިއެވެ. "ޢިރާޤުގެ ޙާލަތު މިހާރު މިދަނީ ހަލުއިކަމާއެކު ބަދަލުވަމުންނެވެ. ދުވަސްކޮޅެއްގެފަހުން حسّان އެނބުރި ގެއަށް ވަޑައިގަތަސް ހުރުމުޒު އޭނާއާ ސަލާމްކުރެއްވުމަކީ އޭނާގެ ޤަދަރަށް އުނިކަމެއް ލިބޭކަމެއް ކަމުގައެއް ނުބައްލަވާނެއެވެ. އެންމެ ކުޑަމިނުންވެސް މިގޭގައި އޭނާއަށް އެއްވެސް ނުރައްކަލެއް ނޯންނާނެއެވެ."\nحسّان ވިދާޅުވިއެވެ. "އަޅުގަނޑު ހުރުމުޒާ ބައްދަލުވެއްޖައީމޭ އަދި އޭނާއާ ވާހަކަވެސް ދައްކައިފީމޭ އެކަމަކު އަޅުގަނޑު އޭނާއާ އަތާއަތް ޖޯޑުކުރުމަކީ ބޭނުންކަމެއް ކަމަކަށެއް ނުދެކެމޭ ދަންނަވައިފިނަމަ ކަލާއަށް އެވާހަކަ ތެދުކުރެއްވޭނެތޯއެވެ؟"\n"ކަލާ ހުރުމުޒުގެ އަރިހަށްވެސް ވަޑައިގެންފީމުތޯއެވެ؟"\n"އާދޭހެވެ! އަޅުގަނޑު ދިޔައީ އޭނާގެ އަރިހުގައި އޭނާގެ ހިސާބު ހަމަޖެއްސުމުގެ ދުވަސް ވަރަށް ގާތްވެއްޖެ ވާހަކަ ދަންނަވާން ވެގެންނެވެ."\n"އެހެންވެ ހުރުމުޒުގެ ސިފައިން މިހާރު ކަލާގެ ފަހަތްޕުޅުން ކަލާ ހޯދަމުން ގެންދަނީ ދޮގެއްތޯއެވެ؟"\n"ހުރުމުޒުގެ ސިފައިންނަކަށް ރޭގަނޑަކު އަޅުގަނޑު ހޯދައެއް ނުގަނެވޭނެއެވެ. އެބައިމީހުން އައީ އަޅުގަނޑު ސަރަޙައްދުން ބޭރަށް ނެރޭންވެގެންނެވެ. އެބައިމީހުންނަށް އޯޑަރުއޮތީ އިރުއޮއްސުމުގެ ކުރީން އަޅުގަނޑު އެބައިމީހުންގެ ސަރަޙައްދުން ބޭރުނުވެއްޖެނަމަ އަޅުގަނޑުގެ ބޯކަނޑައިލުމަށެވެ. މިހާރު އެބައިމީހުން މާޔޫސްވެގެން އެނބުރި ނުދާކަމުގައިވާނަމަ މިތަނާ ހައެއް ހަތެއް ކޯހުގެ ދުރުގައިއޮތް ޖަންގައްޔެއްގައި އަޅުގަނޑު ހޯދަމުން ގެންދާނެއެވެ. އެބައިމީހުން އެދިއެދި ތިބީ އިރުއޮއްސުމުގެ ކުރީން އަޅުގަނޑަށް ސަރަޙައްދު ހުރަސްނުކުރެވުމެވެ. ނަމަވެސް އަޅުގަނޑު ސަރަޙައްދު ހުރަސްކުރުމުގެ ކުރީން އަޅުގަނޑުގެ ކޮއްކޮގެ ޚަބަރު ބަލާން ބޭނުންވާނެކަމެއް އެބައިމީހުންނަކަށެއް ނޭނގޭނެއެވެ. އެހެންކަމުން ސަރަޙައްދުގެ އެންމެފަހު ޗެކްޕޯސްޓާ އެއްމަންޒިލް ދުރުން އަޅުގަނޑުގެ އަސް މިދިމާޔަށް އަނބުރައިލުމުން އެބައިމީހުން އަޅުގަނޑަށް އެއްޗެހިގޮވުމުގެ ބޭނުމެއް އޮތްކަމަކަށް ނުދުއްޓެވެ. އެއީ ހަމީހުންނެވެ. އެބައިމީހުންގެ އަސްތަކަށްވުރެ މާބޮޑަށް އަޅުގަނޑުގެ އަސް އޮތީ ވަރުބަލިވެފައެވެ. އަޅުގަނޑުގެ އަތަކު ކަނޑިއެއްވެސް ނެތެވެ. ހުރުމުޒުގެ ދަރުބާރަށް ވެއްދިއިރު އަޅުގަނޑުގެ ހަތިޔާރުތައްވަނީ ފިރުކައިގަނެވިފައެވެ. އަޅުގަނޑުމެންނަށް އަވަށަށް ވަދެވުމުން އަޅުގަނޑާ އެކުގައި އައި ސިފައިންގެ މީހުންގެ ގާތުގައި އަޅުގަނޑު ބުނީމެވެ. "މިހާއިރުވާއިރަށް ސަރަޙައްދު ހުރަސްކުރެވޭން ޖެހޭނެއެވެ. އަނެއްކާ އަހަރެމެންނަށް މަގުއޮޅުނީކީ ނޫންބާވައެވެ؟"\nއަޞްފަހާން ގެ މަސްޖިދު ޝައިޚު ލުޠުފުﷲ: އީރާނުގެ މިތާރީހީ ރަށުގެ ނަންތަކުގެ ތެރޭގައި ޖައްޔު އާއި ޔަހޫދިއްޔާ ވެސް ހިމެނޭ، ޔަހޫދިއްޔާ އެވެ ކިޔުނީ ބުޚުތުނުއްސަރު ފަލަސްޠީނުން ގެންދިޔަ ޔަހޫދީން އެރަށުގައި ވަޒަންވެރި ކުރުވުމުން، ހައްޖާޖު ގެ ގަވަރުނަރު ޖަނަރަލް ކަމުގައި އެރަށުގެ ވާލީކަން މީހަކާ ހަވާލު ކުރައްވަމުން ވިދާޅުވި، އަހަރެން ކަލެޔަށް ވެރިކަން މިދޭ ރަށުގެ ހިލަޔަކީ ގަލަދުން، ކުޅަނދުރަކީ މާމުއި، ވިނަޔަކީ ކަސްތޫރި، ސަލްޖޫޤީން ނާއި ޞަފަވީންގެ ވެރި ރަށަކީ ވެސް މިރަށް ---\nއެބައިމީހުން މާނައިން ފުރިފައިވާ ހިނިތުންވުމަކާއެކު އެކަކު އަނެކަކާ ދިމާޔަށް ބަލާންފެށިއެވެ. އިރުކޮޅަކުން އޭގެތެރެއިން އެކަކު ބުންޏެވެ. "ސަރަޙައްދު އަދި ފުދޭވަރަކަށް ދުރެވެ. ނަމަވެސް ކަލޭ ކަންބޮޑުނުވާށެވެ. މިއަވަށުގެ ބޭރުން ކަލޭގެ ދަތުރު ނިމިދާނެއެވެ." އެބައިމީހުން އަޅުގަނޑު ޤަތުލުކުރާން ބޭނުންވަނީ އަވަށުން ބޭރު ވީރާނާ ތަނެއްގައިކަން އަޅުގަނޑަށް އެނގެއެވެ. އެހެންކަމުން އަޅުގަނޑު އެބައިމީހުންގާތު ބުނީމެވެ. "އަހަރެން ފެންފޮދެއް ބޯލަން ކަލޭމެންގެ ހުއްދަ އެބައޮތްހެއްޔެވެ؟"\nއެބައިމީހުން ބުންޏެވެ. "ކަލޭ ފެންބޯކަށް އަހަރެމެންގެ ކިބައިން ހުއްދަ ހޯދާކަށް ނުޖެހޭނެއެވެ. ކަލެޔަކީ އަހަރެމެންގެ ޤައިދީއެއް ނޫނެވެ. އަހަރެމެން ފޮނުވުނީ ކަލޭ ޙިމާޔަތްކުރާން ވެގެންނެވެ."\nއަޅުގަނޑު ބުނީމެވެ. "މިހާރު އިރުއޮއްސޭން އުޅެނީއެވެ. އަހަރެންނަށް މަގުއޮޅިގެން ސަރަޙައްދާ މާދުރަށް އާދެވުނީކަން ނޭނގެއެވެ. މިހާރު ތިޔަބައިމީހުންގެ ހުއްދަޔަކާ ނުލައެއް އަހަންނަކަށް އެންމެ ސިކުންތަކުވެސް މަޑެއް ނުކުރެވޭނެއެވެ."\nއެހައިތަނުން ޢަރަބީންގެ ބަޔަކާއި އީރާނުގެ ބަޔަކު އަޅުގަނޑުމެންގެ ގާތަށް ޖަމާވެއްޖެއެވެ. އަޅުގަނޑު އެއިންމީހެއްގެ ގާތުގައި ފެންގެންނާން ބުނެފީމެވެ. އަޅުގަނޑާއެކު އައި ސިފައިންވެސް އަވަށުގެ މީހުންނާ ވާހަކަދައްކާން ފަށައިފިއެވެ. އިރުކޮޅެއްގެފަހުން އަޅުގަނޑުމެން އެތަނުން ދަތުރު ފެށިއިރު ވަރަށް ހަވީރުވެއްޖެއެވެ. އެއަވަށުގެ ބޭރުގައި އަވަށުވެރިޔާގެ ގަނޑުވަރު ހުއްޓެވެ. އަޅުގަނޑު ކުއްލިޔަކަށް އަސްމަތީން ފުންމައިގެންގޮސް ފާރުމައްޗަށް އަރައި ބަގީޗާތެރެއަށް ފުންމައިލައިފީމެވެ. އަޅުގަނޑުގެ "އެކުވެރީން" ހަޅޭއްފަޅޭއްލަވަމުން ފާރުމަތީން އަރައިގެން ބަގީޗާގެ ތެރެއަށް ވަދެއްޖެއެވެ. ނަމަވެސް އޭރު އަޅުގަނޑު އެބައިމީހުންނަށް ފިލައިފީމެވެ. ފާރުކައިރީން ލައިފައި އިރުކޮޅެއްވާންދެން ވަރަށް ބާރަށް ދުވުމަށްފަހު ބޯގަސްތަކެއްގެ ތެރެއަށް ވަދެއްޖައީމެވެ. އަޅުގަނޑާ އެކުގައި އައި ސިފައިން ބަގީޗާގެ އަނެއްފަރާތަށް ހިނގައްޖެއެވެ. އަޅުގަނޑު ފާރުމަތީން ބަލައިލިއިރު ބޭރުގައިހުރީ އެންމެ ސިފައިންގެ މީހެކެވެ. އޭނާ ބިރުގެންފައިވާ ތިންއަހުގެ ލަގަނުގައި ހިފައިގެން އަސްތައް މަތަކުރެވޭތޯ އުޅެއެވެ. ދެންހުރި އަސްތައް އެކިދިމަދިމާޔަށް ދުވެދުވެ ތިއްބެވެ. އަޅުގަނޑު ފާރުމަތީން ބޭރަށް ފުންމައިލައިފީމެވެ. ސިފައިންގެ މީހާ ބިރުން ހަޅޭއްލަވައިގަތެވެ. އަޅުގަނޑު އޭނާގެ ކަރުގައި ހިފައިފީމެވެ. އޭނާ ވެއްޓިއްޖެއެވެ. އޭނާ ދެވަނަ ފަހަރަކަށް ތެދުވުމުގެ ބޭނުމެއް އިޙްސާސެއް ނުކުރިއެވެ. އަޅުގަނޑު އޭނާގެ ކަނޑި ފިރުކައިގަނެގެން އެތަނުން އަހަކަށް ސަވާރުވެއްޖައީމެވެ. އެއަށްފަހު ދެންހުރި އަސްތައް ފައްސައިލައިފީމެވެ. އޭރު ބަގީޗާގެ އަނެއްފަރާތުން އަންނަ ސިފައިންގެ ހަޅޭކުގެ އަޑު އިވެއެވެ. އަޅުގަނޑު އަހުގައި ހަންމުށި އަޅައިފީމެވެ. އިރުކޮޅެއްގެ ފަހުން ސިފައިންގެ ހަމީހުންގެ ބަދަލުގައި ވިއްސަކަށް އަސްވާރުން އަޅުގަނޑުގެ ފަހަތުން ފަހައި އަންނާން ފަށައިފިއެވެ. ހުރުމުޒުގެ ސިފައިންނާމެދަކު އަޅުގަނޑު ކުޑަކޮށްވެސް ޖެހިލުމެއް ނުވެއެވެ. ނަމަވެސް ވަރުބަލިނުވާ އަސްތަކެއްގެ މަތީގައި އަޅުގަނޑުގެ ފަހަތުން އަންނަ އެއަވަށުގެ މީހުން ހިނދުކޮޅަކަށްވުރެ ހިނދުކޮޅެއް އައީ އަޅުގަނޑާ ކައިރިކުރަމުންނެވެ. އަޅުގަނޑުގެ އަސްވެސް އޮތީ ދުވާލު ހަތަރުދަމު ދަތުރުކޮށް ވަރުބަލިވެފައެވެ. އަޅުގަނޑަށް ހިތްހަމަޖެހުމުގެ ނޭވާއެއްލެވުނީ ޖަންގައްޔަށް ވަދެވުމަށްފަހުގައެވެ. ނަމަވެސް އެހައިތަނުން އަޅުގަނޑުގެ އަސްވެއްޓި ފުރާނަ ދޫކޮށްލައިފިއެވެ. ޢަޖައިބުވާފަދަ އިއްތިފާޤެކެވެ. މިޖަންގަލި އަނެއްކާ އަނެއްފަހަރު އަޅުގަނޑުގެ ފުރާނަ ސަލާމަތްކުރީއެވެ. ނަމަވެސް މިފަހަރު ނަސީބު ރަނގަޅުކަމުން އަޅުގަނޑު ޒަޚަމެއް ނުވެއެވެ."\n"އެކަމަކު ކަލާ ހުރުމުޒުގެ އަރިހަށް ވަޑައިގަތީ ކީއްކުރަންވަންތޯއެވެ؟"\n"އަޅުގަނޑު އޭނާގެ އަރިހަށް ދިޔައީ އީރާނުގައިހުރި އަނިޔާވެރިކަމުގެ ދިދަތައް އެކޮޅުކޮޅުން ޖައްސަވަން ޤުދުރަތުން ހޮއްވަވައިފައިވާ ލަޝްކަރުގެ ކޮމާންޑަރުގެ ސަފީރެއްގެ ގޮތުންނެވެ."\n"حسّان!" ماه بانو ބެދިފައިވާ އަޑުފުޅަކުން ވިދާޅުވިއެވެ. "ކަލާ އިސްލާމީ ލަޝްކަރުގައި ބައިވެރިވެވަޑައިގަތީތޯއެވެ؟"\n"އާދޭހެވެ!" حسّان ހަމަޖެހިވަޑައިގަތުމާއެކު ޖަވާބު ދެއްވިއެވެ.\nماه بانو ގެ ލޯފުޅު ކަރުނަފޮދުން ތެމިގެން ދިޔުމާއެކު ވިދާޅުވިއެވެ. "އެހެންވީއިރު ކަލާ ތިޔަވަޑައިގަތީ ހުރުމުޒުގެ އަނިޔާވެރިކަން ޖިހާންދާދުގެ ރަޙުމަތްތެރިޔާ އޭނާގެ ކޮއްކޮއާ ދެކޮޅަށް ކަނޑި އުފުއްލަވައިލައްވަން މަޖުބޫރުކުރި ވާހަކަ ވިދާޅުވާން ދޮގެއްތޯއެވެ؟"\nحسّان ވިދާޅުވިއެވެ. "ޖިހާންދާދުގެ ރަޙުމަތްތެރިޔާ ޒަރުބަޚުތުގެ ދުޝްމިނަކަށް ވާނެކަމަށް ކަލާ ވިސްނައިވަޑައިގަތީ ކީއްވެގެންތޯއެވެ؟" ماه بانو ގެ ލޯފުޅުން ހޯސްލައިފައި ކަރުނަފޮދު އޮހިގެންފިއެވެ. އޭނާ ގިސްލައްވަމުން ވިދާޅުވިއެވެ. "މުސްލިމުންގެ ލަޝްކަރު ޢިރާޤުގައި ކުރިޔަށްދާން ފެށުމުން ކިސްރާގެ ލަޝްކަރު ފުރިހަމަ ބާރާއެކު މުސްލިމުންނާ ކުރިމަތިލާނެއެވެ. ކިސްރާގެ ލަޝްކަރު މައިދާނަށް ނުކުންނައިރު އެލަޝްކަރުގެ އެންމެކުރީ ސަފުގައި ޒަރުބަޚުތު ހުންނަވާނެއެވެ."\nحسّان އެއްވެސް ހިއްސެއް ޙަރަކާތެއްނެތި ހުންނެވިއެވެ. ماه بانو ގެ ހަމަހިމޭން ބެއްލެވުން އޭނާއާ ތަކުރާރުކޮށް ސުވާލުކުރަމުން ދެއެވެ. "ކަލާއަކީ ހަމަ އެ حسّان ތޯއެވެ؟ ކޮންމެވެސް މައިދާނަކުން ކަލާ އަޅުގަނޑުގެ ބޭބެއާ ކުރިމަތިލެއްވުމަކީ އެކަށީގެންވާ ކަމެއްތޯއެވެ؟"\nއިރުކޮޅެއްގެފަހުން حسّان ވޭނީ ރާގެއްގައި ވިދާޅުވިއެވެ. "ماه بانو އެވެ! މަރު އަޅުގަނޑުގެ ފަހަތުން ފަހައި ދުވަމުންދަނިކޮށް އަޅުގަނޑަށް ޙިމާޔަތްދެއްވީ ކަލާއެވެ. އަޅުގަނޑު ޒަޚަމްވެފައި އޮތްއިރުވެސް ބަލިވެއުޅުނުއިރުވެސް އަޅުގަނޑުގެ ބަލިހާލު ބެއްލެވީ ކަލާއެވެ. އަޅުގަނޑު ގޮތްހުސްވުމުގެ އަނދިރީގެ ތެރޭގައި މަގުއޮޅިގެން އުޅުނުއިރު އަޅުގަނޑުގެ ހިތުގައި އުންމީދުގެ ހުޅުކޮޅު ދިއްލުނީ ކަލާގެ ލޯބިވެރި ނަޒަރުގެ ސަބަބުންނެވެ. އަޅުގަނޑަކީ ޝުކުރުވެރިނުވާ މީހަކީމެއް ނޫނެވެ. ماه بانو އެވެ! އަޅުގަނޑުގެ ވާހަކަ ރަނގަޅަށް އަޑުއައްސަވާށެވެ. އަޅުގަނޑު މިގެއާ ވަކިވެގެން ދިޔައިރު އަޅުގަނޑުގެ ޙަޔާތުގެ އެންމެބޮޑު އެދުމަކަށް ވެފައިއޮތީ ދުނިޔޭގެ ހުރިހައި އަރާމަކާއި އުފަލެއް ކަލާގެ ފައިތިލަފުޅުދޮށަށް އެއްކުރުމުގެ އެދުމެވެ. ބަޙުރައިނުގެ ވީރާނާ ސަހަރާގެ ތެރެއިންވެސް އަޅުގަނޑު ހޯދީ ކަލާއަށްޓަކައި އާރޯކޮށް ހެދިހެދިހުރި ކަދުރު ބަގީޗާތަކެވެ. އަޅުގަނޑު އުޅުނީ އަޅުގަނޑުގެ ޒަޚަމުވެފައިވާ އަތުން ކަލާއަށްޓަކައި އުފަލާއި އަރާމުގެ ގެއެއް ބިނާކުރެވޭތޯއެވެ. އަޅުގަނޑުގެ ތަޤްދީރުގެ ކަނުއަނދިރީގެ ތެރެއިންވެސް އަޅުގަނޑު ހޯދަމުން ގެންދިޔައީ ކަލާއަށްޓަކައި އަލިކަމާއި އުޖާލާކަމެވެ. އޭރު އަޅުގަނޑުގެ ހިތަށް އަރައެވެ. ޤުދުރަތުގެ ކޮންމެވެސް މުޢުޖިޒާއަކުން ވަގުތުގެ ސައިލް ހިނގަމުންދާ މިސްރާބު ބަދަލުވާނެނަމައެވެ. އަޅުގަނޑަށް ކުއްލިޔަކަށް ކޮންމެވެސް ސުވަރުގެއަކަށް ވަދެވޭނެނަމައެވެ. އެތަނެއްގައި ގަދަބަދަވި މީހުންގެ އަތްތައް ބަލިކަށިމީހުންގެ ވައިނޮޅިޔާ ހަމަޔަށް ނުފޯރާނެ ތަނެކެވެ. އެއިރަކުން އަޅުގަނޑު އެނބުރި އައިސް ކަލާއަށް ޚަބަރުދިނުމަށްޓަކައެވެ. މިއީ އަޅުގަނޑު އޭރުދުށް ހުވަފެންތަކެކެވެ.\nނަމަވެސް ދަންނަވަންތޯއެވެ؟ މިހާރު އަޅުގަނޑު ކަލާއަށްޓަކައި ޢާފިޔަތުގެ ގެއެއް ހޯދައިފީމެވެ. އަޅުގަނޑުގެ ޙަޔާތުގެ އެންމެބޮޑު މަޤްޞަދު ފުރިހަމަވެއްޖެއެވެ. ماه بانو އެވެ! އަޅުގަނޑު އެނބުރި އަތުވެއްޖައީމެވެ. އަޅުގަނޑު ކަލާގެ އަރިހުގައި ދަންނަވާން ބޭނުންވަނީ އަޅުގަނޑު މޮޔައެއްގެ ގޮތުގައިހުރެ ދުށް ހުވަފެން ޙަޤީޤަތަކަށްވީ ވާހަކައެވެ. އަޅުގަނޑަށް މިހާރުވަނީ ޤަބީލާތަކާއި ނަސްލުތަކުގެ ވާދަވެރިކަމާއި ދެކޮޅުވެރިކަމުގެ ފާރުތައް އެދީނެއްގެ ސަބަބުން ފުނޑުފުނޑުވެގެންދިޔަ ދީނުގެ މުޢުޖިޒާ ފެނިފައެވެ. އެދީނުގެ ޤާނޫނުތައް ޝަހެންޝާހުންގެ ވެރިކަމުގެ ބަދަލުގައި ރައްކާތެރިކޮށްދެނީ ޢާއްމު ރައްޔިތުންގެ ޙައްޤުތަކެވެ. އެތަނެއްގައި ޢާއްމުންނާއި ޚާއްޞުންނާއި މޮޅުމީހުންނާއި ދެރަމީހުންނާއި ފަޤީރުންނާއި މުއްސަނދީންނާއި، ގަދަފަދަ މީހުންނާއި ބަލިކަށި މީހުންގެ ތަފާތު ނެތިފައިވާ "ސުވަރުގެއެއް" އަޅުގަނޑުވަނީ ދެކެފައެވެ. އަހަރުތަކެއްގެ ކުރީން އިސްލާމްދީން ނައްތައިލުމަށްޓަކައި ހަނގުރާމަކުރި މީހުންގެ ތެރޭގައި އަޅުގަނޑު އުޅެފީމެވެ. ނަމަވެސް މިހާރު އެބައިމީހުން އެންމެބޮޑު އުފަލެއްކަމުގައި ދެކެނީ އެދީނަށްޓަކައި ދިރިތިބުމާއި އެދީނަށްޓަކައި ޝަހީދުވެދިއުމެވެ.\nماه بانو އެވެ! މިވަގުތު އަޅުގަނޑުގެ ވާހަކަ ކަލާއަށް ވިސްނިވަޑައިނުގަތުމަކީ އެކަށީގެންވާ ކަމެކެވެ. ސާހިބުންނާއި އަޅުންނާއި، އަނިޔާވެރީންނާއި އަނިޔާ ލިބޭމީހުންގެ މިދުނިޔޭގައި އަމާންކަމާއި އިންސާފު ހޯދާންއުޅޭ މީހުން އެދިއެދިތިބި މަތިވެރި އިންޤިލާބު އަތުވެއްޖެއެވެ. އަޅުގަނޑަށް ޔަޤީނެވެ. ޖިހާންދާދު ދުނިޔޭގައި ހުންނެވިނަމަ މުޅި ޢަރަބިކަރަ އޭގެ ބަނޑުދަށުލުމަށްފަހު ޢަޖަމުކަރަޔާ ދިމާޔަށް ދެމެމުންއަންނަ ނޫރުގެ ސައިލު އަޅުގަނޑަށް އޭނާއަށް ދެއްކިއްޖައީހެވެ. އޭނާގެ ޖަޒުބާތު އަޅުގަނޑުގެ ޖަޒުބާތާ ތަފާތެއް ނުވީސްކަން ޔަޤީނެވެ. އޭނާ ހަމައެކަނި އޭނާގެ ބައްޕާފުޅާއި ދެކޮއްކޯފުޅުގެ ކުރިފުޅުމައްޗަކު ނޫނެވެ. މަދާއިނުގެ ހަތަރު އަނގޮޅިއެއްގައި ހުންނަވައިގެންވެސް މިދަންނަވާގޮތަށް އިޢުލާނު ކުރެއްވީހެވެ. "މުސްލިމުންގެ އަތުގައިވަނީ ވަކި ޝަހެންޝާހެއްގެ ނުވަތަ ވަކި ޤައުމެއްގެ ދިދައެއް ނޫނެވެ. އަދި ކީއްހެއްޔެވެ؟ އެބައިމީހުން އުފުލައިފައިވަނީ އިންސާނިއްޔަތުގެ ދިދައެވެ. މިދުނިޔޭގައި އިންސާނިއްޔަތަށް ފަތަޙަލިބުން އެދޭ ކޮންމެ މީހަކު އެދީނުގެ ފަތަޙަޔާމެދު ދެކޭނީ ތިމާޔަށް ލިބޭ ފަތަޙައެއް ކަމުގައެވެ."\nގުޅޭ ޓެގު ދީން އިސްލާމިކް މިނިސްޓްރީ ދީނީ މައްސަލަތައް


BREAKING | Gaza In Omicron Variant Fenijje - Vaguthu\n5 މަސް ކުރިން ( ޑިސެމްބަރު 26, 2021 )\nޣައްޒާއިން ފުރަތަމަ ފަހަރަށް އޮމިކްރޮން ވޭރިއެންޓް ފެނިއްޖެއެވެ.\nޣައްޒާގެ ހެލްތް މިނިސްޓްރީން ބުނީ، އޮމިކްރޮން ވޭރިއެންޓަށް ފައްސިވެފައިވަނީ އެގައުމުގެ ރައްޔިތެއް ކަމަށެވެ. އެހެން ނަމަވެސް އޭނާއަށް ބަލި ޖެހުނު ގޮތެއް އެ މިނިސްޓްރީން ހާމަ ކޮށްފައެއް ނުވެއެވެ.\nއެމިނިސްޓްރީގެ އޮފިޝަލެއް ކަމަށްވާ މަޖްދީ ދައިރ މީޑީއާ ތަކަށް މައުލޫމާތު ދެމުން ބުނެފައިވަނީ މީގެ ކުރިން ވެސް މި ބަލި ޣައްޒާގައި އުޅުނު ކަމަށާއި މިހާރު ބަލި އެކަކު ގައިން އަނެކަކު ގަޔަށް ފެތުރެން ފަށާފައިވާ ކަމަށެވެ.\n"ކުރިއަށް އޮތީ އުނދަގޫ ދުވަސްކޮޅެއް ކަމަށް ބެލެވެނީ. ގަބޫލު ކުރެވޭ ގޮތުގައި މި ވޭރިއެންޓް ހީކުރިވަރަށްވުރެ ބާރަށް ފެތުރޭ" އޭނާ ބުނެފައިވެއެވެ.\n2.2 މިލިއަން މީހުންގެ އާބާދީއެއް އޮންނަ ޣައްޒާއިން މިހާތަނަށް 189،83 މީހަކު ކޮވިޑަށް ފައްސިވެފައިވާއިރު، 1،691 މީހަކު ވަނީ މި ބަލީގައި މަރުވެފައެވެ. އެގައުމުގައި ބަލި ޖެހޭ މީހުންގެ އަދަދު އިތުރުވަމުން އަންނާތީ މިވަގުތު ވަނީ ވެކްސިން ދިނުމުގެ ޕްރޮގްރާމެއް ވެސް ފަށާފައެވެ.\nދެކުނު އެފްރިކާއިން އެންމެ ފުރަތަމަ ފެނުނު ކޮވިޑް-10ގެ އާ ވައްތަރު ކަމަށްވާ އޮމިކްރޮން މިހާތަނަށް ދުނިޔޭގެ 57 ގައުމަކުން ފެނިފައިވާއިރު، މި ވޭރިއެންޓަކީ އެހެން ވޭރިއެންޓްތަކާއި އަޅާބަލާއިރު، ނުރައްކާތެރި ވޭރިއެންޓެއް ނޫން ކަމަށް ބައެއް ފަރާތްތަކުން ވަނީ ބުނެފައެވެ. އެއީ މި ވޭރިއެންޓް ގިނަ ބަޔަކަށް ޖެހުނު ނަމަވެސް ވޭރިއެންޓްގެ ސަބަބުން މަރުވާ މީހުންގެ އިންސައްތަ އެހެން ވޭރިއެންޓްތަކަށްވުރެ ދަށްވުމުންނެވެ.\nޣައްޒާ އިން އިސްރާއީލަށް ރޮކެޓް ހަމަލާތަކެއް ދީފި\nއިސްރާއީލުން ޣައްޒާއަށް ބޮން އަޅައިފި\nކޮވިޑް-19: އިނގިރޭސިވިލާތުން އޮމިކްރޮންއަށް ވުރެ އަވަހަށް ފެތުރޭ ވޭރިއަންޓެއް ފެނިއްޖެ